
In aceeasi colectie: 


+ Actioneaza si gândeşte ca o pisică. Liber, calm, demn, atent, 
încrezător, elegant, independent 


+ Actioneazd si gândeşte ca James Bond. Seducător, calm, charismatic, 
cinic, loial, abil, detasat, curajos 


+ Actioneaza si gândește ca Micul Print. Liber, visător, curios, altruist, 
fermecător, onest, blând, ingenuu 


+ Actioneaza și gândeşte ca Darth Vader. Misterios, manipulator, 
perseverent, puternic şi un bun strateg... 


+ Actioneaza si gândește precum Coco Chanel. Sic, avangardistă, 
inovatoare, feministă, curajoasă, strălucitoare... 


+ Acţionează si gândeşte ca Freud. Ascultă-ţi visele, detaseazd-te, iartă 
cuvintele care te rănesc 


+ Actioneaza si gândește ca Harry Potter. Loial, curajos, lider, 
inteligent, studios, profund... 


+ Acționează și gândeşte ca Roger Federer. Elegant, calm, concentrat, 
organizat, echilibrat, riguros, simpatic 


+ Acţionează si gândeşte ca Regina Elisabeta a I-a. Legendară, tenace, 
curajoasă, corectă, originală, discretă... 


+ Acţionează si gândeşte ca un maestru Zen. Trăiește în prezent, 
cultivă simplitatea, practică bunavointa 


+ Acţionează si gândește ca o pisică. CAIET DE EXERCIŢII. Liber, calm, 
curios, atent, observator, încrezător, tenace, prudent, elegant... 


+ Acţionează si gândeşte ca un copac. Rabdator, rezilient, binevoitor, 
simplu, solidar, carismatic 


+ Actioneaza și gândește ca Batman. Drept, zen, moral, filozof, discret... 


+ Acţionează si gândește ca Platon. Intelept, gânditor, filozof, drept, 
curajos 


+ Actioneazd si gândeşte ca o pisică - VOLUMUL 2. Liber, calm, curios, 
contemplativ, încrezător, tenace, generos, sociabil... 

Introducere 


Actioneaza și gândește ca Isus? 


Isus Christos Superstar 


Credincios sau nu, toată lumea îl cunoaşte pe Isus. Toată 
lumea are în minte povestea vieţii lui. Desigur, în moduri 
care, uneori, sunt foarte diferite! Pentru un credincios, de 
exemplu, Isus este Salvatorul. Fiul lui Dumnezeu, care a 
venit pe pământ, întrupat, cu chip de om, ca să răscumpere 
păcatele omului, pentru a-i asigura omenirii decăzute (de la 
păcatul originar al lui Adam şi Eva) un loc în paradis. Pentru 
a face asta, după ce a fost adus pe lume de Fecioara Maria, el 
şi-a manifestat divinitatea prin diferite minuni (unele fiind 
adesea adevărate exorcizări), a murit, apoi a înviat, înainte 
de a se ridica la cer de Inaltare’. 

Această imagine a lui Isus ca fiinţă divină înzestrată cu 
puteri supranaturale, transmisă timp de secole în special 
de multe picturi şi imagini, îşi are originea în viaţa lui Isus 
aşa cum este ea relatată în toate cele patru Evanghelii (texte 
scrise probabil între anii 70 şi 110). 


1 În original, P'Ascension, numele sărbătorii în limba franceză 


(n. trad.) 

O simpla legenda, vor obiecta scepticii! Pentru un ateu 
(persoană care nu crede în Dumnezeu şi care, prin urmare, 
nu poate să creadă nici în fiul acestuia), Isus este într-adevăr 
un om ca toţi ceilalți, a cărui viata a fost ,,infrumusetata” de 
religie sau, în cel mai rău caz, a fost un mit inventat bucată 
cu bucată. Această teză mitică şi-a avut, la un moment dat, 
perioada ei de glorie, dar a încetat să mai fie valabilă. Dacă 
încă mai are câţiva adepţi, tot mai puţini, ce-i drept, isto- 
ricii, în cvasitotalitatea lor, susţin că nu există nicio îndoială 
asupra realităţii istorice a lui Isus. 


Isus a existat! 


Cercetările istorice, printre care cele arheologice, au adus 
diverse dovezi care, toate, sunt de acord cu existenţa istorică 
a lui Isus. 


Repere istorice: 
A 
In căutare de dovezi 


Astăzi există puţine îndoieli în privinţa existenţei lui 
Isus. Cei mai mulţi istorici sunt de acord cu acest lucru. 
Cu toate acestea, nu avem nicio „dovadă” a existenţei 
sale aşa cum avem pentru o figură istorică, cum ar fi, de 
exemplu, Napoleon. Prin urmare, nu trebuie să căutăm, 
referitor la existenţa istorică a lui Isus, „dovada absolută”, 
ci mai degrabă „niște urme sau fapte care se coordonează 
între ele”. Faptele relatate în Evanghelii au lăsat într- 
adevăr puţine urme (altele decât cele scrise), inclusiv 
când este vorba de personaje puternice ale epocii, care 

l-au cunoscut pe Isus. Acesta este cazul, de exemplu, 
al lui Pontiu Pilat sau, cum este mai cunoscut, Pilat din 
Pont. Prefectul roman al ludeii joacă un rol important în 
Evanghelii. El a fost cel care a susţinut (împotriva voinţei 
lui) condamnarea lui Isus la moarte prin răstignire. Cu 
toate acestea, abia în 1961 s-au descoperit primele 
dovezi arheologice ale existenței lui! Este vorba despre 
o inscripţie care îi poartă numele (Pontius Pilatus) găsită 
în Cezareea, Israel. De atunci, a fost găsit doar un singur 
obiect inscripţionat cu numele lui Pilat, şi anume un inel 
împodobit cu un sigiliu, care a fost dezgropat în 1969 
în Cisiordania, dar care nu a fost interpretat corect ca 
referindu-se la Pilat decât în... 2018! 


Astfel, istoria contemporană vede în Isus un om care, prin 
existența sa, a lăsat o amprentă durabilă asupra memoriei 
umane. Singura întrebare care se pune este: Cine era el? În 
funcţie de ideologia lor personală (pentru că istoria nu este 
niciodată neutră. ..), istoricii au reușit într-adevăr să schiteze 
portrete uneori foarte diferite ale lui Isus. 

Printre ipotezele formulate o găsim şi pe cea a... 
„agitatorului politic”! Cu alte cuvinte, Isus ar fi un fel de 
revoluționar. Această concepţie, foarte orientată, a fost 
apărată din secolul al XIX-lea de unele curente socialiste, 
dornice să facă neapărat din Isus o persoană „laică”, să o 
scoată din zona religioasă. Pare însă greu de susținut. 

În cele mai vechi surse pe care le avem despre el, adică 
în Evanghelii, Isus se află cu siguranţă în centrul unor 
incontestabile tulburări sociale, politice şi religioase care 
vor culmina cu răstignirea sa. Dar toată această agitaţie nu 

este in niciun caz provocata de declaratiile sale politice. Isus 
nu se amesteca in astfel de probleme. De altfel, el ne invita 
cat se poate de clar să separam spiritualul de politică atunci 
când declară: „Daţi cele ce sunt ale Cezarului, Cezarului și 
cele ce sunt ale lui Dumnezeu, lui Dumnezeu? [...].” (Să ne 
amintim în câteva cuvinte această primă lecţie!) 


Un maestru spiritual 


Indiferent de sursa luată în considerare, mesajul lui 
Isus este exclusiv unul spiritual. Toate scrierile referitoare 
la el ni-l înfăţişează ca pe un „maestru spiritual”, adică un 
om care, după ce a trăit o experienţă spirituală, vrea să o 
împărtășească şi altora prin învăţătura sa. 

Dacă din acestea am reţinut mai ales povestea minunilor 
făcute de el şi a morţii sale, Evangheliile ni-l arată, în mod 
regulat, pe Isus, invatandu-i pe ucenicii săi. 

Cu siguranţă mai puţin „spectaculoase” decât minunile 
sau crucificarea lui cumplită şi odioasă, „cuvintele” lui Isus 
sunt, de fapt, adevăratul miez al Evangheliilor. Fiind tot 
atâtea lecţii transmise de Isus în timpul vieţii sale, acestea 
sunt vectorul unei adevărate învățături spirituale care se 
desprind de-a lungul povestirilor din Evanghelii. 

Isus vorbeşte despre Dumnezeu, desigur, dar nu numai! 
E] ne invită la adevărate momente de reflecţie filozofică asupra 
existenţei umane. În repetate rânduri, ne învaţă despre 


2 Matei, 22:21 şi Luca 20:25. Traducerile din Evanghelii folosite 
în această carte sunt cele ale lui Louis Segond, pentru versiunea în 
limba franceză. Pentru limba română s-au folosit versiunile https:// 
www.bibliaortodoxa.ro, textul site-ului fiind preluat din Biblia sau 
Sfânta Scriptură, făcându-se modificările necesare pentru a fi în 
conformitate cu originalul. (n.a., n. trad.) 

emotiile noastre (cum ar fi, de exemplu, frica) sau despre 
relatiile pe care le avem cu ceilalti. El ne invita, de fiecare 
data, la introspectie, pentru a ne analiza gândurile şi reacţiile. 
El ne încurajează tot timpul să ne punem întrebări. Şi tot de 
fiecare dată, ne îndeamnă să ne autodepasim, să ieşim din 
„zona de confort”, pentru a folosi un termen la modă astăzi. 
Toate acestea cu un singur scop: să ne îmbunătăţim viata, 
să creştem, să evoluăm. Să devenim mai buni. 

Cu alte cuvinte, învăţătura lui Isus, aşa cum ne este 
ea transmisă de Evanghelii, trasează o adevărată cale de 
„dezvoltare personală”! 


Repere istorice: 
Problema originilor 


Cum a dobândit Isus cunoștințe spirituale și filozofice 
despre care se spune că ar constitui chiar miezul 
învățăturii sale? Aici, din nou, opiniile sunt diferite. Pentru 
credincioşi, este firesc ca toate cunoştinţele realităţii 
spirituale pe care le evocă în discursurile sale să vină 
din originea sa divină. Istoricii sunt de părere că a fost 
influenţat de diverse curente religioase care existaseră 
înaintea lui. Cea mai „clasică” ipoteză în acest domeniu 
încearcă să demonstreze că Isus ar fi frecventat secta (in 
sensul de grup religios) esenienilor, care nu aparțineau 
niciunei autorităţi religioase acceptate ale vremii. Alte 
piste, cum ar fi influenţa budismului, pot părea mai 
îndrăzneţe, dar sunt cu siguranţă mai potrivite?. Poate 


3 Vezi, referitor la acest subiect, Raphaél Liogier, Jésus, Bouddha de 
L'Occident, Paris, Calmann-Lévy, 1999. (n.a.) 

ar trebui sa tinem cont si de faptul ca Isus ar fi putut 
foarte bine să-și construiască mesajul si ideile plecând 
de la propria sa experienţă. Ca un veritabil mistic, Isus 
a experimentat într-adevăr diferite practici spirituale, 
mai ales atunci când s-a retras singur în deșert să 
postească patruzeci de zile si patruzeci de nopţi“. Este, 
de asemenea, sigur (din mărturiile evanghelice) că 
întrebările spirituale l-au preocupat pe Isus de foarte 
devreme. Când avea 12 ani, părinţii lui, după ce l-au 
pierdut si l-au căutat în zadar mai multe zile, l-au găsit 
în mijlocul învăţătorilor, ascultându-i și punându-le 
întrebări. Faptele sunt relatate în Evanghelia după Luca: 
„Părinţii lui Isus mergeu în fiecare an la lerusalim, de 
Sărbătoarea Paştelui. Când el avea doisprezece ani, au 
urcat acolo, după obiceiul sărbătorii. Apoi, după ce au 
trecut zilele de sărbătoare şi ei au trebuit să se întoarcă, 
copilul Isus a rămas la lerusalim. Tatăl și mama lui nu au 
observat. Crezând că era cu tovarășii lor de călătorie, au 
mers cale de o zi, iar apoi l-au căutat printre rudele şi 
cunoscutii lor. Dar, negăsindu-l, s-au întors la lerusalim 
să-l caute. După trei zile l-au găsit în templu, aşezat în 
mijlocul învăţătorilor, ascultându-i și punându-le tot 
felul de întrebări. Toţi cei care îl auzeau se minunau de 
priceperea si de răspunsurile pe care le dădea. Când 
părinţii lui l-au văzut, au rămas uimiti si mama lui i-a zis: 
Fiule, de ce ne-ai făcut nouă asa? lată, tatăl tau si cu mine 
te-am căutat îngrijoraţi.” 


+ Matei, 4:1-11. 
5 Luca, 2:41-48. 

Este Isus un coach? 


Să-l vezi pe Isus ca pe un ghid pentru „dezvoltare 
personală” poate fi ceva surprinzător. În mintea tuturor se 
află imaginea unui Isus „salvator universal”, care a venit 
să se sacrifice pentru salvarea neamului omenesc. Această 
reprezentare ne îndeamnă să-l vedem pe Isus ca pe un fel 
de „supraom” inaccesibil. Un zeu, sau un semizeu, atât de 
îndepărtat de noi, încât nu putem să ne identificăm cu el (fie 
că suntem credincioşi, fie că nu suntem). Asta înseamnă să 
uităm că, în Evanghelii, Isus se prezintă el însuşi ca un model 
de urmat. Am putea chiar spune ca un coach în ale vieţii! 

În timpul Predicii de pe Munte (cea mai lungă învăţătură 
orală a lui Isus, după cum se spune în Evanghelii, care isi 
datorează numele faptului că are loc pe vârful unui munte), 
Isus îi invita pe toţi cei care au venit să-l asculte să-i pună în 
practică cuvintele: 

„[...] oricine aude aceste cuvinte ale mele şi le îndeplineşte, 
va fi asemenea unui bărbat înţelept care şi-a clădit casa 
pe stâncă. A căzut ploaia, au venit puhoaiele, au suflat 
vânturile şi au bătut în casa aceea, dar ea nu a căzut, fiindcă 
era întemeiată pe stâncă. Iar oricine aude aceste cuvinte 
ale mele, şi nu le îndeplinește, se va asemăna acelui bărbat 
nechibzuit care şi-a clădit casa pe nisip. Şi a căzut ploaia, au 
venit puhoaiele, au suflat vânturile şi au bătut în casa aceea, 
şi a căzut. Şi căderea ei a fost mares.” 

Astfel, Isus nu spune că a venit, de unul singur, să 
salveze toată omenirea. Dimpotrivă, el invită pe fiecare să-și 
construiască propriile fundaţii. $i, pentru a face acest lucru, 


6 Matei, 7:24-27. 

se asigură că învățătura lui îi permite fiecărui individ să 
reziste încercărilor vieţii (atacurile exterioare care testează 
casa descrisă în metafora sa). 


Repere istorice: 
Cum au ajuns până la noi cuvintele lui Isus 
spuse acum aproximativ două mii de ani? 


De îndată ce cineva este interesat de Isus şi de 
învăţătura lui, principala sursă de informaţii si cea mai 
veche este cea oferită de cele patru Evanghelii ale Noului 
Testament: Evangheliile după Matei, Marcu, Luca și 
loan. Primele trei sunt foarte asemănătoare si au multe 
pasaje identice. Putem data scrierea acestor Evanghelii 
între anii 70, pentru cea după Marcu (deci aproximativ 
patruzeci de ani după moartea lui Isus pe cruce), și 100, 
chiar 110, pentru cea după loan. Evanghelia după Matei 
(scrisă spre anii 80-90) și cea după Luca (în jurul anilor 
80-85) ar fi fost compuse din Evanghelia după Marcu 
(mai veche decât ale primelor două, deci) si dintr-un 
alt text, care a dispărut, sursa Q sau documentul Q (din 
germanul , Quelle” adică „sursă”!), o culegere ipotetică 
de pilde rostite de Isus Christos, care ar fi fost scrise în 
jurul anilor 50. 

Dar, pe lângă aceste texte, există și altele, și anume 
scrierile apocrife. Cu alte cuvinte, scrierile ascunse! Este 
vorba despre nişte scrieri, de obicei Evanghelii, declarate 
,eretice” de către Biserică, pe care aceasta nu le-a găsit, 
de fapt, în conformitate cu dogma sa (ca orice mișcare, 
creștinismul s-a împărţit într-adevăr foarte repede în 
mai multe ramuri, uneori puternice, chiar agresive, total 

opuse unele altora, dintre care unele în cele din urmă s-au 
strâns în jurul Bisericii Romei). Există astfel o Evanghelie a 
Mariei (Magdalena), o alta după Filip, una după luda sau 
chiar una după Toma... și multe altele! Condamnate să fie 
arse sau distruse de Biserica primelor secole, unele dintre 
aceste texte au fost ascunse de proprietarii lor (care le-au 
îngropat în nişte vase de lut, de exemplu), fiind găsite 
multe secole mai târziu. 

Evanghelia după Toma este probabil cea mai populară 
dintre aceste scrieri mult timp necunoscute și, deci, 
nerecunoscute. Începe cu această propoziţie: „lată 
cuvintele ascunse pe care le-a spus Isus cel viu”, care 
l-au înconjurat de un anumit mister pentru publicul larg. 
Contrar Evangheliilor după Luca, Marcu, Matei și loan, nu 
este o relatare a vieţii lui Isus (miracolele înfăptuite sau 
răstignirea lui), ci o compilaţie de învățături și lecţii pe care 
el le-ar fi rostit. Aceste spuse ale lui Isus Christos (numite 
logia, logion la singular) ar fi fost adunate de apostolul 
Toma. Dacă copia acestei Evanghelii descoperite la Nag 
Hammadi (Egipt), în 1945, datează din secolul al IV-lea, 
analiza sa științifică ajunge la concluzia că a fost scrisă 
între secolele | şi Il. Unii cercetători sugerează chiar că 
mai multe pasaje din Evanghelia după Toma ar fi mai 
vechi decât cele ale Evangheliilor Noului Testament si 
ar constitui, prin urmare, o sursă de informare despre 
învăţăturile lui Isus înainte de acestea! Acest text (deşi 
a fost condamnat de Biserică din motive care sunt prea 
complicat de explicat aici...) constituie așadar o sursă 
importantă de informaţii despre felul lui Isus de a-și 
transmite învățătura. 

„[...] Nu voi fi mereu aici!” 


Spre deosebire de sensul cuvântului „guru” (în sensul 
negativ al termenului”), care se foloseşte tot mai mult 
astăzi în toate domeniile (de la spiritualitate la psihologie, 
inclusiv dezvoltare personală etc.), Isus nu creează o relaţie 
de dependenţă cu cei cărora le predică. El nu spune despre 
el că este Salvatorul. El doar oferă o tehnică, un instrument, 
care le permite tuturor să se salveze. 

Isus este un îndrumător care oferă o metodă de eliberare 
a fiinţei umane. Îl vedem astfel enervat (pentru că da, Isus 
apare de multe ori foarte uman în Evanghelii!) atunci când 
ucenicii lui nu se pot ridica unde şi-ar dori el să-i vadă. Ca 
un profesor nemulțumit de elevii săi. 

Evanghelia după Matei îl arată astfel spunându-le 
ucenicilor, care nu reusisera să vindece un om din cauza 
lipsei lor de credinţă: „O, neam necredincios şi îndărătnic, 
până când voi fi cu voi?®” Cu alte cuvinte: „Învață să faci 
pentru tine ceea ce te-am învăţat, pentru că eu nu voi fi 
mereu acolo ca să fac în locul tău!” Sau: „Mă vedeţi făcând 
minuni, dar nu doar eu pot face asta. Şi voi sunteţi capabili, 
cu condiţia să urmaţi instrucţiunile mele!” 

Când ne detaşăm de reprezentarea comună pe care o 
avem despre Isus si ne facem timp pentru a-l descoperi aşa 
cum apare el în Evanghelii, devine astfel foarte clar că Isus a 
oferit o „metodă de urmat”. El ne invită să-i ascultăm lecţiile 


7 Cuvântul de origine sanscrită „guru” a însemnat initial „învăţător”, 
„maestru”. În cadrul unei secte însă a căpătat sensul negativ de 
„manipulator”. (n.a.) 

8 Matei, 17:17. 

si să nu ne așteptăm ca el să facă lucruri în locul nostru. 
Se prezintă pe sine ca pe un ghid care nu are un alt rol în 
afară de acela de a ghida. El nu este aici să acţioneze în locul 
celor pe care îi învaţă (şi pe care multi îl uită)! Isus este 
un ,,ghid”, da, dar în sensul unei ,,harti” (geografice), care 
trebuie folosită pentru a merge în direcţia bună. El respinge 
statutul de „Salvator” care l-ar fi făcut să devină pasiv. 


Un mesaj pentru toată lumea! 


Oricine, credincios sau nu, se poate inspira din 
învăţăturile lui Isus? 

Pentru un necredincios, se pune evident întrebarea despre 
caracterul religios al învăţăturii lui Isus. Şi, prin urmare, 
despre cât de „compatibilă” este, de exemplu, învăţătura lui 
Isus cu o cale a unei vieţi de ateu. Cu alte cuvinte, învăţătura 
lui Isus este doar pentru credincioşi sau este pentru toată 
lumea? Iată o întrebare esenţială pe care ar fi bine să v-o 
adresati înainte de a începe să citiţi aceasta carte. 

Fără îndoială, Isus a fost un mistic şi discursurile lui sunt 
pline de referinţe religioase. El vorbeşte constant despre 
Dumnezeu (pe care îl numeşte Tatăl său), despre împărăţia 
cerurilor, despre influenţa răului, despre puterea credinţei 
sau chiar despre „învierea morţilor”. În plus, toate sfaturile 
lui le promit celor care le urmează că vor intra în „împărăţia 
cerurilor”... Este, aşadar, imposibil de negat: orizontul 
învăţăturii lui Isus este unul religios! 

Cu toate acestea, mesajul lui este unul universal. Faptul că 
modul de viaţă pe care îl propune nu se bazează pe aşteptarea 
unui ajutor din exterior, ci, mai mult decât orice, pe munca 

cu noi înșine, face ca, într-o foarte mare măsură, învățătura 
lui Isus să fie mai degrabă existenţială decât „religioasă”. 
Dacă întâlnirea cu Dumnezeu este orizontul învăţăturii sale, 
obiectul învățăturii este într-adevăr dezvoltarea individului! 

După cum vom vedea pe tot parcursul acestei cărţi, 
singurul lucru care contează pentru Isus este transformarea 
interioară a omului. În timp ce religiile tradiţionale se 
bazează pe un ritual colectiv, Isus ne invită să ne transformăm 
individual în interior. Aceasta este ceea ce, în plus, i-a atras 
ura clerului tradiţional care va cere uciderea lui. 

Evangheliile nu încetează să arate un Isus deosebit de 
critic la adresa religiei. De fapt, el denunţă ipocrizia, fă- 
tarnicia şi subliniază inutilitatea unor ritualuri, deoarece 
acestea rămân doar „la exterior” şi nu îndeamnă la niciun 
fel de muncă interioară. Dacă ocazional practică postul şi 
cu regularitate rugăciunea, el respinge de fapt, printre altele, 
restricţiile alimentare. 


Perspectiva lui Isus despre... 
restricțiile alimentare 


Multe dintre cuvintele lui Isus ne arată ce ochi critic 
avea asupra religiei. El respinge tot ce este ritual exterior, 
social. Astfel, de exemplu, denunţă cât de inutile sunt 
restricțiile alimentare impuse de biserică, spunând: „Nu 
ceea ce intră în gură spurcă pe om, ci ceea ce iese din 
gură spurcă pe om’.” Înainte de a preciza: „Nu intelegeti 
că tot ceea ce intră în gură se duce în pântece şi se aruncă 


> Matei, 15:11. 

afară? lar cele ce ies din gură pornesc din inimă și acelea 
spurcă pe om. Căci din inimă ies: gânduri rele, ucideri, 
adultere, desfrâu, furtisaguri, mărturii mincinoase, 
calomnii. Acestea sunt cele care spurcă pe om, dar a 
mânca cu mâini nespălate nu spurcă pe om.” Ceea ce 
trebuie reținut este că spălarea mâinilor despre care se 
vorbeşte aici nu este măsura igienică cu care suntem 
obișnuiți, ci... un ritual religios de purificare". 


Întreaga învăţătură a lui Isus este străbătută de aceeași 
idee: a fi este mai important decât a părea! Această invitaţie 
de a nu ne conforma obligaţiilor externe, ci de a evolua, 
de a ne schimba din interior şi de a fi în armonie cu noi 
înşine, face din el un adevărat ghid în materie de „dezvoltare 
personală”. Un motiv bun ca să... actionezi şi să gândeşti 
ca Isus! 


Câteva precizări... 


Această carte nu este una religioasă sau un manual de 
teologie. Este un ghid de dezvoltare personală bazat pe 
mesajul adus de Isus pe Pământ. A fost scris cu cel mai 
mare respect pentru acesta, încercând să fie cât mai fidel 
mesajului său. Este o carte pentru toată lumea, credincioşi 
sau necredinciosi, pentru că învăţătura lui Isus este destinată 
tuturor şi poate fi practicată de oricine. 


10 Matei, 15:17-20. 
1 Vezi Marcu, 7:2-4. 

Este într-adevăr o lecţie concretă, practică. Printr-o 
schimbare de viziune asupra noastră şi asupra altora, 
prin acţiuni şi conştientizarea pe care o trezeşte, această 
învăţătură este menită să ne ajute să redescoperim „lumina” 
pe care am pierdut-o. Este gata să ne readucă la o stare de 
„pace” interioară, dar şi exterioară, pe care am uitat-o. 

În acest sens, pe parcursul întregii cărţi, cititorul va 
descoperi diferite ,,lectii” formulate de Isus. Fiecare capitol 
poate fi citit independent de celelalte, dar pentru a înţelege pe 
deplin sensul învățăturii lui Isus şi pentru a fi „atins” în mod 
corect de mesajul său, ar fi bine să descoperim aceste parti 
diferite în ordinea în care apar ele în carte. Recomandăm 
acest lucru pentru a face un anumit progres. 

Cuvintele rostite de Isus constituie firul conducător al 
cărții. În unele capitole, şi cât se poate de concret, acestea 
sunt completate cu exemple luate din lumea „profană”. 
Astfel, ele ne permit să înțelegem mai bine de ce şi cum în- 
vataturile lui Isus ne pot ajuta să găsim o formă de pace inte- 
rioară fără să fie nevoie de niciun context religios. Le veţi găsi 
în această carte în casetele numite: „O altă privire asupra...” 


Alte câteva cuvinte înainte de a începe... 


Aşa cum va descoperi cititorul urmând învățătura lui 
Isus, el ne învaţă să fum liberi. 


Fii propriul tău ghid 


Pentru Isus, suntem într-adevăr ca nişte „sclavi”. Această 
declaraţie i-a surprins pe mulți. Şi, de fapt, atunci când el 

foloseste aceasta metafora, ea nu este imediat inteleasa de 
cei care-l ascultă. 

„Şi a zis Isus iudeilor care crezuseră în el: Dacă veţi 
rămâne în cuvântul meu, sunteţi cu adevărat ucenici ai mei. 
Şi veţi cunoaşte adevărul, iar adevărul va va elibera.” 

Isus folosește verbul „a elibera” în sensul lui propriu: a 
face dintr-un sclav o ființă liberă. Îi apostrofează aşadar cu 
fermitate pe interlocutorii săi care, nefiind sclavi (în sensul 
social şi economic al termenului) răspund: „[...] Noi nu 
am fost niciodată sclavii nimănui. Cum zici tu că: Veţi fi 
liberi?'*” Atunci Isus le spune: „Adevărat, adevărat va spun: 
Oricine săvârşeşte păcatul este sclav al păcatului.” 

Aşa cum vom vedea pe parcursul acestei cărți, „păcatul” 
despre care vorbeşte Isus aici este tot ceea ce există rău și 
josnic în om şi pe care el ne invită să-l depăşim. Acestea 
sunt temerile, suferințele, dorințele noastre devoratoare, 
geloziile noastre. 


„Intâlnire” nu înseamnă „ascultare” 


Într-adevăr, omul, din diverse motive, mai ales educa- 
tionale şi impuse de societate, este constrâns să acţioneze 
urmând un număr de comportamente care nu numai că 
nu contribuie la evoluţia lui personală, ci chiar îi dăunează. 

Egocentrism, tendinţă spre distrugere, punerea în 
pericol a propriei persoane, impulsuri iraționale, tot felul 
de autoprotectii limitative, ba chiar distructive, dorinţa de 


12 Ioan, 8:31-32. 
15 Ioan, 8:33. 
14 Joan, 8:34. 

putere sunt tot atatea comportamente (printre altele) care 
ne pun piedici si ne indeparteaza de posibilitatea de a ne 
desavarsi. Credem ca acestea sunt o expresie a propriei 
voințe, în timp ce ele sunt doar impulsuri ale egoului pe 
care nu le percepem ca atare (vom reveni pe larg asupra 
aceastei idei studiind învăţătura lui Isus). 

Astfel, întâlnirea cu cineva nu înseamnă întotdeauna că 
îl şi ascultăm pe celălalt. Ba chiar dimpotrivă. 

Epoca noastră, care ne face să fim egocentrici şi exprem 
de individualisti, inclusiv în domeniul dezvoltării personale 
descoperim astfel de îndemnuri, ne invită adesea să ne 
ascultăm. Aceasta nu este deloc propunerea lui Isus, care 
ne recomandă o cale a efortului şi acţiunii şi în niciun caz 
una în care să ne complacem în inerție sau indolenta. 


Mai întâi, construiește fundația! 


Aşa cum vom vedea pe parcursul cărţii, pe lângă depă- 
şirea egoului mai este o libertate spre care ne conduce Isus. 
Libertatea care, mai exact spus, este consecinţa eliberării de 
impulsurile noastre egotice. Este libertatea de a fi în sfârşit 
noi înşine, fără a ne supune ordinelor sau sfaturilor altora. 
Acesta este obiectivul final al transformării promise de în- 
vatatura lui Isus, câştigul de nepretuit al „omului nou”, care 
se va fi ridicat deasupra impulsurilor sale primare. 

Cu toate acestea, înainte de a ajunge la această stare de 
libertate, trebuie să fum conștienți de ce implica acest lucru. 
Pentru a se elibera, individul trebuie să fie capabil să fie liber. 
Nu lăsăm un copil să se aventureze singur până nu suntem 
siguri că are „uneltele” necesare pentru a o face. O mare 

libertate vine la pachet cu o mare responsabilitate! Daca 
este de preferat să nu fii obligat să-i asculti pe alții pentru a 
te orienta în viaţă, este necesar să ai tu însuţi suficiente re- 
pere pentru a te ghida singur si să fi „crescut” suficient pen- 
tru a face asta. 

A te construi este ca şi cum ai construi o casă. Ne grăbim 
să vedem casa terminată şi să-i facem ultimele retușuri (mai 
ales decorative), astfel încât să ne bucurăm de ea în linişte si 
pe deplin. Dar această casă nu va fi durabilă şi nu ne va aduce 
pacea la care visăm şi bucuriile la care râvnim, decât dacă 
ne acordăm suficient timp pentru a-i face o fundaţie solidă. 

Astfel, atunci când ne propune să fim actorii propriei 
existente si să fim propriul nostru ghid pentru a ajunge să 
ne simțim impliniti, Isus ne invită, în primul rand, să ne 
constituim baze solide prin punerea în practică a preceptelor 
pe care ni le-a transmis. 

Libertatea personală pe care ne propune Isus să o desco- 
perim nu poate funcționa decât cu o condiţie: ca fiecare să 
lucreze cu sine. Să fii liber nu este, de fapt, să te laşi condus 
de toate impulsurile sau dorinţele tale — al căror sclav vei 
deveni mai apoi (aservirea pulsională care, de altfel, con- 
stituie fundamentul societăţii de consum). Învățătura lui 
Isus înseamnă că, înainte de a fi liber, trebuie să te eliberezi. 

Pe această cale a libertăţii ne angajăm acum, urmând, una 
după alta, căile pe care Isus ne invită să le urmăm. 

Partea intai 


CALEA INIMII 


Înainte de a descoperi învățătura lui Isus şi de a intra în 
detalii despre cum ne poate ajuta să ne construim, ar trebui 
să facem o serie de precizări cu privire la modul în care să o 
abordăm. Această întrebare preliminară este esenţială. Chiar 
şi lui Isus i-a fost adresată în diferite ocazii. 

Învățătura lui Isus ne pune la dispoziţie într-adevăr o 
metodă de dezvoltare personală simplă şi accesibilă. Dar, 
pentru a o auzi, trebuie să fii receptiv şi să te pregatesti pen- 
tru ea. Un mesaj poate fi clar şi adevărat, dar dacă persoana 
care îl aude nu este dispusă să-l primească, nu va fi auzit si 
nu va avea niciun efect. 

Isus le declară astfel ucenicilor săi că, dacă ei îi aud mesa- 
jul şi-l consideră ca fiind adevărat (spre deosebire de restul 
oamenilor deveniți „insensibili” şi reci), este tocmai pen- 
tru că ei sunt dispuşi să-l vadă şi să-l audă: „Dar fericiţi 
sunt ochii voştri, pentru că văd, şi urechile voastre, pentru 

că aud!” Dimpotrivă, cei care nu-i urmează indemnurile 
„şi-au astupat urechile şi şi-au închis ochii's.” 

Înainte de a descoperi învăţătura lui Isus, vom parcurge, 
prin urmare, în această primă parte a cărții Acționează 
şi gândește ca Isus, ceea ce crede Isus ca fiind condiţiile 
necesare pentru a fi receptiv. Pentru ca noi să fum capabili 
să „vedem” şi să „auzim” corect lecţiile lui. 


15 Matei, 13:16. 
16 Matei, 13:15. 

1. 
Parabola semănătorului 


Pentru ca un sfat să ne ajute să ne schimbăm, este ne- 
voie ca mai întâi să-l fi „auzit” şi apoi să recunoştem că este 
asa. Acestea sunt două momente esenţiale. În ciuda dorin- 
tei de schimbare, doar rareori suntem dispuşi să ascultăm. 
De asemenea, este destul de obișnuit faptul că ne este destul 
de greu să punem în practică o învăţătură, şi asta chiar dacă 
am fost „atinşi” de conţinutul ei. 

O lecţie este importantă. Dar la fel de importantă este si 
atitudinea celui care o primeşte. Oricât de puternic şi eficient 
ar fi mesajul, dacă receptorul său nu îl aude corect şi dacă 
nu depune toate eforturile pentru a aplica preceptele pe care 
le conţine la fel de corect, mesajul nu va avea niciun efect. 


Iată a ieşit semănătorul să semene 


În Parabola semănătorului, Isus abordează, într-o ma- 
nieră metaforică, problema bunei sau proastei receptări a 
cuvintelor sale. De aici ar trebui să ne începem călătoria 
prin învăţăturile lui Isus. El ne oferă într-adevăr mai multe 
explicaţii care ne permit să înţelegem toate motivele care 
ne-ar putea împiedica să-l auzim, apoi să punem în prac- 
tică ceea ce ne învaţă. 

Așa cum face de multe ori, Isus ne spune o poveste sim- 
bolica la care ne invita să reflectam: 

„Iată a ieşit semănătorul să semene. Şi pe cand semana, 
unele seminţe au căzut lângă drum şi au venit păsările şi 
le-au mâncat. Altele au căzut pe loc pietros, unde n-aveau 
pământ mult şi îndată au răsărit, că n-aveau pământ adânc. 
Iar când s-a ivit soarele, s-au palit de arsita si, neavând ra- 
dăcini, s-au uscat. Altele au căzut între spini, dar spinii au 
crescut şi le-au înăbuşit. Altele au căzut pe pământ bun şi au 
dat rod: una o sută, alta şaizeci, alta treizeci. Cine are urechi 
de auzit să audă.” 

Se înţelege cu uşurinţă că, în această metaforă, „semin- 
tele” reprezintă ,,invatatura” lui Isus. Şi că „semănătorul” 
este chiar Isus. Prin urmare, Isus ne spune limpede că aces- 
tea vor da roade sau nu, în funcţie de „starea” celui care aude 
ce spune el. Metafora plantelor este deosebit de potrivită în 
acest caz: unele seminţe pot să fie fertile, dar dacă ele cad 
pe un sol infertil nu vor rodi nimic. Prin urmare, este im- 
portant să ne pregătim pentru a asculta învăţătura lui Isus, 
devenind conştienţi de ceea ce implică acest lucru din par- 
tea noastră. În explicaţia pe care o dă, în parabola semănă- 
torului, Isus oferă câteva detalii interesante. Explicandu-si 
ideea, Isus enumeră trei motive care ne pot împiedica să fim 
receptivi la vorbele lui şi la a-i pune în practică învăţătura. 


Să înțelegem 


Primul motiv la care face referire Isus este neintelegerea 
pe deplin a mesajului său, lipsa totală de înţelegere sau chiar 
interpretarea greşită a acestuia. 


17 Matei, 13:3-9. 

„De la oricine aude cuvântul imparatiei şi nu-l înţelege, 
vine cel viclean şi răpeşte ce s-a semănat în inima lui; aceasta 
este sămânţa semănată lângă drum.” 

Isus explică aici câteva lucruri foarte simple: dacă, ascul- 
tând cuvintele lui, nu le înțelegem pe deplin, acestea, pentru 
că au fost înţelese greşit sau doar pe jumătate, nu vor putea 
produce nimic în noi. Din acest motiv, Isus compară ele- 
mentele învățăturii sale care nu au fost înţelese corect cu se- 
mintele care au căzut lângă drum. Pământul, fiind un teren 
infertil, face imposibilă creşterea oricărei plante. 

Aşa că primul lucru care trebuie făcut este să te asiguri 
că înţelegi corect învăţătura primită. Asta poate părea ceva 
evident. Şi totuşi, atenţia nu este o calitate cu care ne nas- 
tem. Este nevoie de efort. Un efort de atenţie, în primul rând. 
Apoi, un efort intelectual. Şi, în sfârşit, aşa cum am văzut şi 
noi, un efort personal. 


Să rămânem stăruitori 


După părerea lui Isus, al doilea lucru care face ca învă- 
tatura lui să nu aibă efect, este lipsa de voinţă, de staruinta, 
de perseverenţă. 

„Cea [sămânţa] semănată în loc pietros este cel care aude 
cuvântul și îndată îl primeşte cu bucurie; dar nu are rădă- 
cină în sine, ci ţine până la o vreme şi, de îndată ce cuvân- 
tul îi aduce mâhnire sau suferinţă, sau se simte persecutat, 
găseşte în asta un motiv să se abată de la drumul drept.” 


13 Matei, 13:19 
19 Matei, 13:20-21. 

Isus abordeaza aici un fenomen larg raspandit: noi pri- 
mim uneori cu mare entuziasm unele idei. De fapt, ghicim 
imediat in ele nişte chei care ne ajută să depasim unele pro- 
bleme existenţiale. Această bucurie este intuitivă. Ce am 
citit sau auzit „ne vorbeşte”, rezonează în noi. Şi înţelegem 
imediat învăţătura astfel primită, pentru că recunoaştem 
„ceva” în ea. 

Totuşi, în ciuda acestui entuziasm iniţial, interesul spon- 
tan pentru un asemenea sistem de gândire sau mod dea 
vedea existenţa ajunge să dispară destul de repede. Pentru 
a ilustra acest fenomen, Isus dă un exemplu luat din con- 
textul în care trăieşte. Dacă cineva îl urmează sau îmbră- 
tiseaza învăţătura lui, aflându-se în contradicţie totală cu 
traditionalismul religios, s-ar putea să se simta persecutat. 
Este ceva care poate reduce în mod clar entuziasmul în cazul 
unora! Din fericire, în ceea ce ne priveşte, nu ne confrun- 
tăm cu acest gen de oprimare atât de puternică. Dar lecţia lui 
Isus nu este mai puţin actuală. Obiectivul său este într-ade- 
var perseverenta, adică să nu renuntam la voinţa de a pune 
în practică învățătura sa. 

Dar perseverenta este exact ceea ce le lipseşte multora 
dintre noi, care ar dori să „se schimbe”. Chiar dacă aderăm 
spontan şi cu entuziasm la vreo idee care ne pune la înde- 
mână un instrument pentru a evolua, nu ţinem seama în- 
totdeauna, atunci când ne întâlnim prima dată cu acea idee, 
de toate consecinţele (din viata noastră) care ar decurge de 
aici, dacă am pune în practică această „soluţie”. 

Schimbarea interioară poate avea într-adevăr repercusi- 
uni greu de înţeles în exterior. Poate fi, de exemplu, un sen- 
timent brusc că suntem în dezacord cu alţii sau că nu mai 

suntem ceea ce alții „se aşteaptă să fim”. Or, cand aceste 
consecinţe (care pot fi dificil de depășit şi, câteodată, pot fi 
chiar si violente emotional) se fac simţite, ne determina sa 
ne dăm înapoi de cele mai multe ori. Şi ne îndepărtează de 
calea pe care am început să o parcurgem. 

Pentru a evita acest lucru, Isus ne recomandă să lăsăm 
cuvintele lui să ne pătrundă adânc în suflet. Acesta este sen- 
sul metaforei rădăcinilor. Pe o potecă de piatră, rădăcinile 
nu au în ce să se fixeze durabil. În acest sens, Isus foloseşte 
imaginea rădăcinilor de care am avea nevoie pentru a se fixa 
„în noi înşine”. Asta înseamnă că nu ar trebui să dăm dovadă 
de o bucurie superficială atunci când ascultăm cuvintele lui 
care ne ating si ne emotioneaza. Trebuie să fim deschişi la 
aceste idei, până acolo încât ele să prindă rădăcini adânci în 
noi. Dacă lecţiile lui Isus sunt seminţele, atunci să ne gân- 
dim la noi ca fiind pământul în care acestea pot creşte şi se 
pot dezvolta. Nu trebuie să ne mulțumim cu reacţia emotio- 
nală și, prin urmare, superficială, pe care ele o pot stârni, dar 
le putem face să prindă rădăcini în noi, reflectând profund 
asupra semnificației lor şi a ceea ce ele implică cu adevărat. 


Să nu ne lăsăm distrași 


Pentru a explica a treia metaforă folosită în parabola se- 
mănătorului, Isus afirmă: „Cel ce a primit sămânţa semă- 
nată în spini este cel care aude cuvântul, dar grija acestei 
lumi şi înşelăciunea bogățiilor inabusa cuvântul şi îl face 
neroditor™.” 


2 Matei, 13:22. 

Iată aşadar că acum Isus scoate în evidenţă un al treilea 
lucru care poate face ca învăţătura primită să fie un eşec: 
distragerea atenţiei prin atracţii exterioare sau preocupări 
materiale. 

Acesta este un fenomen foarte des întâlnit. „Înșelăciunea 
bogățiilor”, cu alte cuvinte căutarea plăcerii facile, deoarece 
este imediată, este o ocazie frecventă de a ne îndepărta de 
căutarea de sine. Aceasta din urmă este un proces îndelungat 
şi plictisitor, pe când plăcerea care distrage atenţia aduce o 
satisfacţie instantanee. Fără să ne facă să uităm vreodată de 
preocuparea de a „ne regăsi”, ea mută totuşi acest obiectiv 
în planul al doilea. Şi îi acordă, procedând așa, şanse mici 
sau deloc pentru a reuși. 

Dar Isus ne reaminteşte aici că plăcerea nu este, nici pe 
departe, singurul lucru care ne poate distrage atenţia de la 
a-i pune în practică învăţăturile. De foarte multe ori tot felul 
de preocupări materiale ne distrag şi ele de la căutarea spi- 
rituală sau ne opresc din procesul de evoluţie personală, în 
care eram angajaţi. 

Acest lucru este ceva omenesc şi uneori răspunde unei 
necesităţi: când există o nevoie urgentă de a rezolva o pro- 
blemă concretă, ea nu poate fi amânată. Dar nu trebuie, în 
niciun caz, să ierarhizezi problemele. Să rezolvi o chestiune 
de ordin concret nu înseamnă că renunti sau că laşi deo- 
parte rezolvarea problemelor existenţiale. Sunt două ches- 
tiuni cu totul diferite. Lucrul la una nu împiedică lucrul la 
cealaltă. Este doar o chestiune de punct de vedere și de... or- 
ganizare! Pentru a lucra cu noi nu este nevoie de prea mult 
timp într-o zi şi nu pune în pericol celelalte activităţi pe care 
le avem de făcut. Dimpotrivă, ne putem folosi de ele pentru 

a evolua în interior. Să lucrăm la propria transformare in- 
seamnă într-adevăr, înainte de toate, să conştientizăm. Să 
facem lucrurile în mod conştient, să ne observăm, să în- 
vatam, să schimbăm unele comportamente. „Grijile aces- 
tei lumi” nu ar trebui privite ca o frână sau ca o piedică, ci, 
dimpotrivă, ca o oportunitate de a pune în practică ceea ce 
încercăm să învăţăm. 


- Pe scurt 


În parabola semănătorului, Isus ne explică faptul că, dacă 
vrem ca mesajul lui să dea roade pentru noi, trebuie: 


1. Să înţelegem ceea ce ne spune. 

2. Să perseverăm în voinţa de schimbare, chiar daca 
schimbarea creează probleme, mai ales relationale, 
iar pentru aceasta să facem ca lecţiile lui să prindă ră- 
dăcini în interiorul nostru. 

3. În sfârşit, să nu ne lăsăm distraşi de nimic altceva. 


Toate aceste trei puncte înseamnă, pentru noi, același 
lucru de fapt: pentru a putea să beneficiem și să ne bucurăm 
în acelaşi timp de efectele învățăturii lui Isus, trebuie să de- 
punem efortul necesar pentru asta. Şi, aşa cum vom vedea 
mai bine în capitolul următor, Isus afirmă că efortul pe care 
îl depunem personal este o condiţie necesară pentru ca în- 
vataturile sale să fie eficiente. 

2. 
„Intraţi pe poarta 
cea îngustă!” 


După cum vom vedea, învăţătura lui Isus ne oferă ne- 
numărate chei esenţiale care să ne ajute la transformarea 
noastră interioară. Dar pentru ca ea să funcţioneze, pentru 
ca aceste chei să deschidă în noi ușile potrivite, va trebui ca 
noi, cu mâna noastră, să le deschidem. Alegerea de a face 
acest efort, cu alte cuvinte acceptarea dificultății, este una 
dintre condiţiile majore pe care Isus i le face cunoscute celui 
care vrea să-i urmeze învățătura. Este calea „porţii înguste”. 

Despre efortul personal absolut necesar pentru a ne 
schimba, Isus spune: „Intraţi pe poarta cea îngustă, căci largă 
este poarta şi lata este calea care duce la pierzanie şi multi 
sunt cei care intră pe ea. Dar îngustă este poarta şi îngustă 
este calea care duce la viata şi puţini sunt cei care o află.” 

Punând în contrast drumul larg pe care circulă mulțimea 
cu calea îngustă pe care ne invită Isus să o urmăm, primim 
două sfaturi importante: 


1. Să ştim să nu urmăm acelaşi drum cu mulţimea şi idea- 
lul fericirii celor mai multi care preferă adesea calea 
cea mai uşoară. 


21 Matei, 7:13-14. 

2. Dimpotrivă, să ne angajam pe o cale care necesita im- 
plicare şi depăşirea dificultăţilor. 


Să abandonăm calea cea mai aglomerată 


Prima lecţie pe care o putem învăţa din metafora „căii 
largi”, parcurse de „mulți”, şi cea a „căii înguste”, mai putin 
frecventate, este că cel mai folosit drum nu este neapărat și 
cel corect. Împotriva modelului de gândire dominant, Isus 
ne îndeamnă să alegem o cale mai puţin bătătorită. Aceasta 
este concluzia cea mai la îndemână care reiese din metafora 
celor două căi. 

În căutarea fericirii sau a păcii interioare, majoritatea 
oamenilor urmează un model de turmă. Reflexul de a lua 
exemplu de la alţii şi de a-i urma „pe cei în număr mare” 
este foarte vechi. Această înclinaţie socială spre mimetism 
s-a accentuat de-a lungul istoriei. Mai întâi odată cu apari- 
tia lumii moderne, a cărei dogmă majoră este uniformiza- 
rea sau standardizarea. Apoi cu societatea de consum și cea 
a imaginii, care au standardizat în continuare ideea de feri- 
cire (şi în paralel cea a îngrijorării... cele două subiecte fiind 
legate în mod intrinsec!). 


Să ne îndepărtăm de „cei mai numeroși” 


Uniformizarea ideologică şi apoi comercială a mintilor 
oamenilor a favorizat apariţia unui standard de fericire care 
trebuie să fie urmat de toată lumea. De asemenea, le este pro- 
pusă tuturor, în mod explicit sau implicit, o schemă de viaţă. 

Pentru a se dezvolta, toată lumea ar trebui să urmeze 
acest model. Or, acesta nu este conceput pentru dezvoltarea 
individului, ci este dictat de necesităţi exterioare lui: ideo- 
logice, sociale şi comerciale. Din acest motiv, obligaţia de 
a urma aceste modele de viaţă colective (indiferent că ele 
afectează viaţa privată, socială sau profesională) cântăreşte 
mai mult sau mai puţin grav asupra individului. Acesta este 
invinovatit, ba chiar certat, atunci când nu se conformează. 

Constrângerea care duce la această consimtire este cu si- 
guranta externă, dar ea este înainte de toate interioară. Cu 
excepţia totalitarismului, nu există presiune fizică asupra 
individului care să-l oblige să facă la fel ca „toată lumea”. 
Consimtirea personală la această ,,obligatie” de a urma gru- 
pul este într-adevăr foarte adesea produsul unei frici interi- 
oare adânc înrădăcinate, un fel de servitute voluntară: frica 
de a nu face ca ceilalți. O teamă copilărească, menţinută de 
sistemul şcolar, dar care persistă şi la vârsta adultă. 

Această frică si obligaţiile pe care ni le impune sunt ade- 
sea o frână în calea propriei noastre dezvoltări. Societatea 
(asa cum este ea proiectată, pentru că nu este o fatalitate) ne 
obligă să negăm sau să ne ascundem de multe ori, lucru care 
ne îndepărtează de noi înşine. Orice persoană care manifestă 
aspirații diferite de cele promovate de dogma dominantă ca- 
pătă rapid impresia (uneori bine întemeiată) că este privit 
cu suspiciune şi somat să intre în rand. Pentru multi dintre 
noi există ceva liniştitor în a se alătura turmei, „celor mai 
numeroşi” (un termen care, totuși, îmi aminteşte de modul 
în care obisnuiam să desemnăm în Antichitate necropola 


Alexandriei: „oraşul celor mai numeroşi”). 

Isus, care de multe ori se retragea singur, departe de oa- 
meni (în deşert sau pe vârfurile munţilor), ne invită să re- 
nuntam la acest reflex, care contribuie la a ne rupe de noi 
înşine. În timp ce norma este să urmezi standardele socie- 
tatii, care înseamnă să mergi acolo unde toţi ceilalți merg, 
el ne îndeamnă să ne îndepărtăm. 


Să alegem calea mai grea 


Sfatuindu-ne să nu-i urmăm prosteste pe alţii, Isus ne 
îndeamnă să ne găsim propria cale. Desigur că acest lucru 
implică o anumită singurătate: în călătoria de a ne regăsi pe 
noi înşine este necesar să nu ne fie frică să ne îndepărtăm 
de mulţime. Dar mai este ceva în aceste cuvinte. Ceva mai 
important. 

De fapt, aici nu este vorba doar de a-i urma pe alţii imi- 
tându-i sau de frica de a nu rămâne singuri nefăcând ca ei. 
Dacă Isus ne spune că nu trebuie să-i urmăm pe cei mai 
multi nu înseamnă că ne îndeamnă să fum împotriva tradi- 
tiei. Să-i urmezi pe alţii nu este ceva condamnabil in sine 
dacă acei alţii urmează un drum bun. Dacă Isus ne sfătuieşte 
să ne îndepărtăm de mase, nu este pentru că dezaprobă viaţa 
socială, ci pentru că, explică el, masele urmează calea uşoară, 
facilă. Cu aceasta din urmă nu este de acord Isus. Vorbind 
despre „poarta largă” şi „calea largă” care duc la „pierzanie”, 
Isus ne atrage atenţia că cei mai multi dintre oameni aleg 
ceea ce este uşor. Larg, drumul spre „pierzanie” este plăcut 
şi nu necesită niciun efort. Şi la fel este şi „poarta lată” prin 
care se poate trece foarte uşor. 

Este suficient doar să observi si să vorbeşti cu unul şi cu 
altul ca să-ţi dai seama că, dacă alegi să te conformezi (fie 
că este pe plan personal sau cultural, de exemplu), ai o viaţă 
mai uşoară. Cei mai mulţi oameni aleg să facă minimum de 
efort. Prin urmare, exact de această inerție a minimului efort 
ne cere Isus să ne eliberăm pentru a putea primi învăţătura 
lui. Asta vrea să spună atunci când ne invită să intrăm prin 
„poarta îngustă” prin care se trece, în mod firesc, mai com- 
plicat şi mai greu decât dacă intri prin una „largă”. 

Să-i urmăm pe alţii ne scuteşte să mai luăm decizii per- 
sonale, să gândim pentru noi. Aceasta ne absolvă de respon- 
sabilitate. Fiecare acţionează într-un anumit fel, pentru că 
şi alţii procedează aşa. Astfel, fiecare se află într-o oarecare 
orbire. Nimeni nu se întreabă dacă acţiunea lui personală 
este cu adevărat bună, pentru că este aprobată de o mis- 
care colectivă. Să alegem calea celor mulţi ne împiedică să 
ne punem întrebări şi, prin urmare, suntem orbi la ceea ce 
ar trebui schimbat la noi pentru a evolua. Este o cale a in- 
constientei si de aceea este uşor de împrumutat şi de urmat. 


Să ne asumăm responsabilitatea 


Pe vremea lui Isus, nu se practica speologia. Imaginea 
pe care mi-o evocă descrierea „porţii înguste” mă trimite 
totuşi înapoi la explorarea lumii subterane a peșterilor. Ma 
face să mă gândesc la o galerie foarte îngustă care nu poate 
fi traversată decât prin târâre. Speologul trebuie să se stre- 
coare adesea prin acea galerie pe care o întâlneşte răsucin- 
du-se când pe o parte, când pe alta. Să traversezi acest tip 
de coridor care seamănă cu o conductă (care poate fi foarte 

lunga uneori) necesita un efort fizic (si mental) mult mai 
mare decat sa traversezi intrarea larga intr-o pestera sau sa 
ratacesti prin încăperi mari. Şi totuşi numai cu prețul unor 
asemenea eforturi se pot face cele mai frumoase descoperiri 
subterane. În acelaşi mod, pentru a descoperi sensul vieţii, 
trebuie să pornim pe o cale care ne cere să ne asumăm res- 
ponsabilitatea, în loc să ne mulțumim să stăm în pragul por- 
tii, lucru pe care toată lumea îl poate face fara nici cel mai 
mic efort. 

Ceea ce ne spune Isus aici este, prin urmare, şi, mai pre- 
sus de toate, că modul de viaţă pe care ni-l propune va im- 
plica un efort substantial din partea noastră. Iar la înce- 
put, un posibil disconfort. În speologie, să traversezi o ast- 
fel de galerie nu este deloc confortabil, dar fără să faci asta, 
repet, nu există mari descoperiri... La fel, ascensiunea unui 
munte înalt necesită uneori mult efort şi suferință fizică şi 
psihică, iar sensul acesteia nu se întrevede decât o singură 
dată, atunci când ajungi pe sublimele culmi. 

Pentru a auzi învăţătura lui Isus, va trebui să ne implicăm 
activ. Isus al Evangheliilor nu ne cere doar să ne rugăm şi 
să așteptăm. El ne cere mai ales să actionam, aşa cum vom 
vedea în capitolul următor. 


< < Pe scurt 


Noi, oamenii, avem tendinţa de a alege calea uşoară, dru- 
mul care poate fi străbătut fără a depune nici cel mai mic 
efort. 

Isus ne spune că dacă vrem să-i urmăm învăţătura tre- 
buie să fim pregătiţi să ne asumăm responsabilitatea, să ne 
cunoaştem limitele, să trecem prin dificultăți. 

3. 


„Cereti si vi se va da 


2 > 


|?? 


Încurajându-ne să urmăm „calea îngustă” şi să trecem 
prin „poarta îngustă”, Isus ne recomandă să nu cedăm în 
faţa facilului. Porunca lui de a ne îndepărta de mulţime şi de 
a urma o cale mai dificilă conţine, prin apologia care se face 
efortului, o altă recomandare, şi anume aceea de a acţiona. 

Invitându-ne să pornim, de unii singuri, pe o cale diferită 
decât cea a facilului şi să trecem, tot de unii singuri, printr-o 
poartă prin care se trece mai greu, Isus ne spune că trebuie 
să fim artizanii propriei schimbări. Că doar prin propria 
noastră muncă acest lucru se va întâmpla. Să te îndepărtezi 
de mulţime este să nu te mai laşi dus de ea. 

Chiar dacă include practica rugăciunii (Isus i se adresează 
cu regularitate lui Dumnezeu în tăcere) şi deci pe aceea de 
a „cere”, învățătura lui Isus este mai presus de toate activă. 
El scoate în evidenţă partea activă pe care trebuie să o apli- 
căm fiecare în salvarea noastră. Să observăm în treacăt, pe 
acest subiect, că dacă, în învăţătura lui Isus, termenul de 
„salvare” are o dimensiune religioasă, a te salva înseamnă, 
în primul rând, şi a te salva de propriile greșeli, dificultăți, 
anxietati, blocaje etc. 

»Bateti, si vi se va deschide!” 


Accentul pus pe verbul „a acţiona” este recurent în dis- 
cursurile lui Isus. Pe cei care îl ascultă îi îndeamnă, în mod 
regulat, la acţiune. Astfel el afirmă: ,,Cereti, şi vi se va da; cău- 
taţi, şi veţi afla; bateti, şi vi se va deschide. Căci oricine cere 
primeşte, cel care caută află si celui ce batei se va deschide?.” 

Omul se află adesea într-o atitudine de așteptare. Că este 
credincios sau nu, el aşteaptă ca un principiu exterior (fie 
uman, al destinului sau divin) să-i aducă ceea ce speră. Egoul 
consideră că obiectul cerut i se cuvine, crede că acest prin- 
cipiu exterior trebuie să acționeze în locul său. 

Isus denunţă această atitudine de aşteptare scoțând în 
evidenţă inutilitatea ei. Felul metaforic în care îl spune este 
foarte elocvent. Daca nu baţi la usa, nu există nicio sansa 
ca ea să se deschidă singură. La fel, dacă nu căutăm în mod 
activ un obiect (material sau imaterial), nu îl vom găsi nicio- 
dată. Nefiind insufletit, acest obiect nu va veni singur la noi. 

Așa că Isus ne spune că pentru a obţine ceva ce ne dorim 
(indiferent de natura acestui lucru), trebuie să ne facem par- 
tea noastră de muncă. Fără această muncă personală, lucrul 
respectiv nu va putea veni singur la noi. Într-adevăr, acti- 
unea noastră este cea care îl cheamă și îi permite să existe. 

Astfel, învăţătura lui Isus ne cere să fim activi. Nu este 
vorba doar de ascultare. Este despre a auzi si a acţiona în 
consecinţă. Doar cu această condiție putem simţi beneficiile. 


22 Matei, 7:7-8. 

Să perseveram 


Isus afirma ca acest angajament personal trebuie sa fie de 
lungă durată. Nu este vorba despre o acţiune de moment, ci 
despre una constant reînnoită. În Evanghelia după Toma, 
el afirmă: „Cel care caută să nu înceteze să caute, până va 
găsi. Și când va găsi, el va fi tulburat; când va fi tulburat, va 
fi uimit, se va minuna şi va stăpâni peste Tot%.” 

Succesul cercetării este aici nu doar ceea ce obţii în urma 
acțiunii de a căuta, ci mai ales al perseverentei de care tre- 
buie să dai dovadă în acest sens. „Nu încetaţi să căutaţi”, ne 
îndeamnă Isus. Abia la sfârşit vei descoperi ceea ce cauţi. 

În cultura vitezei și a facilului din zilele noastre, uităm 
de cele mai multe ori această nevoie de a lucra îndelung. 
Dorinţa noastră de evoluţie personală şi parcursul nostru 
se suprapun pe ritmul frenetic al lumii moderne și al cul- 
turii imediatului. 


©, Pe scurt 

Nevoia de acţiune si de perseverenţă merge în sens con- 
trar alegerii facilului. Să opteze pentru ceea ce este uşor il 
împinge într-adevăr pe individ să aibă o atitudine de astep- 
tare, de pasivitate şi dorinţa de a obţine un rezultat imediat. 
Toate acestea nu fac decât să ne ducă spre stagnare, spre o 
lipsă de activitate şi, prin urmare, închide fiinţa umană în 
propria-i suferinţă. Pentru a scăpa de această suferinţă, Isus 


îi invita pe toți să facă alegerea de a acţiona. 


% Toma, logionul nr. 2. 

Gasim aici una dintre liniile de forta ale gandirii lui Isus 
(pe care o vom discuta mai târziu în aceasta carte): culegem 
ceea ce semănăm. Aşadar nu putem recolta (şi deci gusta) 
roadele învățăturii lui Isus decât dacă le „semănăm” (prin 
asta înţelegem acţiunile) şi noi, la rândul nostru. 


Perspectiva lui Isus 
despre... rugăciune 


Unii ar putea vedea în rugăciune o înclinaţie spre pa- 
sivitate. Cu toate acestea, departe de a fi un act pasiv, 
rugăciunea este, pentru Isus, o acţiune concretă şi pro- 
fundă, care are o importanţă fundamentală în viaţă. În 
mai multe rânduri, Evangheliile ni-l arată pe Isus rugân- 
du-se sau vorbind despre această practică. Toate aceste 
descrieri ne oferă o imagine de ansamblu precisă cu pri- 
vire la relaţia pe care o are cu rugăciunea și utilitatea 
acesteia pentru el. 

Rugăciunea este un moment de retragere și de sin- 
gurătate. Isus ne spune că trebuie făcută în secret si nu 
împreună cu alții, de exemplu atunci cand vă inchideti în 
camera voastră? (voi reveni mai târziu asupra motivatiei 
acestei recomandări). 

Evangheliile îl descriu astfel retrăgându-se singur pe 
vârful unui munte, unde petrece o noapte întreagă ru- 
gându-se lui Dumnezeu. După o astfel de perioadă mai 
lungă de rugăciune, venind ziua, coboară iar în mijlo- 
cul oamenilor şi, dintre ucenicii săi, îi desemnează pe cei 


24 Matei, 6:5-6. 
25 Luca, 6:12-13. 

doisprezece apostoli (ucenici alesi pentru a duce mai de- 
parte mesajul lui Isus). Rugăciunea apare aici ca un mo- 
ment de retragere si meditaţie, care îi permite minţii să 
se clarifice în ajunul luării unei decizii importante. 

De fapt, rugăciunea nu este, pentru Isus, o lungă lista 
de cereri. Este un act de meditaţie, de contemplare sin- 
ceră şi profundă. El spune: „Când vă rugaţi, nu spuneţi 
multe ca neamurile, că ele cred că în multa lor vorbărie 
vor fi ascultate.” 

Pentru Isus, departe de a fi o listă de cereri sau de for- 
mule, rugăciunea este o reconectare directă cu inima 
noastră si încrederea în noi. Aceasta nu poate fi, după 
părerea lui, activă si eficientă decât cu o singură condi- 
tie. Isus a luat cuvântul și le-a zis: „Adevărat zic vouă că 
oricine va zice acestui munte: Ridică-te şi te aruncă în 
mare, şi nu se va îndoi în inima lui, ci va crede că ceea ce 
spune se va face, şi va vedea cum se va îndeplini aceasta. 
De aceea, vă zic vouă: Toate câte cereti, rugându-vă, să 
credeţi că le-aţi primit si le veţi avea”.” 


26 Matei, 6:7. 
27 Marcu, 11:23-24. 

4, 
Să ieşim din starea 
de impietrire si 
frica de , vindecare” 


In cele trei capitole de pana acum, am vazut ce obstacole 
ne-ar putea împiedica să auzim corect mesajul lui Isus şi să-l 
punem în practică. Procedând astfel, am rămas până acum 
la suprafaţa lucrurilor. Am văzut mecanismele funcţionând 
(de exemplu, felul în care distragerea atenţiei ne îndepăr- 
tează de la obiectivul nostru), diversele preferinţe (cum ar fi 
economia de efort şi predispoziția spre ceea ce este uşor sau 
la îndemână), dar nu am explicat cauza acestor comporta- 
mente. Or, aşa cum vom vedea acum, Isus numește cu exac- 
titate această cauză. Şi, prin asta, el ne oferă o ultimă cheie, 
de o importanţă capitală, astfel încât să ne pregătim pentru 
schimbarea interioară pe care ne-o promite. 


„Și-a astupat urechile și 
și-a închis ochii [...]” 

Cauza profundă despre care Isus spune că ne împie- 
dică să primim învăţătura lui este împietrirea şi frica de 
vindecare. Când el le descrie ucenicilor săi mulțimile care 
îi sunt ostile şi care îi resping învăţătura, le explică astfel 

acest comportament: ,,Caci inima acestui popor s-a impie- 
trit şi şi-a astupat urechile și și-a închis ochii, de teamă ca nu 
cumva să vadă cu ochii lui si să audă cu urechile şi cu inima 
să înțeleagă şi să se întoarcă, şi eu să-i tămăduiesc pe ei’*.” 

În câteva cuvinte, Isus ne dă mai multe chei care ne ex- 
plică rezistenţa pe care o opunem la schimbarea promisă de 
învățătura lui. Dacă vrem să o ducem la bun sfârşit, cel mai 
bine este să reflectăm asupra acestor cuvinte. Ele ne vor ajuta 
să înţelegem ceea ce ne-ar putea împiedica să receptionam 
corect lecţiile pe care ni le oferă. 


Ce înseamnă starea de împietrire 


Când Isus declară că „inima acestui popor s-a împietrit 
şi şi-a astupat urechile [...]”, el descrie un fenomen extrem 
de frecvent în zilele noastre. Pentru a ne proteja de lume şi 
de impactul emoţional pe care îl provoacă asupra noastră, 
foarte multi dintre noi avem tendinţa de a deveni „insen- 
sibili”. Acest lucru scoate în evidenţă lupta pentru viata, 
legea celui mai puternic. Dezvoltăm astfel principii de re- 
zistenta, deoarece credem că este singurul mod de a supra- 
vietui. Opunem o adevărată rezistență la schimbare. Să fii 
insensibil înseamnă pur şi simplu să te protejezi. 

Această îndoctrinare, conştientă sau nu, se face încă 
din copilărie şi de cele mai multe ori ne formăm în jurul 
ei. Oricare ar fi durerea unui copil, adulţii vin imediat cu 
fraza „aşa e viata”, adăugând că el trebuie să treacă prin du- 
rere fără să sufere sau fără să sufere prea mult. De exemplu, 


28 Matei, 13:15. 

majoritatea copiilor sunt astfel ,,caliti” să nu fie prea sen- 
sibili la suferinţa animalelor crescute pentru a fi mâncate. 
Cu toate acestea, reacţia spontană a copilului mic este ade- 
sea o suferinţă profundă, uneori simțind chiar frică numai 
la gândul morţii animalului. În acelaşi fel, rana trădării în 
relaţiile de iubire sau de prietenie, sau despărţirea de orice 
fel, va fi adesea înlocuită de insensibilitate sau de o protecţie 
de natură să ne împiedice să ne ascultăm cu adevărat inima 
atunci când simţim că apare un sentiment. 

Acest reflex defensiv, fără îndoială natural la ființele 
umane, este accentuat de cultura noastră, care este o cul- 
tură a violenţei (legea celui mai puternic) şi, deci, a războ- 
iului. Pentru a răspunde acestei situaţii de război, pentru a 
ne proteja, adoptăm o strategie defensivă şi, prin urmare, ne 
închidem in fata celuilalt și în fata inimii noastre. Construim 
în jurul nostru nişte veritabile ziduri. Ne acoperim „ochii” 
şi „urechile” pentru a nu lăsa să pătrundă în noi ceea ce 
ne-ar putea face să lăsăm garda jos. Adică ni se spune să ne 
revizuim modul de gândire, conform căruia, ca să nu mai 
suferim, trebuie să ne protejăm ascunzându-ne sub scutul 
insensibilitatii. 


Calea inimii 


Daca ne inchidem in fata celorlalti, mai ales in fata celor 
care ne-ar putea arăta că suntem insensibili, este pentru ca 
ne este teamă că această insensibilitate ne va fi spulberată. 
Ne-am învăluit inima în această stare până în punctul în care 
nu mai avem acces la ea. Iar Isus ne spune că oamenii „in- 
sensibili” se tem să-şi audă şi să-şi înțeleagă propria inimă! 

„...şi-au astupat urechile şi și-au închis ochii, de teamă ca 
nu cumva să vadă cu ochii lor, să audă cu urechile lor şi cu 
inima să înțeleagă” [...].” 

Ceea ce ne spune Isus aici este esenţial: cei mai mulţi 
dintre noi ne temem să dărâmăm zidurile pe care noi în- 
şine le-am ridicat. 

Isus este calea inimii. Calea pentru a ne reconecta cu o 
sensibilitate originară pe care conditionarea socială si unele 


dintre reflexele noastre defensive ne-au făcut să o uităm. 


Să renuntam la ziduri 


Dacă vrem să fum receptivi la învăţătura lui Isus, va tre- 
bui să uităm reprezentările culturii noastre dure şi insensi- 
bile, pentru a asculta ceva care se găseşte mult mai adânc în 
interiorul nostru. Va trebui să trecem dincolo de reflexele 
noastre defensive. 

Desigur că nu este un lucru simplu. Aşa cum am văzut 
mai sus, duritatea noastră este adesea rezultatul unor răni 
pe care le-am trăit personal şi care, pentru unii, nu sunt încă 
închise, chiar dacă ei cred că ar fi. 

În această stare de spirit, considerăm că ar fi naiv din 
partea noastră să renuntam la duritate. Acest lucru ar echi- 
vala cu a renunţa la orice măsură de protecţie pe un câmp de 
luptă sau cu a ieşi din cetatea noastră care este asediată ca să 
ne întâlnim cu duşmanul. Duritatea este gândită ca o măsură 
de protecţie. A renunţa la ea înseamnă, deci, pentru multi 
dintre noi, a rămâne descoperiţi, a ne expune. Să renuntam 


2 Ibid. Sublinierea ne aparţine. 

la „zidurile noastre”, să străpungem inima de piatră care 
protejează inima vie înseamnă să devenim vulnerabili. 

Primul lucru care trebuie demontat în acest caz este ideea 
că ascultarea inimii ne-ar face vulnerabili. Că asta ar în- 
semna să lăsăm garda jos. Acestea sunt două lucruri total 
diferite. În timp ce ne invită să ne ascultăm inima, Isus ne 
învaţă să rămânem vigilenti. 


„Fiţi înţelepţi ca șerpii 
și nevinovaţi ca porumbeii 


9 
! 


În ciuda pacifismului si iubirii sale pentru umanitate, 
Isus nu a dat niciodată dovadă de naivitate in fata rautatii si 
ticăloşiei majorității oamenilor (consecința alegerii lor de a 
rămâne ,,impietriti”). Nu se simte nicio secundă la el niciun 
fel de inocenta în genul new age, ci o viziune lucidă si rea- 
listă asupra umanităţii. El nu ne spune că toți oamenii sunt 
buni sau că putem să avem încredere totală în ei. Atunci 
când Isus îşi trimite ucenicii să predice şi să facă minuni, 
după ce le-a făcut acest dar, chiar îi avertizează: „Iată, eu vă 
voi trimite pe voi ca pe nişte oi în mijlocul lupilor. Aşa că 
fiţi înţelepţi ca serpii şi nevinovaţi ca porumbeii. Feriti-va 
de oameni” [...].” În altă parte, le spune: „Nu dati cele sfinte 
câinilor, nici nu aruncaţi mărgăritarele voastre înaintea por- 
cilor, ca nu cumva să le calce în picioare şi, întorcându-se, 
să vă sfasie pe voi*!.” 

Să ne ascultăm inima (asa cum ne recomandă Isus) nu 
înseamnă să fim naivi, ci, dimpotrivă, să avem curajul de a 


30 Matei, 10:16-17. 
31 Matei, 7:6. 


ACTIONEAZA ŞI GÂNDEŞTE CA ISUS | 51 


asculta ceea ce avem frumos si sensibil in noi (inima noas- 
tra), pastrand in acelasi timp o privire lucida asupra lumii 
din jur si asupra a ceea ce ea poate avea rau sau josnic. 

Prin urmare, calea inimii asa cum ne-o preda Isus nu ne 
îndeamnă să lăsăm garda jos. Ea ne propune să adoptăm o 
atitudine echilibrată: aceea de a fi lucizi (înţelepţi ca ,,ser- 
pii”), fără să ne deconectam de la inimile noastre (nevino- 
vate ca „porumbeii ), asa cum ne cer reflexele noastre de- 
fensive. Trebuie sa fim „oi”, ştiind că ne aflăm într-o lume 
a „lupilor”. 


Indrazneste să te vindeci! 


Calea inimii propusa de Isus consta in a ne elibera de 
raul pe care chiar noi l-am creat in noi, pentru a redesco- 
peri binele de la care ne-am deconectat tot noi ca nu cumva 
să devenim vulnerabili. 

Invitându-ne să găsim calea spre inima noastră, să ne 
eliberam de toate sentimentele rele de care ne-am inconju- 
rat pentru a ne pune la adăpost, ceea ce ne învaţă Isus este 
să îndrăznim să ne vindecăm. Această formulare poate sur- 
prinde. Cu toate acestea, frica de vindecare este cât se poate 
de limpede descrisă de Isus. ,,[Le este] frică [...] ca eu să-i 
vindec””, spune el despre oamenii care au inima impietrita 
şi nu vor, din acest motiv, să-i audă cuvântul. 

Şi de această dată, Isus aduce în discuţie un aspect pe care 
trebuie să-l avem în vedere înainte de a ne apropia de învă- 
tatura lui, şi anume faptul că (în ciuda lamentărilor noastre 


32 Sublinierea ne aparţine. 

zilnice) multi dintre noi nu doresc de fapt să se vindece. Este 
evident că nu despre vreo boală a corpului vorbeşte Isus aici. 
Ci de răul în care ne închidem pentru a ne proteja şi care 
ajunge să provoace în noi o adevărată stare de rău existen- 
tiala. Acest refuz de a ne vindeca este un mecanism extrem 
de adânc înrădăcinat în fiinţa umană. El explică in mare 
măsură caracterul său iremediabil distructiv şi autodistruc- 
tiv. În ciuda acestor consecinţe negative, originea defensivă 
a acestui rău de care suferim explică de ce multi dintre noi 
nu dorim să ne vindecăm de suferințele noastre. Chiar dacă 
suntem conştienţi că unele dintre mecanismele noastre de 
apărare ne fac rău, de multe ori preferăm să le păstrăm, să 
ne agatam de ele, în loc să ne trezim pe un teritoriu necu- 
noscut, pe care nu ştim cum să ne comportăm, atât de mult 
am uitat ceea ce simțim cu adevărat. 

Astfel, pentru a ne depăşi frica de vindecare şi a urma 
învăţătura lui Isus, va trebui să acceptăm să ne confruntăm 
cu frica de necunoscut, făcând alegerea de a regăsi calea 
pierdută a inimii, pe care am uitat-o de mai mult sau mai 
puţin timp, în funcţie de etapa vieţii în care ne aflăm în acel 
moment. 


2 “ Pe scurt 

Pentru a ne proteja de suferință, ne-am deconectat de 
la inima noastră. Am devenit de piatră. De-a dreptul in- 
sensibili. 

Această insensibilitate ne împiedică să auzim cuvintele 
lui Isus. $i, pentru că este ca un scut de protecţie, ne este 
foarte greu să ne despartim nu numai de el, ci şi de relele 

care il genereaza si pe care le vedem ca pe niste arme care 
ne protejeaza de lume. 

Sfatuindu-ne aşadar să rămânem atenţi, vigilenti, Isus ne 
invită să ne regăsim calea pierdută a inimii şi să ne bazăm 
pe ea pentru a ne calauzi. 

Partea a doua 


CALEA SMERENIEI 


Potrivit lui Isus, fiecare dintre noi este artizanul principal 
al propriei sale salvari. Intr-adevar, fiecare dintre noi trebuie 


v» e 


să descopere singur „calea îngustă”, prin care să treacă prin 
„poarta îngustă” care duce „la viață”. 

Acest loc central pe care ni-l oferă Isus face ca reuşita sau 
eşecul învățăturilor sale să depindă doar de propriile noastre 
puteri. În ciuda puterii de care dispunem, fragilitatea noastră 
sau imperfectiunile noastre ne pot împiedica să înțelegem 
şi să punem în practică cuvintele lui Isus. 

Astfel, înainte de a descoperi învățătura lui Isus, trebuie 
să pregătim terenul pentru a o primi, ca un grădinar care-şi 
pregăteşte pământul pentru a pune seminţele. 

În prima parte a acestei cărți am discutat dinamica dife- 
rită a personalităţii noastre, care ne-ar putea împiedica să 
înțelegem învățătura lui Isus. Unul dintre aceste obstacole 


în calea evoluţiei noastre, asupra căruia Isus revine în mod 

repetat de-a lungul intregii sale invataturi, este egoul (con- 
structia mentala constienta care ne reprezinta). 

Foarte devreme la ieşirea din copilărie, pentru a înfrunta 
lumea, omul îşi construieşte o cochilie exterioară care de- 
vine uneori atât de dură, atât de inaccesibilă, de perfect er- 
metică, încât îl împiedică să aibă acces la adevărata sa perso- 
nalitate, închizându-i astfel definitiv calea (am putea foarte 
bine să scriem şi vocea) spre inima sa. Această cochilie se 
construieşte adesea în jurul unui ego puternic, care este un 
fel de mască în aşa fel modelată încât să nu poată fi atinsă 
de lumea din afară. 

Această formă de ego, care este, în primul rând, produ- 
sul fricii, devine mai târziu un fel de fiară însetată de putere 
care, pentru a nu fi zdrobită, aspiră să-l zdrobească ea pe 
celălalt. Ca să nu-ţi fie frică, trebuie să creezi frică. Și ca să 
creezi frică, trebuie să fii puternic. 

Instrument major al insensibilizării individului, egoul 
este unul dintre mijloacele prin care ne desprindem de inima 
noastră prin procesul de „împietrire” descris de Isus. Prin 
acest subterfugiu ne asigurăm că nu mai vedem şi nu mai 
auzim ceea ce ne-ar putea afecta inima. Să ne reconectăm, 
aşadar, la lumina noastră interioară. 

Pentru a avea acces la această lumină interioară, omul 
trebuie să se elibereze de zidul pe care l-a construit în jurul 
lui şi care îl face invizibil. Să distrugem modul în care s-a 
constituit egoul în jurul procesului de insensibilizare (în 
urma căruia au apărut duritatea si violenţa) este aşadar esen- 
tial pentru a ajunge la transformarea interioară pe care ne-o 
propune Isus. 

Isus abordeaza astfel diferite moduri de a lucra asupra 
celui mai mare obstacol care este egoul nostru. Aceasta ches- 
tiune este prezenta in cateva dintre lectiile sale (pe care le 
vom studia mai tarziu) si este subiect central in cele care se 
refera la ceea ce s-ar putea numi calea smereniei (care face 
obiectul acestei a doua parti). 

Cultului forței si al dominaţiei care ne orbeste, Isus îi 
opune într-adevăr virtuțile smereniei şi ale simplităţii care, 
din punctul lui de vedere, nu sunt nişte slăbiciuni, ci, dim- 
potrivă, nişte stări necesare pentru a învăţa şi a ne reconecta 
cu noi înşine. 

D. 
Un pic de smerenie! 


Că o facem în mod clar sau tacit, suntem conditionati să 
ne punem pe primul loc. Exemplele zilnice sunt nenumä- 
rate: ne considerăm superiori altora, sau mai buni decât ei, 
vrem sa fim vazuti, vrem sa fim primii etc. Acest compor- 
tament, la fel de vechi precum societatea umană, se bazează 
pe teama de a nu fi apreciat sau respectat, şi a fost puternic 
accentuat de ascensiunea individualismului şi a cultului si- 
nelui sau al egoului (exacerbat în special de reţelele sociale). 

Contrar acestui model, de-a lungul predicilor sale, Isus 
ne-a îndemnat tot timpul să nu încercăm să ne impunem 
altora. El se prezintă ca fiind „smerit cu inima”*”. Şi ne în- 
deamnă tot timpul să lucrăm asupra smereniei noastre, spu- 
nându-ne: „[...] cine se va smeri pe sine ca pruncul acesta, 
acela este cel mai mare în împărăţia cerurilor.” Ne oferă 
sfaturi foarte concrete cum să facem asta. 

Pe lângă aceste sfaturi, vom vedea, în capitolele urmă- 
toare, cum această atitudine de smerenie se constituie în una 
dintre cele mai solide baze ale transformării noastre. Dar, 
mai întâi, este nevoie să ne pregătim pentru a face această 
alegere. 


3 Matei, 11:29 
34 Matei, 18:4. 

Si, in acest sens, vom încerca să vedem care este originea 
fricii pe care ne-o inspira smerenia. Pentru a vedea cum sa 
facem asta, Isus ne ajuta sa depasim aceasta frica. 


Să alegem să fim smeriti 


Alegerea smereniei poate să ne provoace frică. Discursul 
implicit pe care ni-l ţine lumea în care trăim este că trebuie 
să te impui ca să nu fii zdrobit. Pentru a supravieţui, pentru 
a-ţi atinge obiectivele, trebuie aşadar să „creşti”, să te pui pe 
primul loc. Este un fel de „comandă” care ne întreţine egoul 
şi care, în acest sens, ne este dăunător în mai multe privinţe. 

Mândria este într-adevăr un spectacol sau o mască me- 
nită să-l impresioneze pe celălalt. În acest sens mai ales ne 
îndepărtează de adevărata noastră personalitate interioară. 
Fără să mai numărăm lucrurile neplăcute care decurg de 
aici, cum ar fi, de exemplu, aroganta. În ciuda acestor as- 
pecte negative ale mândriei, multor oameni le este extrem 
de greu să se elibereze de ea. 

Să nu fii smerit este într-adevăr o modalitate de a te pro- 
teja şi a supravieţui. Ca să te simţi mai puternic în faţa unei 
lumi adesea infricosatoare, unul dintre primele reflexe ale 
copilului, păstrat apoi şi la vârsta adultă, este de a-ţi construi 
o imagine de sine supradimensionată şi de a o impune ce- 
lorlalti. Lipsa smereniei este intrinsec legată de ideea de su- 
pravietuire. Smerenia este văzută ca un semn de fragilitate, 
ca o slăbiciune care nu poate duce decât la un singur lucru, 
şi anume la acela de a fi zdrobit, devorat de alţii. Prin ur- 
mare, exact asupra aceastei convingeri este necesar, în pri- 
mul rând, să se lucreze, demontând-o pas cu pas. Isus face 

acest lucru, aratandu-ne beneficiile umane gi relationale pe 
care le putem avea daca alegem sa fim smeriti. 


„Căci oricine se înalță pe sine se va smeri, 
iar cel ce se smereşte pe sine se va înălța.” 


Pentru ca fiecare să poată să facă această alegere (care, 
ca orice alegere ce ne pune fata-n fata cu frica, este greu de 
făcut), Isus nu uită să scoată în evidenţă efectele pozitive ale 
acesteia asupra relaţiilor umane. Şi la cât de mult ne poate 
ajuta sa fim sociabili, şi nu altfel. El ne arată prin asta că, 
dacă renuntam la armele egoului nostru, nu înseamnă ca 
ne lăsăm nici devorati, nici dominați. 

Pentru a ilustra acest aspect, Isus dă un exemplu con- 
cret, consemnat în Evanghelia după Luca. Este vorba de- 
spre o recomandare: 

„Când vei fi chemat de cineva la nuntă, nu te așeza în 
locul cel dintâi, ca nu cumva să fie chemat de el altul mai 
de cinste decât tine. Şi venind cel care te-a chemat pe tine si 
pe el, iti va zice: Dă-i acestuia locul. Şi atunci, cu ruşine, te 
vei duce să te asezi pe locul cel mai de pe urmă. Ci, cand vei 
fi chemat, mergând aşază-te în cel din urmă loc, ca atunci 
cand va veni cel ce te-a chemat, să-ţi zică: Prietene, mută-te 
mai sus. Atunci vei avea cinstea în faţa tuturor celor care vor 
şedea împreună cu tine.” 

Isus încheie astfel: „Căci oricine se înalță pe sine se va 
smeri, iar cel ce se smereste pe sine se va înălța.*” 


35 Luca, 14:8-10. 
36 Luca, 14:11. 

Practicarea smereniei nu ne face rau! 
(Dimpotriva...) 


Potrivit lui Isus, smerenia nu dauneaza insusirii noastre 
de a fi sociabili. Ba chiar dimpotrivă. Dandu-ne o imagine 
percepută ca fiind pozitivă, ea ne poate atrage simpatia şi 
bunăvoința, ba chiar interesul şi, prin urmare, contribuie 
în mod cât se poate de benefic la viata noastră socială. Daca 
majorității oamenilor le lipseşte smerenia şi sunt aroganti, 
aceiaşi oameni nu prea reuşesc să vadă absenţa smereniei la 
ceilalți. Să fii smerit atrage astfel (şi asta nu este un paradox, 
ci o consecinţă logică) bunăvoința lor. 

Scopul smereniei asa cum ne învaţă Isus este în mod evi- 
dent nu pentru a ne face viaţa socială mai ușoară şi cu atât 
mai puţin pentru a ajuta la „promovarea pe scara socială”. 
Acest obiectiv ar fi contrar gândirii lui Isus. Așa cum vom 
vedea, el respinge toate formele de falsitate. El nu ne poate 
încuraja să folosim smerenia în scopul de a ajunge în primul 
rând, ci de a ne arăta că această cale (la fel ca şi alegerea căii 
inimii) nu este incompatibilă cu existenţa noastră socială și 
nu ne pune în pericol, ba chiar dimpotrivă. 

Prin urmare, asta trebuie să avem în minte atunci când 
ne aşezăm pe „ultimul loc”, şi nu speranţa de a obţine ceva 
în schimbul acestei atitudini. Rolul smereniei este acela de 
a ne permite să auzim și să punem în practică învăţătura lui 
Isus, aşa cum vom încerca să facem în capitolul următor. 


„- Pe scurt 


Isus ne invită să fim smeriti, în ciuda discursului domi- 
nant al societăţii în care trăim. 

Pentru a nu ajunge să avem o atitudinea reținută, rezer- 
vată în cazul în care alegem calea smereniei într-o lume în 
care fiecare „vrea să-şi facă loc”, Isus scoate în evidenţă be- 
neficiile sociale ale acesteia, in special bunăvoința şi atenţia 
pe care le poate atrage. 


Cum să practicăm smerenia. 
Smerenia, o stare de spirit! 


Pentru Isus, să fii smerit nu înseamnă să nu poţi ocupa 
un rang înalt în societate. Asa cum am menționat deja, 
Isus nu face politică, el nu pune sub semnul întrebării 
ierarhia socială. Ceea ce pune însă sub semnul întrebării 
este starea de spirit a fiecăruia dintre noi, intenţia, porni- 
rea interioară. Isus nu condamnă puterea, ci dorinţa de 
dominare a celor care o deţin. Astfel el spune: „[...] ştiţi că 
cei care se socotesc carmuitori ai neamurilor domnesc 
peste ele si că cei mai mari ai lor le stăpânesc. Dar între 
voi nu trebuie să fie aşa, ci acela care vrea să fie mare între 
voi, să fie slujitor al vostru; si cine va vrea să fie primul 
între voi, să fie tuturor sluga?’.” Aşadar, Isus le recunoaște 
celor care vor să-l urmeze dreptul de a ocupa funcţii 
înalte. Dar atunci ei trebuie să tindă, cu smerenie, nu să-i 
domine pe alții, ci să-i slujească pe aceştia prin funcţia 
pe care o au. El însuși a făcut acest lucru. Așa că a spus 
că a venit printre oameni „nu ca să i se slujească, ci ca 
el să slujească si să-şi dea sufletul răscumpărare pentru 


37 Marcu, 10:42-44. 

mulți.” Ela întruchipat simbolic aceasta atitudine plină 
de smerenie spălându-le (spre marea lor uimire) picioa- 
rele ucenicilor săi*. 


55 Marcu, 10:45. 
3 Ioan, 13:5. 

N 6. 
Invata să fii smerit 
pentru... a Invata! 


Smerenia la care ne îndeamnă Isus este o atitudine care 
ne permite să lucrăm cu noi înşine. Într-adevăr, făcând apo- 
logia smereniei, ceea ce ne învață Isus este o stare de spirit 
care ne permite să evoluăm, creându-ne atitudinea propice 
pentru a învăța. În capitolul de fata, vom vedea de ce, ca să 
inveti, trebuie să incepi să... inveti sa fii smerit! 


Este egoul un obstacol? 


Egoul, atunci cand ne dezvoltă mândria, reprezintă 
într-adevăr un obstacol în calea dezvoltării spirituale şi/sau 
personale pe care o împiedică in mai multe feluri. Ignoranta 
de sine, dominarea fricii, dorinţa de putere sunt tot atâtea 
obstacole care ne împiedică să ne percepem lumina interi- 
oară. Mai mult, cu cât ne credem şi ne arătăm mai puter- 
nici în ochii lumii, cu atât simţim mai putin nevoia să ne 
întoarcem spre noi înşine. Şi deci, cu atât mai puţin simţim 
nevoia să ne cultivam interioritatea, unde se află totuși nu 
numai adevărata noastră viaţă, ci şi veritabila noastră putere. 

Să fii smerit este, prin urmare, o atitudine esenţială, 
chiar fundamentală, atunci când cineva caută lumina inte- 
rioară. Este una dintre condiţiile esenţiale pentru a o găsi. 

Fără smerenie, căutarea în domeniul spiritual și/sau perso- 
nal devine repede o nouă capcană a egoului, permițându-i 
acestuia să se împăuneze cu așa-numita „cunoaştere spiri- 
tuală” pe care a dobândit-o şi să se mintă singur în legătură 
cu adevăratul progres pe care îl face. Cel care este interesat 
de chestiuni spirituale sau caută îmbunătăţirea interioară, 
cultivând în același timp un ego puternic, se poate simţi re- 
pede superior celorlalți, se poate chiar autoproclama „ma- 
estru spiritual”, netinand seama că totuşi calea spre trezirea 
interioară este încă lungă! 

De aceea, este foarte important să cultivăm smerenia. 
Aşadar, ici si colo, Isus dă câteva sfaturi practice cu privire 
la acest subiect, dar, de fapt, multe dintre preceptele sale 
sunt învățături despre smerenie. 


Acordati aceeași atenție atât lucrurilor 
„mici”, cât si lucrurilor „mari” 


Într-una dintre lecţiile sale despre smerenie, Isus spune: 
„Cel ce este credincios în cele mai mici lucruri este și în cele 
mari, iar cel care este nedrept în cele mai mici lucruri, aşa 
este şi în cele mari”.” 

Această propoziţie poate fi înţeleasă în mai multe feluri. 
Un prim mod de a o înţelege se referă la rolul smereniei în 
timpul uceniciei. În acest sens, Isus ne îndeamnă să facem 
cu conştiinciozitate ceea ce este ,,putin”, pentru a fi capabili 
să facem ceea ce este „mult”. 

Isus subliniază încă o dată beneficiile pe care le avem de 
pe urma smereniei. El nu ne spune că este greşit să facem 


4 Luca, 16:10. 

lucruri mari şi nici că nu ar trebui să facem așa ceva. Dar 
lecţia lui ne învaţă că, înainte să facem aceste lucruri mari, 
trebuie să învăţăm să facem lucruri mici. Acest îndemn se 
oglindeşte ca un ecou în proverbul „Nu trebuie să punem 
căruţa înaintea cailor”. Este vorba, încă o dată, să ştim să fim 
smeriti acolo unde ne aflăm şi să acceptăm că este nevoie de 
» . . . A w 
„etape” şi, deci, de timp pentru a învăţa. 


Să ne cunoaştem limitele 
și să ştim să învăţăm 


Unul dintre stâlpii înţelepciunii antice a fost cunoaşte- 
rea pe care trebuie să o avem despre propriile noastre limite. 
Este sensul celebrei inscripţii gravate pe templul din Delphi: 
„Cunoaşte-te pe tine însuţi!” Înțelegerea noastră modernă a 
perceput-o adesea ca pe o invitaţie la introspectie. Dar sensul 
din Antichitate era cu siguranță mai degrabă o invitaţie la 
smerenie şi la cunoaşterea propriilor limite. Să nu te supra- 
estimezi este esenţial, indiferent ce ai face, iar acest lucru este 
valabil şi în zona căutării interioare, a cercetării spirituale. 

Cultura imediatului îi împinge pe multi oameni să-şi do- 
rească să „ardă etapele” şi asta în toate domeniile existenţei: 
viata personală, profesională, interioară. Or, această nerab- 
dare a obţinerii rezultatului, care pentru multi face ca desti- 
natia să fie mai importantă decât călătoria şi realizările mai 
importante decât învăţarea, este un obstacol major în calea 
smereniei. Poate să dea, pentru moment, iluzia succesului, 
dar nu face decât să dezvăluie rapid caracterul ei inselator. 

Smerenia ne permite să nu cădem în această capcană, 
să nu ne vedem mai mari decât suntem. Şi, prin urmare, 
să ne măsurăm corect. Să păstrăm o privire lucidă asupra 

capacitatilor noastre. In acest sens, aceasta atitudine este 
esenţială atunci când vrem să învăţăm. Într-adevăr, ea „ne 
obligă” să le acordăm importanţă lucrurilor pe care le-am 
considerat adesea „mici” şi care, totuși, sunt fundamentale 
în formarea noastră. 


Să redescoperim nevoia de a învăța 


Pentru a învăţa, este necesar mai întâi să acceptăm că 
trebuie să învăţăm, ceea ce presupune o oarecare smerenie. 
Această atitudine este naturală la copii, dar tinde să dispară 
după aceea, fiecare dorind să dea impresia că este suficient 
de puternic pentru a da piept cu lumea. 

În timp ce egoul face din noi „o persoană care dă lecţii”, 
care crede că ştie totul, smerenia ne plasează în poziţia celui 
care are totul de învăţat. Nu este vorba dea ne simți inferiori, 
ci de a deveni receptivi. Să distrugem armura defensivă în 
care suntem invesmantati şi să ne dăm voie să învăţăm lu- 
cruri (practice, intelectuale sau spirituale) pe care nu le știm 
încă. Pentru a le primi, trebuie să recunoaştem că avem ne- 
voie de ele, deoarece avem nevoie să învăţăm pentru a evo- 
lua. Pentru asta, Isus ne face să recunoaştem că nu suntem 
în vârf, ci că avem de parcurs un drum de îmbunătăţire, de 
desăvârşire si că el nu este în spatele nostru, ci în fata noastră. 


Timpul pentru a învăța 


Perspectiva că vârful este încă departe implică altceva: 
să admitem că avem nevoie de timp pentru a ajunge acolo. 
Acest lucru înseamnă să fim realisti dar si, din nou, să dăm 

dovada de smerenie. Sa pornesti intr-o calatorie interioara, 
să faci o schimbare sau mai multe, să imbunatatesti, nu sunt 
lucruri care se pot face peste noapte sau chiar într-un an. Să 
ai pretenţia să le faci pe toate acestea cu o astfel de viteză, 
este ca şi cum ai vrea să ajungi alergând în vârful unui munte 
înalt, atunci când nu ai făcut nicio pregătire fizică absolut 
necesară pentru asta. Nu ar duce la nimic, poate doar la o 
nereuşită. Din acest motiv, trebuie nu numai să constienti- 
zăm nevoia de a învăţa, ci şi că un asemenea demers ne va 
lua timp, chiar mult timp. Acesta este un nou act de smere- 
nie care contrazice conditionarea noastră iniţială. 

Trăim într-o societate a clipei şi a egoului. Până la apa- 
ritia acestei societăţi, omul îşi vedea întreaga viata la scară 
naturală şi continuarea acesteia „dincolo” (cum ne permitea 
religia să ne-o imaginăm). Această scară a făcut posibilă în- 
telegerea existenţei pe termen lung. Societatea clipei a spul- 
berat însă această perspectivă şi a redus percepţia vieţii la 
momentul de fata. Ea a înlocuit ritmul natural al ciclurilor 
de viata ale pământului printr-un ritm artificial, inspirat din 
viaţa economică şi urbană. Un ritm frenetic, permanent cro- 
nometrat, care vrea rezultate rapide, imediate. Ceea ce lasă 
putin loc, chiar deloc, reveriei, reflectiei, tăcerii. Acest ritm, 
care nu este unul natural, firesc, este primul responsabil de 
oboseala psihică a omului modern. Acest ritm le impune 
multor indivizi să-şi dorească totul, repede şi, prin urmare, 
să credem că suntem capabili de orice, imediat. Ceea ce, de- 
sigur, nu este nici pe departe asa: să evoluezi, să dobandesti 
diverse capacităţi şi abilităţi, toate acestea sunt rodul unei 
munci îndelungate. 

-< < Pe scurt 


Smerenia ne permite să ne evaluăm corect pe noi înşine, 
fiind astfel un instrument valoros pentru a învăţa şi a evolua. 

Isus ne invită să recunoaştem cu smerenie că suntem 
ignoranti. Să-ţi dai seama de propria ignoranță este intr-ade- 
văr motorul cunoaşterii. Dimpotrivă, o reprezentare rigidă a 
lucrurilor (care rezultă din perspectiva că ştim şi înţelegem 
totul) ne împiedică să evoluăm. Acest lucru este valabil în 
toate domeniile, inclusiv în cel al căutării de sine. 


O altă privire asupra... smereniei! 


Casa Domnului și Eremitul, 
sau necesitatea de a fi smerit 
în Tarotul lui Oswald Wirth 


Necesitatea de a fi smerit este prezentă în mai multe 
tradiţii mistice. O găsim în special în tarot. Tarotul este 
cunoscut publicului larg mai ales ca instrument de divi- 
nație care ar permite prezicerea viitorului. Dar nu este 
numai atât! Imaginile si simbolurile tarotului sunt, îna- 
inte de toate, o învățătură transcrisă sub formă de ima- 
gini simbolice. 

Unul dintre cele mai bogate din acest punct de ve- 
dere este tarotul conceput de Oswald Wirth (1860- 
1943). El a fost una dintre figurile majore ale ezoteris- 
mului (ştiinţa „lucrurilor ascunse”) în primele decenii ale 
secolului XX. Impregnat de tradiția spirituală masonica 
(el însuși a luptat cu înverșunare împotriva „politizării” 

francmasoneriei), dar si de alte învățături, Wirth şi-a con- 
ceput singur tarotul din vechile cărţi ilustrate. 

De la prima până la ultima arcană (sau carte), tarotul 
lui Wirth oferă diverse lecţii initiatice sub forma imagi- 
nilor care trebuiau interpretate. Or, smerenia apare si ea 
acolo ca element fundamental al iniţierii. Necesitatea de 
a fi smerit pentru a învăţa este scoasă în evidenţă de car- 
tea numărul nouă a tarotului lui Wirth, aceea a Eremitului. 
Acesta este opusul dorinţei de putere, este cel care s-a 
smuls din braţele vanitatii acestei lumi, care s-a cufundat 
în singurătate si sărăcie pentru a afla adevărul. În imagi- 
nea desenată de Wirth, Eremitul ţine în mână un felinar. 
Acesta simbolizează lumina adevărului, care dezvăluie 
adevărata natură a lucrurilor. „Claritatea pe care o dobân- 
deste cel solitar nu delimitează, ci dimpotrivă, luminează 
suprafeţele: pătrunde, cercetează si dezvăluie interiorul 
lucrurilor”, scrie Wirth. Un alt însemn al Eremitului este 
bastonul pe care îl foloseşte pentru a sonda pământul 
pe care va merge, pentru a capta energia din sol. Contrar 
celui devorat de mândrie, Eremitul înaintează cu pru- 
denta pe calea pe care o urmează. Pasul lui este astfel 
sigur şi hotărât. 

Dacă scoate în prim-plan calităţi care se opun mân- 
driei, tarotul lui Wirth consideră lipsa smereniei ca fiind 
un pericol. A saisprezecea arcana este Casa Domnului. 
Vedem un fulger care tasneste din soare lovind vârful 
unui turn înalt a cărui parte superioară — „o terasă straju- 
ită de creneluri din aur, de unde se poate contempla 
cerul” — se sfărâmă sub lovitura fulgerului. Acesta este 
un avertisment: este periculos să vrei să te ridici prea 
sus, inclusiv în aspiraţiile spirituale. Aşadar trebuie să fii 
cumpătat, aceasta fiind una dintre calităţile smereniei. 

În învățăturile lui Oswald Wirth, raţiunea (simbolizată de 
soare pe arcana Casa Domnului) este cea care face posi- 
bilă distrugerea himerei extravagante care este ambiția 
nemăsurată. Imaginea turnului care se prăbuşeşte arată 
fragilitatea celor care cer prea mult. Ea arată de aseme- 
nea fragilitatea operei sale, chiar imposibilitatea de a-și 
atinge scopul. Este o imagine asupra căreia este nece- 
sar să reflectăm atunci când aspirăm să ne desăvârşim. 
Să vrem să mergem prea departe, prea repede, pentru 
că ne credem capabili de asta (deşi nu suntem încă), ne 
condamnă la eșec. 

7. 
Sa redevenim ,,copii” 


Smerenia dezvolta in noi calitati care ne permit sa inva- 
tam şi să evoluam, cum ar fi ascultarea sau răbdarea. Dar are 
virtuţi şi mai profunde. Starea de spirit pe care ne-o creează, 
ne permite, într-adevăr, să găsim calea spre inima noastră. 


„Enigmaticele” cuvinte ale lui Isus 


Pentru a înţelege cum să facem asta, trebuie să ne aple- 
căm asupra a două învățături ale lui Isus strâns legate de 
apologia pe care o face smereniei. 

În Evanghelia după Toma, Isus spune: „Omul bătrân de 
zile se va grăbi să-l întrebe pe pruncul cel de şapte zile de- 
spre lăcaşul vieţii şi el va trăi”. 

În Evanghelia după Matei, el zice: „...De nu vă veţi în- 
toarce şi nu veţi fi precum pruncii, nu veţi intra în împără- 
tia cerurilor?.” 

În aceste două pasaje ale Evangheliilor, Isus ne invita să 
redevenim copii. Copii foarte mici, chiar nou-născuţi! Chiar 
dacă cerința este clară, cuvintele nu sunt mai putin enigma- 


tice. Ce vrea să spună mai exact cerându-ne asta? 


4 Toma, logionul nr. 4. 
2 Matei, 18:3. 

„Omul bătrân de zile se va grăbi să-l întrebe 
pe pruncul cel de șapte zile” 


Suntem conditionati să ne percepem viata ca o evolu- 
tie treptată, ridicându-ne neîncetat mai mult, pentru o mai 
deplină înţelegere a acesteia. Urmând o existenţă liniară, 
ne-am îmbogăţi cu experienţe care să ne ajute să căpătăm o 
mai bună înţelegere a lumii şi a propriei noastre existente. 
Am deveni astfel mai înţelepţi. Acest lucru nu este greşit 
din punct de vedere intelectual şi cultural sau în ceea ce pri- 
veşte abilităţile practice. Este destul de evident că, în aceste 
domenii, învăţăm si ne imbogatim. Dar nu în zona asta ne 
cere Isus să facem efort! Ci într-una în care experienţa vieţii, 
departe de a ne îmbogăţi, are, dimpotrivă, tendinţa de a ne 
degrada. Să mergem spre ceea ce aveam la început. 

În prima parte a acestei cărți, am văzut că Isus ne-a in- 
vitat să găsim calea spre inima noastră. Adică, să spargem 
cochilia egoului în care ne-am învăluit întreaga ființă interi- 
oară pentru a ne proteja şi a supravieţui. Acum, prin această 
redescoperire a căii inimii are loc o întoarcere la copilărie. 
Adică, la acel moment, adesea foarte scurt, când noi aveam 
încă acces la lumina din inima noastră. Calea inimii este, 
în realitate, calea copilăriei. Carapacea egoului (care ne lip- 
seşte de inima noastră) începe într-adevăr să se construiască 
atunci când ieşim din copilărie şi continuă să se întărească 
în timp, în perioada adolescenţei si chiar şi la vârsta adultă. 

Prin urmare, să învăţăm să ne ascultăm din nou inima 
înseamnă să regăsim lumina copilăriei. Această stare în care 
inima nu a fost încă zdrobită de greutăţile vieţii. Sau când ea 
nu luase încă hotărârea de a se închide într-o fortăreață cu 

ziduri groase, ca să nu mai sufere de diferenţa dintre ceea ce 
simte şi spectacolul oferit de lumea exterioară. 

Din acest motiv, Isus îl invită pe „bătrân” să-l întrebe pe 
„prunc”. „Bătrânul” este oricare dintre noi, care a „îmbătrâ- 
nit”, pentru că inima i s-a ofilit. „Pruncul” nu este un copil 
din exterior, nu este nimeni altul decât tot noi. Este copilul 
care rămâne în noi. Partea fiinţei noastre care a rămas nea- 
tinsă de violenţa lumii. 


Copilul ca model 


Cuvintele lui Isus despre necesitatea de a reveni la „copi- 
lărie” ne trimit, de fapt, să facem o călătorie spre o stare an- 
terioară a conştiinţei noastre. Ele ne recomandă ca, făcând 
acest lucru, să vedem lumea cu inima, şi nu prin intermediul 
egoului. Dar, de asemenea şi mai presus de orice, cuvintele 
lui sunt nişte instrucțiuni pentru viata. 

Isus ne spune, desigur, că dacă vom urma calea pe care el 
ne-o arată vom găsi lumina pe care am văzut-o atunci când 
eram copii şi pe care apoi am pierdut-o. Dar, mai mult decât 
atât, el ne explică faptul că, dacă devenim ca nişte copii, vom 
ajunge la acea lumină pierdută. Să ajungem să privim lucru- 
rile ca un copil este rezultatul călătoriei, dar el este, mai ales, 
modelul de urmat pentru a face această călătorie! 

Dar în ce fel copilul este un model? Sau, cu alte cuvinte: 
Ce calitate a copilului trebuie să dobândim din nou pentru 
a urma calea arătată de Isus? 

În Evanghelia după Matei, după ce ne-a cerut să deve- 
nim „precum pruncii”, Isus adaugă (arătând spre un copil 
căruia i-a cerut să se apropie de el şi de ucenicii lui): „Deci 

cine se va smeri pe sine ca pruncul acesta, acela este cel mai 
mare în împărăţia cerurilor*.” 

Ceea ce trebuie să regăsim la un copil este, prin urmare, 
smerenia. Smerenia celui care nu ştie. Sau mai exact care ştie 
esentialul. Acel esenţial care nu poate fi văzut decât cu inima. 

Pentru a înţelege pe deplin ceea ce ne explică Isus aici, 
trebuie să punem în paralel această recomandare de a rede- 
veni ca nişte copii cu ceea ce ne spune el în unele dintre cele 
mai cunoscute (dar şi cele mai enigmatice) cuvinte ale sale: 
»Fericiti cei săraci cu duhul, căci a lor este împărăţia ceru- 


rilor“!” Asa vom înţelege că smerenia copilului înseamnă, 
de fapt, să nu confunde cunoaşterea intelectuală cu auto- 


descoperirea sau cunoaşterea de sine. 


„Fericiţi cei săraci cu duhul” 


Această propoziţie a dat naştere multor interpretări. Ea 
devine totuşi destul de clară imediat ce o punem în legătură 
cu lecţiile lui Isus despre smerenie, copilărie şi calea inimii. 
Aceste lecţii se clarifică unele pe altele. 

În apologia pe care o face pentru „sărăcia în duh” (adică 
absenţa cunoaşterii intelectuale), Isus vorbește despre be- 
neficiile acestei „sărăcii” în căutarea noastră de cunoaștere 
a divinului, a „împărăției cerurilor”. El ne spune că acela 
care nu ştie nimic despre divin este mult mai capabil să-l 
perceapă decât acela care a dezvoltat o întreagă cunoaştere 


intelectuală pe acest subiect. 


8 Matei, 18:4. 
+4 Matei, 5:3. 

Inca o data, asadar, il vedem pe Isus opunandu-se cu 
fermitate reprezentarilor religioase traditionale, unde teo- 
logul, cel care ,,detine” cunostinte despre Dumnezeu, este 
înconjurat cu o aură prestigioasă. $i, prin aceasta, capătă 
putere asupra altora. 

De ce discreditează Isus această cunoaștere? Cu siguranţă 
nu de dragul provocării ci, dimpotrivă, pentru a ne face să 
înțelegem ceva mult mai important. 


Inima și mintea 


Făcând apologia „sărăciei în duh”, Isus spune exact ace- 
laşi lucru ca atunci când ne cere să luăm copilul drept model. 
Copilul mic este într-adevăr o fiinţă pură, fără experiență 
de viata. El este cel care nici nu a trait, nici nu a studiat. Si, 
în consecinţă, percepţia asupra lumii care îl înconjoară nu 
este alterată de cea a egoului şi a minții. 

Așa cum percepe realitatea externă fără a o interpreta din 
punct de vedere intelectual, copilul se percepe si pe sine, di- 
rect, fără să trebuiască să se înțeleagă printr-o explicaţie de 
ordin intelectual. El încă mai are acces direct la inima lui, 
pentru că experienţa de viata nu l-a determinat să se des- 
prindă de ea. Spre deosebire de un copil, adulţii şi-au închis 
usa inimii. Păstrând totuşi amintirea (chiar si confuză) a 
unei stări anterioare în care se aflau în lumină, ei caută să 
regăsească această stare pierdută cu instrumente intelectu- 
ale, precum teologia, filozofia, psihologia şi o mulţime de 
alte convingeri mentale. 

Când Isus ne cere să fim precum copiii mici sau „să- 
raci spiritual”, ne invită să admitem că toate cunoştinţele 

intelectuale pe care suntem capabili să le acumulam nu ne 
vor învăța niciodată să ne vedem inima si deci să atingem 
starea de pace pe care o căutăm cu toţii. Această cale nu este 
una savantă. Avem nevoie nu de nenumărate cunoştinţe in- 
telectuale, ci doar să ne întoarcem la inima noastră şi la un 
fel de a vedea lucrurile pur, nealterat. 


(Adevărata) Cale spre cunoașterea de sine 


Din momentul în care începe să ne preocupe dezvalui- 
rea misterului existenţei noastre, de a ne înţelege şi a ne eli- 
bera de suferinţele noastre (şi asta indiferent de calea aleasă 
în acest scop, religioasă sau profană), avem tendinţa să ne 
punem toate speranţele în cunoştinţele noastre intelectuale. 
Credem că cel mai bun mod de a atinge acest obiectiv este să 
detinem cât mai multe cunoştinţe intelectuale. Printre alte 
lucruri, spaţiul generos pe care îl au în librării secţiunile de 
„filozofie”, „psihologie” şi „teologie” este o ilustrare cât se 
poate de evidentă a acestui fenomen. 

Această acumulare de cunoştinţe intelectuale, ca orice 
posesie, ne face să fim mai liniștiți. Ne permite să umplem 
golul pe care il simţim in fata noastră al întrebărilor ce ne 
bântuie. Este evident interesant şi ne simţim mai bogaţi. Dar 
Isus ne spune că nu așa vom ajunge la pacea interioară pe 
care o căutăm. Pentru asta, bogăţia spiritului, acumularea 
de cunoştinţe nu ne sunt de niciun ajutor. 

Cunoaşterea intelectuală, de fapt, nu ne permite să ne 
găsim drumul spre inima noastră. Dacă uneori ne dă sen- 
timentul că ne scuteşte de suferinţă sau că ne „luminează”, 
este pentru că umple sentimentul de gol pe care îl încercăm. 

Daca reflectăm asupra cuvintelor lui Isus reuşim să intele- 
gem că acest gol pe care îl simţim este un simptom, nu cauza 
bolii noastre. Să ne gândim că vom umple golul imbogatin- 
du-ne din punct de vedere intelectual nu este decât o ilu- 
zie. Putem să ameliorăm acest simptom, dar nu vindecăm 
raul în sine - a cărui origine nu stă în lipsa răspunsurilor 
la întrebările noastre existenţiale, ci în deconectarea de la 


inima noastră. 


„Destul cu gânditul, filozofule!” 


Calea inimii despre care ne vorbește Isus (care nu ne îm- 
piedică să avem interese intelectuale) este calea simplităţii, a 
înțelegerii inimii. Aceasta nu necesită cunoştinţe academice. 
Isus ne invită să accesăm o „stare” care ne este prezentată 
drept remediu pentru răul care ne macină. 

În gândirea lui Isus, această deschidere se face prin acti- 
une și nu prin cunoaştere intelectuală. Este vorba despre a 
renunța la toate reflexele noastre defensive şi de a deschide 
uşa pe care am închis-o. Prin urmare, nu este vorba nici pe 
departe să găsim chei intelectuale, mentale - aşa cum este 
cazul în teologie, filozofie sau chiar psihologie şi tot ce este 
derivat din ele. Este vorba de a ne schimba, de a reveni la o 
stare pe care am cunoscut-o, apoi am pierdut-o din cauza 
alegerilor făcute. Totuşi, găsim această cale nu gândind, ci 
făcând. 

Dar făcând ce? Aceasta este ceea ce vom vedea în partea 


a treia a acestei cărţi: calea depasirii de sine! 

-, < Pe scurt 


Pentru a ne vindeca de diferitele afecţiuni care ne limi- 
tează şi ne face să suferim, Isus ne invită să regăsim copilul 
din noi, deoarece copilul este conectat cu inima lui. 

Soluţia pentru a ne elibera de suferinţele noastre existen- 
tiale nu este una intelectuală. Isus ne învață cum să regăsim 
o stare de conştiinţă pe care am cunoscut-o în copilărie, dar 
pe care apoi am pierdut-o. 


O altă privire asupra... 
„sărăciei spirituale”! 
Emily Bronté și închisoarea gândirii 


Titlul ultimului paragraf al acestui capitol („Destul cu 
ganditul, filozofule!”) este o referire la o poezie scrisă de 
Emily Bronté, la data de 3 februarie 1845: The Philosopher, 
al cărui prim vers este „Enough of thought, Philosopher” 
(„Destul cu gânditul, filozofule!”). 

Emily Brontă (1818-1848) este renumită în întreaga 
lume pentru că a scris unul dintre cele mai cunoscute ro- 
mane din toate timpurile: Wuthering Heights (La răscruce 
de vânturi). Desi un roman tumultuos, acesta este, În ace- 
lași timp, străbătut de o veritabilă lumină spirituală. Dar 
spiritualitatea lui Emily Bronté este vizibilă mai mult în 
poeziile sale (mult mai puţin cunoscute publicului) decât 
în unicul său roman. O adevărată persoană solitară, un 
suflet puternic modelat de natura sălbatică pentru care 
nutrea un adevărat cult, Emily Bronté a dezvoltat, de-a 
lungul vieţii, un autentic misticism al interioritatii. 

Poezia The Philosopher are două personaje: filozoful 
şi clarvazatorul, care sunt , proiectia” celor două stări in- 
terioare pe care le-a experimentat însăşi scriitoarea. Prin 
urmare, există două abordări interioare a problemei exis- 
tentiale. 

Filozoful (cel care incearca sa scape de suferinta prin 
gandire) isi exprima dorinta de a muri pentru a gasi, in 
sfarsit, linistea, pacea. Toate reflectiile si cercetarile sale 
intelectuale nu l-au ajutat să rezolve problema „răului” 
pe care îl simte. Clarvăzătorul, pe de altă parte, a văzut 
un _, spirit” a cărui privire luminoasă a risipit întunericul. 
Acest „spirit” l-a căutat şi filozoful, dar în zadar. Astfel, 
în experienţele lor spirituale si mistice foarte diferite (în 
sensul că nu au aceeași definiţie pentru Dumnezeu și „lu- 
mină”4), Isus si Emily Brontë au făcut aceeaşi constatare. 
La „lumină” nu se ajunge prin gândire, ci printr-o „stare”. 
Când Isus spune că „savanţii” nu pot intra în „împărăţia 
cerurilor”, Emily Bronté infatiseaza gândirea ca pe o în- 
chisoare, căruia îi opune spaţii scăldate de soare, care 
se deschid în fata omului atunci când acesta renunţă la 
intelect. Această dificultate în căutarea „luminii” via cer- 
cetare intelectuală este prezentă din primele rânduri ale 
poemului The Philosopher, care îl arată pe filozof închis 


a 


in camera lui , fara lumina”. 


4S Apariţia „Spiritului” pe care îl evocă Emily Brontë trimite 
la căutarea divinului din noi, pe care ea il desemnează ca fiind 
„Dumnezeul” situat la nivelul „zonei inimii” pe care nu încetează 
să-l urmeze de-a lungul întregii vieţi. Acest Dumnezeu interior al lui 
Emily Bronté nu este altceva decât imaginaţia. (n.a.) 

Partea a treia 


CALEA DEPĂȘIRII 
DE SINE 


Calea smereniei trasată de Isus este temelia transformării 
interioare la care el ne invită pe fiecare dintre noi. Aceasta 
este într-adevăr o condiţie esenţială pentru a primi şi a aplica 
corect mesajul lui Isus, care le permite tuturor să se afle, cu 
adevărat, în postura celui care învaţă. 

Dar smerenia nu este doar atât. Ea este, mai presus de 
toate, calea de a găsi drumul înapoi spre inima noastră. Să 
fim modesti, respectuosi, ascultători aşa cum sunt copiii, 
adică încetând să mai credem că acumulările noastre inte- 
lectuale, mentale, academice (oricum le-am numi) ne vor 
salva de suferinţa noastră existenţială (si de imperfectiu- 
nile noastre), că vom ajunge astfel să găsim „lumina” visată. 

Într-adevăr, în ceea ce ne învaţă Isus, nu cunoştinţele 
intelectuale ne permit să găsim liniștea, ci reconectarea cu 
inima noastră. Această reconectare este permisă prin aban- 
donarea „eului nostru fictiv”, a carapacei egoului. Creat 

pentru a ne proteja de lume, acesta nu face altceva decât să 
ne condamne la suferinţă, deconectându-ne de la lumina 
pe care o purtăm în noi. 

Pentru a pune capăt tiraniei egoului şi a-l împidica să 
ne conducă vieţile, Isus ne invită prin urmare să ne ridicăm 
deasupra lui. Pentru aceasta, ne îndeamnă să cultivăm sme- 
renia, asa cum am văzut în a doua parte a acestei cărţi. Dar 
şi să ne schimbăm. 

Pentru a ne ajuta în „lucrarea” noastră, el a conceput 
diverse lecţii cât se poate de concrete. Acestea sunt lecţii 
de viaţă care par, la prima vedere, să privească viaţa exteri- 
oară, mai ales pe cea socială. Dar nu este decât o impresie. 
Dacă Isus vorbeşte despre acţiuni exterioare (cum ar fi re- 
laţia noastră cu ceilalţi) şi face numeroase recomandări în 
această privinţă, este doar pentru că aceste „practici” sociale 
sunt toate niște ,,exercitii” care-i permit celui care le prac- 
tică să se reconecteze cu sine. La fel ca atunci când ne reco- 
manda (după cum vom vedea) să nu-i judecăm pe alții, ci, 
dimpotrivă, să le percepem defectele ca pe propriile noas- 
tre defecte. Sau chiar atunci când el ne invită să ne purtăm 
cu ceilalți aşa cum ne-am dori să se poarte aceştia cu noi. 

Încurajându-ne să depăşim reacţiile defensive ale egou- 
lui (care ne aşază deasupra celorlalţi şi ne face să ne simțim 
superiori acestora), această călătorie ne aduce cu siguranță 
mai aproape de alţii, dar, în realitate, mai aproape de noi 
înşine. Isus ne îndeamnă să punem mâna pe „armele” folo- 
site de ego şi să ne debarasăm de el pentru a ne regăsi inima, 
lumina interioară de la care am fost deconectati. De fapt, 
egoul este cel care ne-a determinat să adoptăm o serie de re- 
flexe al căror rol este acela de a ne „apăra” şi să le înlocuim 

cu „arme” adevărate. Aceste reacţii, care in aparenţă sunt 
ale noastre, nu sunt expresia fiinţei noastre profunde. Sunt 
doar produsul reacției egoului nostru la violenţa şi neajun- 
surile din lume. Invatandu-ne cum să depăşim aceste reflexe, 
unul câte unul (care nu fac altceva decât să ne întreţină su- 
ferinta), Isus ne învaţă cum să depăşim comenzile pe care 
ni le dă egoul nostru. Si cum să ne regăsim pe noi înşine. 

Dacă urmăm aceste lecţii putem să depasim fiinţa men- 
tală alcătuită din frici şi furie pe care noi înşine le-am con- 
fectionat ca armură şi scut şi am sfârșit prin a ne confunda 
cu ele. Dar nu este deloc uşor să nu te supui reacţiilor 
egoului. Este nevoie de muncă. Trebuie să ai smerenia să 
nu ajungi repede acolo şi apoi să tot „recidivezi”. Aceasta 
este calea depăşirii de sine sau, mai bine zis, a depăşirii 
„eului fals”. 

8. 
Să învăţăm 
să ne „des-centrăm” 


„Să-l iubeşti pe aproapele tău 
ca pe tine însuți.” 


De-a lungul învățăturii sale, Isus a oferit diferite chei sau 
instrumente pentru ca toţi oamenii să descopere calea spre 
inima lor. El a indicat importanţa anumitor atitudini inte- 
rioare, cum ar fi, de exemplu, smerenia. De asemenea, ne-a 
lăsat un număr de lecţii care ne spun cum să ne compor- 
tam fata de alţii. 

În aparenţă, multe dintre aceste lecții scot în evidenţă în 
primul rând necesitatea de a da dovadă de bunăvoință fata 
de ceilalți. „Să-l iubeşti pe aproapele tau ca pe tine însuţi“,” 
spune Isus. 

Găsim, aşadar, rezumată într-o singură propoziţie toată 
iubirea christică pe care Isus nu a încetat niciodată să opună 
mai presus de orice şi s-o întruchipeze el însuşi. Dar el nu 


este doar atât. 


46 Marcu, 12:31. 

Să ne debarasăm de reacţiile egoului 


„Să-l iubeşti pe aproapele tau ca pe tine însuţi” este de 
asemenea un îndemn de a renunţa la reacţiile egoului. Să-ţi 
iubeşti aproapele ca pe tine însuţi înseamnă de fapt să nu 
mai asculti de comenzile pe care ti le dă egoul. 

Aşa cum am văzut, în dorinţa lui de a ne proteja, egoul 
ne așază deasupra tuturor. El face din noi prioritatea prio- 
ritatilor şi centrul lumii noastre. Spunându-ne să ne iubim 
aproapele ca pe noi înşine, Isus ne invită aşadar să renun- 
tam la această atitudine propusă de ego. 

El plasează, în afara noastră, alte centre de preocupare, 
care ne permit să ne des-centrăm. Atenţia îndreptată spre 
celălalt privează în acest fel egoul de hrana sa esenţială: pre- 
ocuparea pentru sine şi cultul sinelui sau egocentrismul. 
Făcând acest lucru, atenţia acordată celuilalt slăbeşte domi- 
natia (si deci puterea) egoului asupra noastră şi contribuie 
la subtierea cochiliei care ne învăluie „inima”. 


„Şi precum voiti să vă facă vouă oamenii, fa- 
ceti-le şi voi asemenea.” 


Egoul nostru ne împiedică de foarte multe ori să fim 
atenți la alţii, pentru că îi este teamă că această atenţie ne va 
face rău. Să-l iubeşti pe celălalt, să ai grijă de el pune egoul in 
alertă. El vede acest lucru ca pe o neglijenţă şi, prin urmare, 
se consideră în pericol. Să-i acorzi atenţie celuilalt înseamnă 
să nu mai fii atent la tine. Să-l iubeşti pe celălalt înseamnă să 
nu te mai iubeşti pe tine. 

Aceasta corespunde unei credinţe a egoului bazate pe 
frică. Şi este încă o minciună a egoului, pe care Isus ne spune 

că este mai bine să o distrugem. Să-i acorzi atenţie celuilalt 
nu înseamnă absolut deloc să nu mai fii atent la tine. Să-l iu- 
besti pe celălalt nu iti interzice să te mai iubeşti pe tine. „Să-l 
iubeşti pe aproapele tău ca pe tine însuți”, ne spune Isus. „Ca 
pe tine însuţi” este aici de două ori important. Înseamnă nu 
numai că trebuie să-i acordăm mai multă atenţie celuilalt 
decât nouă, dar, mai înseamnă şi că această atenţie nu tre- 
buie să fie în detrimentul celei pe care ne-o acordăm nouă. 

Să ne eliberăm de reacţiile egoului nu înseamnă aşadar să 
renuntam la noi înşine. În niciun moment Isus nu ne cere 
să ne punem într-o poziţie de retragere sau de sacrificiu. 
Ceea ce ne îndeamnă să facem este să iesim din carapacea 
în care ne ţine egoul. 

În acest sens, el spune din nou: „Şi precum voiti să vă facă 
vouă oamenii, faceti-le şi voi asemenea”.” 


Să depășim reacţiile egoului 


Să facem pentru alţii ceea ce vrem să facă şi ei pentru noi 
este o regulă extrem de simplă, care ne ajută să destabilizăm 
egoul în fiecare zi puţin câte puţin prin „mici chestii”. Făcând 
astfel, carapacea lui va deveni mai subţire. Să-i acordăm 
atenţie celui de lângă noi îl privează pe ego de una dintre 
armele sale de apărare, care îl hrăneşte şi îl face mai puter- 
nic: indiferența arătată celuilalt. 

Cu cât strânsoarea egoului nostru este mai slabă, cu atât 
atenţia şi grija pentru celălalt vor fi mai mari, mai natu- 
rale, mai spontane si mai intense. Dar pentru a ajunge aici 


47 Luca, 6:31 şi Matei, 7:12. 

trebuie, mai întâi, sa fim smeriti. Adică să nu ne lăsăm prea 
mult „dirijaţi” de egoul nostru. Să vrem să dăm prea mult, 
indiferent dacă putem sau nu, poate fi imediat o cauză a eşe- 
cului... Să ne amintim de lecţiile din capitolele precedente. 

Prin urmare, ar fi bine ca pe această cale, la fel ca si prin 
celelalte despre care am vorbit până acum, să începem cu 
„lucruri mici” (care ar trebui să fie ceva elementar, dar pe 
care lumea noastră egocentrică le-a făcut aproape să dis- 
pară...). Asta înseamnă, de exemplu, să vorbim cu celălalt 
cu același respect pe care îl aşteptăm să-l aibă si el fata de 
noi. Într-un loc public, putem să-i ținem uşa deschisă unei 
persoane care ajunge după noi, în loc să i-o închidem în nas. 
Atunci când suntem la volan, să semnalizăm când schim- 
băm direcţia, inclusiv atunci când nu este o problemă de si- 
guranta pentru noi, ci doar o indicație pentru celălalt. Am 
dat doar câteva exemple de „lucruri mărunte”, uşor de făcut. 
Sunt sute de astfel de lucruri pe care le putem face zilnic. 
Fiecare dintre ele este un exerciţiu care permite, încetul cu 
încetul, să ieşim din preocupare noastră egotică. 


„Faceţi bine si dati cu împrumut, 
fără să așteptați nimic în schimb.” 


Pentru ca aceste dovezi de atenţie fata de celălalt să ne 
permită cu adevărat să străpungem carapacea egoului şi să 
ajungem la inima noastră, Isus ne invită să le facem într-o 
stare de spirit specială, o stare cu care egoul nostru (din nou 
el!) nu este obişnuit. Este bine ca aceste dovezi de atenţie sa 
fie dezinteresate, adică să nu ne aşteptăm să primim nimic 
în schimb. 

Astfel, Isus ne spune: „Faceţi bine şi dati cu împrumut, 
fără să aşteptaţi nimic în schimb.*” Acest precept este luat 
dintr-o serie de lecţii prin care Isus ne învaţă că faptele noas- 
tre bune nu ar trebui să fie făcute cu speranţa de a primi ceva 
în schimb sau cu gândul de a da înapoi ceea ce am primit 
de la celălalt. 

Aşadar, când Isus spune: „Și dacă-i iubiţi pe cei ce vă iu- 
besc, ce răsplată puteţi avea? Căci şi păcătoşii îi iubesc pe cei 
ce îi iubesc pe ei*’.” sau: „Și dacă faceţi bine celor ce vă fac 
vouă bine, ce mulțumire puteţi avea? Că şi păcătoşii acelaşi 
lucru fac. $i dacă dati împrumut celor de la care nadajduiti 
să luaţi înapoi, ce mulțumire puteţi avea? Că şi păcătoşii dau 
cu împrumut păcătoşilor, ca să primească înapoi întocmai. 
Ci iubiţi pe vrăjmaşii voştri şi faceţi bine şi daţi cu împru- 
mut, fără să așteptați nimic în schimb [...]*.” 

De fapt, dacă dăm ceva așteptând să primim înapoi sau 
cu gândul să dăm înapoi ceea ce am primit, nu lucrăm deloc 
asupra egoului nostru. Dimpotrivă, ceea ce facem este tot 
de esenţă egotică, din moment ce obținem (sau sperăm să 
obţinem) un beneficiu personal (şi, prin urmare o recom- 
pensă pentru ego). La fel se întâmplă chiar dacă oferim din 
iubire şi aşteptăm să primim ceva în schimb sau dăm pen- 
tru că am primit ceva. Sau dacă facem o faptă bună, sperând 
să primim recunoştinţă sau pentru că vrem să fim recunos- 
cători pentru ceva ce s-a făcut pentru noi. Toate acestea nu 
reprezintă o depăşire a egoului, ci căutarea unei satisfacţii 
din partea acestuia. 


48 Luca, 6:35. 
49 Luca, 6:32. 
50 Luca, 6:33-35. 

Egoul funcționează pe principiul „a da şi a primi”. Pentru 
a ne elibera de acest jug, Isus ne invită să adoptăm o cu totul 
altă perspectivă, care constă în a da fără să aşteptăm nimic 
în schimb. Pentru a pătrunde prin carapacea care ne învă- 
luie inima (care este dezinteresată), trebuie să renuntam la 
aşteptările noastre egotice de recompensare. Acest lucru ni-l 
propun exerciţiile lui Isus, constituind o cale a depăşirii de 
sine. Acestea presupun să mergem împotriva uneia dintre 
cele mai profunde reflexe ale egoului nostru. 


z < Pe scurt 

Isus ne invata să ne iubim aproapele ca pe noi înșine si 
să-i acordăm acestuia tot atâta atenție cât ne acordăm noua. 

Dacă în acest îndemn este un mesaj de iubire, acesta este, 
de asemenea, şi un exercițiu important pentru depăşirea 
egoului. Acordându-i atenţie celuilalt, ne des-centrăm şi slă- 
bim astfel dominaţia egoului asupra „inimii” noastre. 

Pentru ca această tehnică să funcţioneze, atenţia acordată 
celuilalt trebuie să fie în întregime dezinteresată. 

Q. 
„Paiul si barna” 


Isus ne invata ca relatia noastra cu ceilalti este un mijloc 
de a lucra cu noi înşine şi mai ales asupra egoului nostru. 
În capitolul anterior, am văzut că a-i acorda atenţie celui- 
lalt ne permitea să atenuăm puterea egoului. În acelaşi fel, 
de la o lecţie la alta, Isus atacă, rând pe rând, diversele cre- 
atii ale egoului nostru. 

Să devenim conştienţi de necesitatea de a distruge fie- 
care dintre aceste creaţii este un „test”. Este vorba, de fapt, 
de a depăşi confortul emoţional în care ne-au ţinut acestea 
până acum. 


Să trecem peste iluzii 


O nouă etapă pe această „cale a depăşirii de sine” este 
analiza introspectivă pe care ne propune Isus să o facem 
cu privire la greşelile noastre. Cu pilda paiului şi a bârnei 
(pe care o vom discuta în acest capitol), Isus ne explică în- 
tr-adevăr cum, uitându-ne la alții, putem să trecem peste 
iluzia creată de egoul nostru pentru a ne face să credem că 
suntem cel mai bun om de pe pământ, fără niciun defect, 
de-a dreptul ireproşabil. 

Condus de dorinţa lui de a ne proteja, egoul are tendința 
de a ne face să credem că suntem perfecţi și fără defecte, 

ceea ce are doua consecinte. In primul rand, ne linisteste, 
făcându-ne să credem că suntem mai buni şi mai putin slabi 
decât ceilalţi. În acest caz, îi permitem să devină mai puter- 
nic, oferindu-i unul dintre felurile sale principale de mân- 
care, şi anume multumirea de sine. 

Urmând calea depasirii de sine, conştientizarea proprii- 
lor noastre defecte sau slăbiciuni nu este cel mai ușor lucru 
pe care-l putem face. Să devenim conştienţi de propriile 
defecte, pe care egoul ni le ascunde, înseamnă să ne atacăm 
„scutul” de protecţie. 

Pentru a face asta, Isus ne propune însă o metodă accesi- 
bilă pe care o putem aplica cu uşurinţă, în fiecare zi. 


Să avem o percepţie corectă despre noi 


Înainte de a începe munca de introspectie la care ne in- 
vită Isus, trebuie să ne dăm seama că scopul aceastei ana- 
lize (sau mai degrabă a acestor analize, pentru că ar fi bine 
să le facem zilnic) este de a avea o imagine de sine corectă. 

Să ne recunoaştem defectele nu înseamnă să ne întristăm 
pentru toate imperfectiunile care există în lume. Nici să ne 
devalorizăm, ceea ce înseamnă să fim prea subiectivi. Este 
vorba doar de a deveni conştienţi de modul in care egoul ne 
separă de esenţa noastră, mintindu-ne. Aceasta constituie 
aşadar o viziune obiectivă asupra noastră. O călătorie spre 
adevărata noastră ființă. 

Dar să devenim conştienţi de defectele pe care le avem 
este esenţial dacă vrem să evoluăm. Mai înainte, am re- 
flectat asupra nevoii de a ne cunoaște cu smerenie limitele 
dacă nu vrem să ne prabusim. Conştientizarea defectelor si 

slabiciunilor noastre face parte din aceasta abordare. Atunci 
cand intreprindem un proces de transformare interioara, 
aceste defecte pot fi intr-adevar mai mult sau mai putin no- 
cive si pot deveni cu uşurinţă bariere şi obstacole. 


„[...] bârna din ochiul tău” 


Asa cum face de multe ori, Isus ne invita pe fiecare dintre 
noi să devenim conştienţi de defectele noastre folosind o me- 
taforă foarte simplă şi, ca atare, foarte eficientă. Este vorba 
despre pilda cu paiul şi bârna: „De ce vezi paiul din ochiul 
fratelui tau, şi bârna din ochiul tău nu o iei în seamă?!” 

Isus aminteşte aici o prejudecată a egoului larg răspân- 
dita: tendinţa acestuia de a evidenția greşelile altora mai de- 
grabă decât pe ale sale. Totul fiind relativ, a-i devaloriza pe 
alţii înseamnă a te pretui pe tine. Criticându-l pe celălalt, 
egoul iese în fata. El se impune ca fiind cel mai bun, cel mai 
capabil, se convinge de superioritatea sa şi, deci, de capaci- 
tatea de a se confrunta cu lumea si puterea ei. 

Din acest motiv, reflexul de a-i judeca (negativ) pe alţii 
este adânc înrădăcinat în noi şi ne este greu să nu o mai 
facem. Acesta este motivul pentru care Isus, încă o dată, ne 
propune un exerciţiu foarte simplu. Ca întotdeauna, Isus 
găseşte soluţii simple, practice la probleme complexe. Prin 
pilda cu paiul şi bârna, ne propune ca instrument autocri- 
tica, autoexaminarea. Înainte de a face un repos cuiva, fie- 


care trebuie să se examineze pe sine. 


51 Matei, 7:3. 

„Cel fara de păcat dintre voi 
să arunce cel dintâi piatra” 


Când Isus ne recomandă să nu-i judecăm pe alţii în mod 
negativ şi, pentru a face acest lucru, ne încurajează să ne 
examinăm propriile noastre defecte, el ne plasează astfel, 
în realitate, fata în fata cu noi înşine si ne spune: priviţi cine 
sunteți voi cu adevărat. Celălalt devine o oglindă care ne în- 
curajează să ne autoexaminăm şi care ne dezvăluie ceea ce 
nu am văzut la noi. 

Acest îndemn la introspectie se află în centrul pildei cu 
paiul şi bârna. Ea este expusă cu mai multă precizie în epi- 
sodul femeii adultere, încă o lecţie primită de la Isus pe ace- 
laşi subiect. 

În timp ce Isus a mers la templu, unde învăţa mulțimile 
care veneau să-l asculte, cărturarii şi fariseii (denuntati sis- 
tematic de Isus pentru ipocrizia lor, după cum vom vedea 
în curând) îi aduc în fata o femeie care a fost prinsă savar- 
şind un adulter. Argumentându-i-se că Moise a ordonat ca 
astfel de femei să fie ucise cu pietre, este întrebat ce trebuie 
făcut în acest caz. La care Isus răspunde: „Cel fără de păcat 
dintre voi să arunce cel dintâi piatra asupra ei.” 

Acest răspuns îi deruteaza pe toţi acuzatorii. Constransi 
să-şi cerceteze propria conștiință, se îndepărtează unul câte 
unul. Rămas singur cu femeia adulteră, Isus îi spune că nici 
el nu o condamnă şi că acum se poate întoarce la treburile 


ei, fără să mai păcătuiască. 


52 Ioan, 8:7. 

Introspectia, calea adevarului 


Din nou, doar aceasta scena singura rezuma intregul 
mesaj de iubire (si deci de iertare) si de smerenie adus de 
Isus. Dar ea ne intereseaza aici pentru altceva. La fel ca 
in pilda cu paiul si barna, Isus ne invită să ne punem sub 
semnul întrebării pe noi înşine înainte de a ne apuca să-i 
judecam pe alţii. El afirmă că numai cel care este perfect 
(fără păcat) este cel mai în măsură să-l critice pe celălalt. 
Atitudinea pentru care pledează în privinţa altora nu este, 
prin urmare, numai un act de iertare. Spunând „Cel fără de 
păcat dintre voi să arunce cel dintâi piatra asupra ei*”, Isus 
ne invită la o veritabilă conştientizare. La o revelaţie a aces- 
tui „adevăr ascuns” de care nu suntem conştienţi, într-atât 
îşi doreşte egoul nostru să credem că suntem ireproşabili. 

Această conştientizare este adesea suficientă pentru a ne 
lăsa muti de uimire. Cel putin asa se spune în povestea fe- 
meii adultere. Cuvintele lui Isus, punerea acuzatorilor fe- 
meii adultere fata in fata cu propriile lor slăbiciuni, îi aruncă 
dintr-odată pe aceștia într-o tăcere desăvârșită, iar ei nu mai 
au de ales decât să bată în retragere: „Iar ei, auzind aceasta 
şi mustrati fiind de cuget, ieşeau unul câte unul, începând 
de la cei mai bătrâni şi până la cel din urmă, şi a rămas Isus 
singur şi femeia, stând în mijloc™.” 

Învățătura lui Isus ne schimbă cu siguranţă viziunea de- 
spre alții, dar în primul rand ne schimbă viziunea despre 
noi înşine. 


> Ioan, 8:7. 
54 Joan, 8:9. 

Să nu alegem ceea ce este 
cel mai ușor de făcut 


Chiar dacă metoda promovată de Isus pare simplu de 
aplicat, asta nu înseamnă că este uşor de practicat din punct 
de vedere psihologic şi emoţional. Pentru a o duce la înde- 
plinire, trebuie să ne confruntăm cu o mulţime de obstacole 
interioare. Şi aici este vorba tot despre depăşirea de sine. 

În afară de faptul că-i permite egoului să genereze o ima- 


wd 


gine „puternică” despre noi, judecata negativă asupra altora 
este rezultatul lenei. În general, să te preocupi de viețile al- 
tora te împiedică să te concentrezi pe propria viata. Să accen- 
tuezi defectele celorlalţi, dându-le o dimensiune exagerată, 
este un mod de a nu-ţi vedea propriile defecte, creandu-ti 
totodată iluzia că te porţi bine, că eşti un om bun. Să emiti 
o judecată morală (şi, prin urmare, o valorizare a propriu- 
lui sine) asupra unui defect (real sau presupus) al altei per- 
soane este într-adevăr cel mai simplu mod de a avea o con- 
ştiinţă curată sau de a te simţi mai bine. Să-l judeci pe cela- 
lalt negativ este, aşadar, tot un fel de scut protector care ne 
împiedică să ajungem la noi şi să ne confruntăm cu părțile 
noastre întunecate sau cu slăbiciunile noastre. 

Să le dai lecţii altora nu necesită niciun fel de efort per- 
sonal. Este cel mai uşor. Este o distracţie şi nu o acţiune. 
Dimpotrivă, să devii conştient de propriile defecte si slă- 
biciuni implică să faci ceva (deci o acţiune) pentru a le de- 
păşi. Înseamnă să nu te mai laşi în voia reflexelor sau au- 
tomatismelor uneori adânc înrădăcinate. Mecanisme pe 
care le avem de ani de zile, ceea ce necesită întotdeauna 
un minimum de efort. Să începem prin a pune sub semnul 

intrebarii personajul perfect pe care egoul l-a creat pentru 
a înfrunta lumea. 

Să vorbeşti tot timpul despre defectele şi greşelile celui- 
lalt este o frână în calea propriei dezvoltări, care ne înde- 
părtează de noi. Nu numai pentru că această atitudine ne 
face orbi fata de noi, ci si pentru că ne creează tot felul de 
resentimente care ne împiedică să scoatem la iveală ce este 
mai bun în noi. Dar judecându-i negativ pe ceilalți, ajungem 
deseori la ranchiună, furie, pe scurt, la tot atâtea sentimente 
negative care ne întunecă vederea şi ne fac să ne gândim la 
tot ce e mai rău. Iar acestea întăresc carapacea care ne aco- 
peră inima. 


- “Pe scurt 


Isus ne învaţă să nu-i judecăm pe alţii. Procedand astfel, 
ne invită să ne îmbunătăţim viata interioară. 

Să renuntam la a-i mai judeca pe alţii nu este o atitudine 
pasivă, ci, dimpotrivă, o invitaţie la acțiune. Aceasta ne per- 
mite să ne cultivăm smerenia şi să ne depăşim reacțiile in- 
fluentate de ego, întrebându-ne: „Dar tu nu ai niciun defect? 
Ai făcut vreodată vreo greşeală?” 

Datorită acestor întrebări, începem o muncă de intros- 
pectie care ne permite să devenim conştienţi de limitele si 
defectele noastre pentru a le putea depăși. Toate acestea con- 
tinuând să ne aducă mai aproape de „inima” noastră. 

Pe acelasi subiect! 
Isus a mai spus... „Nu judecaţi, 
> 
ca sa nu fiti judecati.” 


Când ne angajăm să urmăm învăţătura lui Isus, nu 
este vorba să avem în vedere doar beneficiile din jur, 
din exterior, ci si din interior. Când lucrăm asupra noas- 
tră efectele nu se vor face simţite doar în interior. Când 
actionam asupra sinelui nostru, actionam şi asupra me- 
diului în care trăim. Şi, conform legilor cauzalitatii, schim- 
band modul în care interactionam cu alții îi „împingem” 
adesea și pe ei să adopte un comportament diferit fata 
de noi. 

Am văzut deja că, pentru a ne ajuta să facem pasul, 
Isus nu a ezitat să scoată în evidenţă aceste efecte ex- 
terne benefice. Cât despre renunţarea la a-i mai judeca 
pe alții, Isus aminteşte, de asemenea, de „beneficiile” ex- 
terioare la care ne putem aștepta de la această atitudine. 
„Nu judecaţi, ca să nu fiţi judecaţi. Căci cu judecata cu 
care judecați, veţi fi judecaţi, si cu măsura cu care masu- 
rati, vi se va măsura.” 

Dacă a-i judeca pe alţii este un reflex adesea dobân- 
dit, a fi judecat de alţii este (logic!) la fel de frecvent. Isus 
nu omite să arate cu degetul această judecată omnipre- 
zentă, care este acolo indiferent ce facem sau la ce ne 
gândim. Astfel, el spune: „[...] a venit loan, nici mâncând, 
nici bând, şi ei spun: Are demon. A venit Fiul Omului, 
mâncând și band si ei spun: lată om mâncăcios şi băutor 


55 Matei, 7:1-2. 

de vin, prieten al vamesilor şi al păcătoşilor:s.” În acest 
exemplu, Isus se referă la figura lui loan Botezătorul, re- 
tras in desert, ascet, care se hraneste numai cu lacuste 
si miere sălbatică, tine post si, din această cauză, este 
bănuit de „comunitate” că ar fi posedat de un demon. 
Apoi ce părere are despre el aceeași „comunitate”: pen- 
tru că mănâncă şi bea în mod normal, Isus este suspec- 
tat că nu duce o viata în conformitate cu principiile reli- 
gioase, plină chiar de vicii! Acesta este un exemplu care 
ilustrează cât se poate de clar această atitudine a omului 
care isi judecă neîncetat aproapele, punându-i în carca 
tot felul de defecte sau bănuindu-l tot timpul de ceva, 
indiferent ce ar face. 

Această atitudine pare la fel de veche si de universală 
ca societatea umană. Buddha face și el aceeaşi observa- 
tie: „Nimic nu scapă cenzurii oamenilor; ei îl critică pe cel 
care tace, îl invinovatesc pe cel care vorbeşte, bombăne 
împotriva celui ce predică calea dreaptă. Şi trage singura 
concluzie care se poate trage din asta: indiferența obli- 
gatorie fata de judecata altora şi practicarea unei acţiuni 
corecte. „Dar asta nu contează; faceţi bine şi lasati-i pe 
ceilalţi să vorbească.” 

Pe lângă această cale a indiferentei, Isus mai indică 
una. El propune să-i încurajăm pe alţii să-și suspende 
judecata asupra noastră, suspendand, mai întâi noi, ju- 
decata noastră asupra lor. Judecata, ne spune el, atrage 
după sine judecată. Suspendarea judecății atrage dupa 
ea suspendarea judecății. 

În centrul gândirii lui Isus se află într-adevăr un 
concept spiritual esenţial: culegem ceea ce chiar noi 


5 Matei, 11:18-19. 

semănăm. Acest concept, atestat în Vechiul Testament, 
se află, de asemenea, și în Noul Testament. „Căci ce va se- 
măna omul, aceea va şi secera”, spune Pavel în „Epistola 
către Galateni” (6:7). 

Această concepţie o găsim în numeroasele dicursuri 
ale lui Isus care a ținut să scoată în evidenţă, de mai multe 
ori, faptul că ceea ce primim este, în general, ceea ce 
se întoarce la noi după ce dăm. Aceasta este una dintre 
bazele tezei sale pacifiste: „[...] toţi cei ce scot sabia, de 
sabie vor pieri*””. Cu alte cuvinte: violenţa naște violenţă. 
Dacă ne măsurăm reacţiile fata de ceilalţi îi invităm pe 
aceștia să-şi măsoare, la rândul lor, reacţiile fata de noi. 
Este un cerc vicios. 


57 Matei, 26:52, 

10. 
Sa condamnam furia 


Dupa indiferenta si judecata (devalorizanta) a altora, Isus 
ataca o alta creatie a egoului care ii permite acestuia din 


urma sa ne separe de inima noastra, si anume furia! 


„Oricine se înfurie pe fratele său 
vrednic va fi de osândă” 


Societatea modernă a promovat furia ca pe o veritabilă 
stare de a fi. Acest model, deja de mult timp printre noi, a 
fost promovat pe scară largă de emisiuni de tip reality-show 
(un patetic teatru al vidului care nu încetează să confunde 
furia cu „asertivitatea” şi „personalitatea”), precum şi de 
rețelele sociale. Și nu numai... După ideologie sau caracter, 
sunt multi cei care prezintă furia ca pe ceva corect. Să nu fii 
furios ar fi o slăbiciune, ca și cum ai capitula. Pentru a exista, 
pentru a fi auzit, ar trebui să fii neapărat furios. 

Aceasta este o concepţie despre furie care se bazează pe o 
credinţă a egoului pe care am întâlnit-o de multe ori: să devii 
insensibil te ajută să supravietuiesti! Furia este unul dintre 
ingredientele insensibilitatii. Compusa din violenţă si ură, 
este un scut extraordinar de puternic care ne împiedică să 


ne simţim inima şi, prin urmare, o protejăm. 

Spre deosebire de apologia modernă care i se face furiei, 
Isus condamnă toate formele de furie. Într-o manieră ex- 
trem de fermă. Dacă ar fi să folosim cuvintele sale, furia este 
mai condamnabilă decât crima. 

„Aţi auzit că s-a zis celor de demult: Să nu ucizi; iar cine 
va ucide, vrednic va fi de osândă. Eu însă vă spun vouă: Că 
oricine se înfurie pe fratele său vrednic va fi de osândă; si 
cine va zice fratelui său: Netrebnicules, vrednic va fi de ju- 
decata sinedriului; iar cine va zice: Nebunule, vrednic va fi 
de gheena focului®.” 


Minivocabular! 


Unele cuvinte pe care le folosește Isus se înscriu in 
contextul timpului şi al culturii sale. Mesajul lor este 
atemporal, dar referintele la care face trimitere îi pot 
scăpa cititorului contemporan. Este cazul poziţiei pe care 
oare în ceea ce privește furia. În legătură cu aceasta folo- 
seste mai multi termeni care ar trebui clarificati din punc- 
tul de vedere al sensului. 

e Raca este un cuvânt de origine siriacă“ folosit în tim- 
pul vieţii lui Isus. Este o insultă plină de dispreţ care se 
poate traduce prin „prost, netrebnic”. 


58 În original, Isus foloseşte cuvântul Raca. (n. trad.) 

5 Matei, 5:21-22. 

6° Limbă semitică din Orientul Mijlociu care aparține grupului de 
limbi aramaice, limbă obişnuită în Iudeea pe vremea lui Isus din 
Nazaret. (n. trad.) 

e Sinedriul este o adunare legislativă şi tribunalul suprem 
la vechii evrei. Judecă pricinile importante, interpre- 
tează legile şi supraveghează aplicarea acestora. Este, 
de asemenea, si o autoritate religioasă de temut. 

e Gheena*’, în tradiţia creștină, este un loc al suferinţei 
echivalent cu iadul. În tradiţia iudaică, gheena este atât 
un loc real (valea lui Hinom, asociată cu ritualuri crimi- 
nale), cât și unul simbolic (loc de suferinţă purificatoare 
pentru „păcătoși” după moarte). 


Să reflectăm asupra naturii 
sentimentelor noastre 


Poziţia lui Isus despre furie (echivalată cu crima) poate 
părea radicală ochiului contemporan format pentru a gândi 
altfel. În societăţile noastre, crima este condamnată din 
punct de vedere moral, în timp ce furia, nu. Judecăm oa- 
menii în funcţie de faptele lor şi nu de gândurile sau chiar 
de intenţiile lor (atâta timp cât acestea nu sunt fapte). 

Această poziţie legală pare una raţională. Prin compara- 
tie, lecţia lui Isus va fi considerată excesivă. Dar ea totuşi nu 
este. Dacă Isus condamnă cu fermitate furia şi crede că ar 
trebui pedepsită la fel ca o crimă, este pentru că nu se situ- 
eaza pe terenul dreptăţii umane. El vorbeşte de fapt despre 
altceva, despre evoluţia interioară. 


6! "Termenul grecesc gheena din Noul Testament, precum şi cel 
aramaic Gehenna, limbă semitică ce se vorbea pe vremea lui Isus, 
provin din ebraicul Gey Hin(n)om, Valea lui Hinom. (n. trad.) 

Invatatura lui Isus nu este destinată să guverneze viata 
comunităţii (chiar dacă are consecinţe asupra acesteia). El 
le oferă tuturor o cheie pentru transformarea interioară. 
Perspectiva lui asupra furiei nu se potriveşte aşadar cu 
modul în care o defineşte societatea, dar ne oferă nişte re- 
guli pentru viata interioară. 

Ceea ce ne propune Isus este o munca de introspectie, ex- 
plorându-ne interiorul, propria lume. Să echivalăm furia cu 
o crimă este, pentru el, o modalitate de a ne face să gândim 
asupra naturii sentimentelor, emoţiilor, gândurilor care trec 
prin mintea noastră. Aceste sentimente, emoții, gânduri, le 
considerăm ca fiind legitime, pentru că sunt ale noastre. Ele 
ar fi deci sănătoase, benefice. Echivalând furia cu o crimă, 
îndemnându-ne să reflectăm asupra naturii ucigase a acestei 
emoții, Isus ne încurajează să punem sub semnul întrebării 
reprezentarea pozitivă de astăzi a furiei. 


Să depășim cerințele „comune” 


Deşi respectă legea umană (am subliniat deja că el separa 
clar şi fără echivoc spiritualul de politic), Isus face apel la o 
lege mult mai puternică: o morală interioară care nu contra- 
vine legii umane, ci o depăşeşte prin cerinţele sale. De altfel, 
prin asta ne face cunoscut faptul că el condamnă furia: „[...] 
dacă dreptatea voastră nu o depăşeşte pe cea a cărturarilor 
şi a fariseilor, nu veți intra în împărăţia cerurilor®.” 


62 Matei, 5:20. 

Minivocabular! 


* Cerându-li-se să redacteze documente scrise, „căr- 
turarii” sau „scribii” vremii erau nişte veritabili eruditi, 
nişte învăţaţi cu multă experienţă în interpretarea pro- 
blemelor juridice. 

e Cât despre farisei, aceştia constituiau un important 
grup politico-religios, care trăiau respectând cu stric- 
tete preceptele religiei iudaice. Isus le-a demascat ipo- 
crizia cu orice prilej. 


Prin urmare, justiţiei oamenilor, instituite social, Isus ne 
propune să-i adăugăm o justiție superioară, prin care noi 
suntem propriii noştri judecători. Este vorba, încă o dată, să 
ne depăşim pe noi înşine. Legile umane au rolul de a le per- 
mite oamenilor să trăiască împreună într-o stare de armo- 
nie colectivă. Ele ne guvernează viata socială. Dar, în niciun 
caz, nu sunt făcute pentru a ajuta un individ să-şi găsească 
propria armonie interioară. 

Acesta este motivul pentru care Isus ne încurajează să 
creăm o altă lege, care să ne permită să ne judecăm nu după 
normele legislației umane şi ceea ce ne autorizează sau nu 
aceasta să facem, ci să ne examinăm de mai de sus (adică 
apropiindu-ne mai mult de „inima” noastră). 

„Să vedem” adevărata natură 
a reacţiilor noastre 


Isus ne îndeamnă să lucrăm cu furia noastră, iar primul 
pas pe care ar fi bine să-l facem este să o constientizam. 
Făcându-ne să vedem natura ucigasa a furiei, Isus ne ajută 
să ne dăm seama de caracterul distructiv al multora dintre 
gândurile sau emoţiile care ne frământă şi pe care le consi- 
derăm reale şi corecte. Aceste emoţii sunt cele generate de 
egoul nostru. Furia, desigur. Dar şi invidia, sau gelozia, prin- 
tre altele. Atâtea reacţii pe care legea nu le condamnă, dar 
pe care Isus ne invită să le depăşim, examinându-le natura 
şi scopul, pentru că ele nu vin din inimă, ci sunt manifestări 
ale egoului nostru. 

Să lucrăm cu furia noastră, aşa cum ne propune Isus, este 
aşadar ceva mai mult decât să încercăm să ne controlăm 
emoțiile şi reacţiile noastre. Nu este vorba despre a le stă- 
pâni sau despre autocontrol. Este vorba despre a ne schimba. 

Isus nu spune ,,stapaniti-va furia”. El ne cere să reflectăm 
asupra naturii acesteia şi, după ce „am descoperit-o”, să o 
îndepărtăm din inima noastră. 

Transformarea la care ne invită Isus nu înseamnă că 
le lăsăm drum liber altora. Este o transformare profundă. 
Pentru a realiza acest lucru, el ne îndeamnă să devenim con- 
stienti de faptul că interdicțiile externe (cele ale legilor si 
convențiilor sociale) nu sunt suficiente. Acestea nu ating 
decât exteriorul ființei noastre. Imaginea noastră. Isus ne 
cere să trecem dincolo de reacţiile noastre obişnuite, exami- 
nându-le nu prin prisma legilor externe, ci cu inima. Făcând 
acest lucru, ne încurajează să ne apropiem de ea. 

Fapte si... ganduri 


Avem tendinta sa credem ca doar faptele noastre con- 
teaza. Isus rastoarna aceasta credinta. El ne invata ca, in 
toate domeniile vieţii, trebuie să judecăm cine suntem cu 
adevărat plecând nu de la ceea ce facem, adică de la faptele 
noastre, ci de la gândurile noastre. 

Astfel, Isus afirmă: „Aţi auzit că s-a zis celor de demult: 
Să nu savarsesti adulter. Eu însă vă spun vouă: Că oricine 
se uită la o femeie, poftind-o, a şi săvârşit adulter cu ea în 
inima lui.” 

Pentru Isus, fapta nu este mai gravă decât gândul, ea 
nefiind decât materializarea acestuia. Dacă ni se interzice 
un lucru pe care ni-l dorim nu înseamnă că ne schimbăm. 
Schimbarea înseamnă a fi suficient de evoluat ca să nu mai 
simţi această dorinţă. În exemplul dat de Isus, să interzici 
un adulter care este o dorinţă nu este altceva decât ipocrizie 
şi minciună. Oricine are o soţie şi se uită la alta „cu poftă” 
este, prin urmare, la fel vinovat ca şi cum şi-ar fi înşelat la 
propriu soţia. 

Această noţiune de „vină” nu trebuie luată în sens mo- 
ralizator. Isus nu este un moralizator ipocrit (de unde res- 
pingerea judecății). El ne îndeamnă să ne transformam în 
interior, depasindu-ne egoul, întorcându-ne la inima noas- 
tră. În acest sens trebuie înțeleasă lecţia lui. Bărbatul care 
doreşte să-şi înșele soţia (chiar şi imaginar) nu este, în inima 
lui, cu soţia sa. El este într-o relaţie cu ea într-un mod egotic 
(fie pentru că ea îl valorizeaza într-un fel sau altul, fie pen- 
tru că îi oferă un context protector sau are vreun avantaj 


5 Matei, 5:27-28. 

oarecare). Pentru ca este căsătorit cu ea, nu cu ,,inima”, 
ci pentru a-şi satisface egoul, el experimentează dorința aces- 
tuia de a avea alte femei (egoul, ca un magnet, pentru a se 
linişti, inmulteste numărul de cuceriri şi tot ceea ce implica 
ele: valorizare şi distracţie). Pentru Isus, bărbatul care ră- 
mâne fidel, dar îşi înşală soţia cu gândul, afișează un chip 
care nu corespunde adevăratei sale ființe. El se află într-o 
reprezentare egotica, adică exact starea pe care Isus ne cere 
să o depasim. 

Invatandu-ne calea adevărului, Isus ne învaţă să fim şi nu 
să părem. Ceea ce îl interesează nu este haina noastră exte- 
rioară, ci „inima” noastră. Isus ne invită să lucrăm asupra a 
ceea ce alţii nu văd. La acest nivel trebuie să ne transformăm, 
deoarece gândurile noastre, reacţiile noastre interioare pen- 
tru care nu găsim cuvinte să le exprimăm, arată cine sun- 
tem cu adevărat. Ele ne spun dacă suntem controlati de ego 
(şi de toate devierile lui) sau dacă am găsit centrul luminos 
din inima noastră. 


Să rămânem în starea de luciditate 


Munca de introspectie la care ne îndeamnă Isus, in mod 
regulat, ne aduce mai aproape de a „vedea” adevărata na- 
tură a impulsurilor care ne conduc. Şi, „văzându-le”, ne per- 
mite să ne detaşăm putin cate putin de acţiunile generate 
de ego (după ce le-am perceput dimensiunea distructivă, şi 
nu protectoare). Să ne depasim egoul, sinele nostru fals, să 
avansăm pentru a ajunge la adevărata noastră personalitate 
(adică inima noastră). Isus dezvoltă astfel un model exis- 
tential care nu se bazează pe constrângere, ci pe luciditate. 

Prin urmare, nu trebuie să ne interzicem unele lucruri, 
cum ar fi furia, pentru că ar fi pedepsite de lege, ci pentru că 
reflectia la care ne invită Isus face posibilă perceperea im- 
pactului negativ al acestor lucruri asupra noastră. Prin in- 
trospectie, devenim conștienți de adevărata lor natură şi, tot 
prin ea, de locul în care ne aflăm cu adevărat pe calea evo- 
lutiei noastre interioare. Noţiunea de adevăr ocupă aşadar 
un loc central în învăţătura lui Isus. Dar despre adevăr vom 
discuta mai în detaliu în următoarea parte a acestei călăto- 
rii alături de Isus, intitulată „Calea adevărului”. Această cale 
ne va ajuta să lucrăm asupra reacţiilor pe care să le avem la 
ceea ce vine din exterior. Chiar dacă noi constientizam na- 
tura lor distructivă, nu este prea ușor, ba chiar dimpotrivă, 
să depasesti reacţiile de protecţie la fel de înrădăcinate în noi 
cum este şi furia. Pentru a îndeplini această sarcină, trebuie 
să ştim de ce o facem. Acest lucru îl explică Isus cu exacti- 
tate în lecţiile despre adevăr. 


< < Pe scurt 

Potrivit lui Isus, furia este la fel de condamnabilă cum 
este şi crima. 

Prin creşterea gradului de conştientizare a dimensiunii 
distructive şi ucigătoare a furiei (fie că este sau nu verbali- 
zată), constientizam nevoia de a o depăşi. Şi, făcând acest 
lucru, ne depăşim egoul. 

Această depăşire a stării de furie prin creşterea gradu- 
lui de conştientizare a naturii sale ucigătoare constituie 
una dintre căile majore de schimbare interioară. Isus ne în- 
deamnă să procedăm la fel cu toate gândurile noastre şi să 


ACTIONEAZA ŞI GÂNDEŞTE CA ISUS | 113 


intelegem ca aceste ganduri condamnabile (cum ar fi ten- 
dinta de a träda), chiar daca nu sunt puse efectiv in practică, 
sunt la fel de nocive ca si cum ar fi. 

El ne îndeamnă să rămânem într-o stare de luciditate si, 
astfel, să începem o nouă etapă în călătoria noastră spre noi 
înşine, bazată pe noţiunea de adevăr. 

Partea a patra 


CALEA ADEVARULUI 


În capitolele precedente, am văzut că, pentru a ne ajuta să 
ne deconstruim egoul, Isus ne-a recomandat să facem mai 
multe lucruri: să fim atenţi la celălalt ne ajută să ne des-cen- 
tram; să încetăm să-i judecăm negativ pe alţii şi să devenim 
conştienţi de propriile noastre defecte şi slăbiciuni; în sfâr- 
şit, să ne interzicem să fim furioşi (şi alte acţiuni negative), 
prin conştientizarea faptului că furia este o expresie a vio- 
lentei egoului si că aceasta ne separă de noi înşine. Această 
munca, pentru ca este una de introspectie, are si alte efecte. 
Nu constă numai în a subtia carapacea egoului privându-l 
pe acesta de „armele” sale. Ne conduce spre a avea o percep- 
tie mai corectă şi mai adevărată despre noi. Depăşirea ego- 
ului înseamnă regăsirea adevăratei noastre naturi, scotan- 
du-ne la suprafață inima (sinele nostru adevărat), până acum 
îngropată sub scuturi protectoare pentru a o feri de su- 


ferinta. 

În greaca veche, cuvântul folosit pentru adevăr era „ale- 
theia”. Literal, înseamnă „a nu uita”. Este compus din pre- 
fixul privativ „a-” şi numele propriu „Lethe”, „Râul uită- 
rii”, unul dintre râurile mitice ale infernului grecesc (acesta 
fiind lumea morţilor şi neavând nicio legătură cu locul 
de osândă al păcătoşilor, cum este descris de creștinism). 
Sufletele morţilor, care beau din apa râului Lethe, îşi uitau 
trecutul. „Aletheia”, adevărul, este așadar un principiu activ. 
Este actul de ieşire din uitare. Nu este opusul minciunii, ci 
opusul uitării. La această ieșire din uitarea a ceea ce sun- 
tem cu adevărat (o inimă luminoasă) ne invită Isus să ajun- 
gem. Depăşirea egoului este o cale pentru a ne reaminti ceva 
aproape dispărut din memorie. Se datorează chiar naturii 
egoului, care este o minciună menită să ne ascundă inima. 
A trece dincolo de ego înseamnă deci a intra în ceea ce am 
uitat despre noi. E ca şi cum am regăsi o amintire îndepăr- 
tată şi fericită din copilărie şi ne-am trezi brusc într-un pa- 
radis pierdut. 

Dar pentru a accesa acest adevăr luminos, trebuie să ne 
confruntăm cu un alt adevăr, mai obscur, mai dureros în 
orice caz. Calea depăşirii egoului înseamnă, într-adevăr, să 
începem să ne confruntăm cu adevărul despre noi. Este tes- 
tul oglinzii, al expunerii. Ruperea vălului egoului ne dă posi- 
bilitatea, în sfârşit, să ne vedem aşa cum suntem cu adevărat, 
fără splendidele noastre haine exterioare care au ajuns să se 
confunde cu noi de la atât de mult purtat. Este o etapă esen- 
tiala (şi adesea dificilă) a călătoriei spre adevărata noastră 
fiinţă. Este vorba de a deveni conştienţi de sinele nostru fals 
pe care multi dintre noi l-am creat pentru a înfrunta lumea, 
pentru a-i face fata şi a fi pe placul ei. 

Pentru ca noi să avem succes in această lucrare pe care 
o intreprindem, Isus ne ofera drept cheie necesitatea cu- 
noasterii adevărului. Din nou, este o cheie foarte simplă, 
dar foarte eficientă. Isus a folosit-o constant pe tot parcur- 
sul vieţii sale. Acesta este, fără îndoială, unul dintre moti- 
vele prin care a marcat atât de mult omenirea din punct de 
vedere spiritual. Ca si astăzi, pe vremea lui au existat nenu- 
măraţi profeti mincinoşi, care una spuneau şi alta gândeau, 
care făceau pe sfinţii neavând nimic sfânt. Isus nu se înscrie 
în această tipologie. Ucenicii săi l-au perceput ca pe un om 
„adevărat”. Adresandu-i-se lui, îi spun: „Învăţătorule, ştim 
că spui adevărul şi nu-ţi pasa de nimeni, fiindcă nu cauţi la 
fata oamenilor, ci cu adevărat îi înveţi calea lui Dumnezeu.” 
Hai să descoperim, împreună cu el, această cale a adevăru- 
lui... Adică a „neascunsului”. 


54 Marcu, 12:14. 

11. 
Să devenim un pom bun 


În toată învățătura sa, Isus ne spune să nu ne ascundem 
de noi înşine. El ne invită să vedem natura distructivă (pen- 
tru alții, dar şi pentru noi) sau falsă a unora dintre gândurile 
noastre. Din când în când, ne propune să ne facem autocri- 
tica pentru a deveni conştienţi de cine suntem in interior şi 
astfel să putem lucra corect asupra noastră. 

Pentru a ne face conştienţi de miza unei astfel de munci 
individuale, ne pune la dispoziţie, ca de multe ori, o meta- 
foră: „Căci nu este pom bun care să facă roade rele şi, ia- 
răşi, nici pom rău care să facă roade bune. Căci fiecare pom 
se cunoaşte după roadele lui. Că nu se adună smochine din 
mărăcini şi nici nu se culeg struguri din spini. Omul bun, 
din comoara cea bună a inimii sale, scoate cele bune, pe când 
omul rău, din comoara cea rea a inimii lui, scoate cele rele. 
Căci din prisosul inimii grăieşte gura lui®.” 


Necesitatea de a fi „bun” 


În pilda „pomului bun” şi a „pomului rău”, fructele re- 
prezintă ceea ce noi generăm, prin gânduri sau fapte. Pomii 
reprezintă ceea ce suntem în interior. Pentru a face lucruri 


55 Luca, 6:43-45. 

frumoase (indiferent de domeniu: personal, intim, profesi- 
onal, artistic, sportiv etc.), Isus ne spune ca individul tre- 
buie sa fie bun si, pentru asta, ar trebui să facă „o comoară 
în inima sa”. Prezenţa răului în el nu poate, pe de altă parte, 
să genereze nimic bun. 
Găsim astfel, în această metaforă vegetală, esentialul în- 
vataturii lui Isus: 
- Omul este bun atunci când este conectat cu inima lui. 
- Omul este rău atunci când, deconectat de la inima sa, 
îşi bazează existenţa doar pe „comoara lui rea”, adică 
tot ceea ce a cristalizat în jurul egoului său pentru a-l 
face mai puternic. 
În acest sens este esenţială calea adevărului. Ea constă în 
a deveni conştienţi de ceea ce este rău (şi deci ar trebui să se 
schimbe) în noi pentru a ne alinia doar cu inima noastră. 
Calea adevărului ne propune, prin asta, să punem capăt ge- 
nului de „bipolaritate” în care multi dintre noi ne închidem. 
Este vorba de a fi, în sfârşit, adevărat sau autentic, fiind una 
cu inima noastră. Ceea ce înseamnă să ne detaşăm de unele 
dintre cele mai înrădăcinate reflexe ale egoului nostru, care, 
toate, nu fac altceva decât să mintă (fie pe alţii, fie pe noi, fie 
şi pe alţii, şi pe noi). 


Să ne străduim pentru a fi „buni” 


Calea adevărului este o prelungire a drumului spre de- 
păşirea de sine. Ea constituie o luptă, uneori foarte dificilă, 
cu noi înşine. Aşa cum am menţionat deja, învăţăturile lui 
Isus nu sunt doar de complezenta şi demagogice. El ne în- 
deamnă să ne ascultăm din nou inima. Ceea ce este foarte 

diferit de „ascultarea de sine” ipocrită, care se află în centrul 
multor ,,invataturi” din zilele noastre. Această „ascultare 
de sine” este de obicei o ascultare a egoului, fără să facem 
nimic. Spre deosebire de noii „negustori din Templu”, Isus 
ne invită să facem un efort şi ne cere să fim radicali cu noi 
(şi nu cu ceilalti!). 

Înainte de a porni cu adevărat pe calea adevărului în capi- 
tolele următoare, cel mai bine este să reflectăm la aceste cu- 
vinte ale lui Isus: „Şi de te duce spre pierzanie mâna ta, tai-o 
că mai bine iti este să intri ciung în viata, decât, amândouă 
mâinile având, să te duci în gheena, în focul cel nestins. $i 
de te duce spre pierzanie piciorul tău, taie-l, că mai bine iti 
este tie să intri fără un picior în viata, decât având amândouă 
picioarele să fii azvârlit în gheena, în focul cel nestins. Şi de 
te duce spre pierzanie ochiul tău, scoate-l, că mai bine iti 
este ție cu un singur ochi în împărăţia lui Dumnezeu, decât, 
având amândoi ochii, să fii aruncat în gheena focului, unde 
viermele lor nu moare şi focul nu se stinges.” 

Ca să fim din nou adevăraţi sau autentici, să ne regăsim 
inima, este necesar să ne străduim, să luptăm cu adevărat, 
cu reflexele egoului nostru pe care le-am lăsat să se dezvolte 
în noi an după an, rană după rană. Aceste reflexe sunt mâi- 
nile, picioarele, ochii pe care Isus ne cere să le tăiem sau să 
le smulgem dacă sunt obstacole în drumul nostru spre lu- 
mină. Metafora pe care o foloseşte este foarte violentă, dar 
ea exprimă astfel cât de grea este lupta. Să ne confruntăm cu 
egoul nostru este deosebit de dur si de obositor. Dar asta în- 
seamnă să lupti si să urci pe munte, în sensul că este nevoie 


66 Marcu, 9:43-48. 

de un efort sustinut si constant pentru a trece dincolo de 
orizontul comun. 

Cu toate acestea, să stam linistiti: Isus ne pune la dispo- 
zitie, inca o data, metode simple, usoare, accesibile tuturor. 
Nu este complicat sa le constientizam, sa le asimilam. Ceea 
ce este mai greu este să le aplicăm fara să dam greş. Egoul are 
grijă, de fiecare data, să trezească in noi frica de a ne vedea 
neputincioşi, dacă renuntam la „armele” pe care ni le-a dat 
ca să luptăm. 

Să urmăm calea adevărului este aşadar o chestiune de 
voinţă. Să o parcurgem, păstrând în minte imaginea copa- 
cului frumos care vrem să devenim. 


S - Pe scurt 


Isus ne invită să devenim „pomi buni”, deoarece aceștia 
sunt singurii capabili să dea „roade bune”. Acest lucru în- 
seamnă că acţiunile noastre reflectă ceea ce suntem în inte- 
rior. Pentru a face bine, trebuie să ne îmbunătăţim pe noi în 
interior, reconectându-ne cu „inima noastră”. 

Una dintre modalităţile de a ne regăsi „inima” constă în 
a ne strădui să alegem constant „adevărul. 

12. 
Să nu (ne) ascundem 
(de) nimic 


Conform învățăturilor lui Isus, toată atenţia celui care în- 
cearcă să se schimbe trebuie să se concentreze asupra vieţii 
lui interioare şi nu asupra acţiunilor sale exterioare. Pentru 
Isus, faptele noastre nu ar trebui să fie condiţionate de ceea 
ce aşteaptă alții de la noi, ci să fie „rodul” (să ne amintim 
de metafora „pomului bun”) a cine suntem cu adevărat în 
interior. Ceea ce facem trebuie să reflecte cine suntem şi 
nu ceea ce vrem să părem. Faptele noastre sunt cu adevărat 
bune numai dacă reflectă o intenţie sinceră şi nu sunt desti- 
nate doar pentru a creşte în ochii celorlalţi. Pentru a avansa, 
a evolua, omul trebuie să aleagă mereu adevărul: ceea ce 
exprimă în exterior (cuvinte, fapte etc.) să nu fie diferit de 
ce are în interior. Pentru a ajunge la acest rezultat, Isus ne 
propune mai multe exerciţii zilnice. Şi, pentru început, ne 
invită pe toţi să nu ascundem nimic şi să nu ne dăm drept 
ceea ce nu suntem. 

»Feriti-va de aluatul fariseilor, 
care este fățărnicia!” 


Pentru Isus, un om poate evolua doar dacă răspunde exi- 
gentelor adevărului, dacă alege mereu adevărul. Astfel, când 
le vorbeşte oamenilor, Isus pune mai presus de orice ade- 
vărul, spunându-le acestora să se ferească de ipocrizie, care 
este o formă de minciună: ,,Feriti-va de aluatul fariseilor, 
care este fatarnicia. Că nimic nu este acoperit care să nu se 
descopere şi nimic ascuns care să nu se cunoască. De aceea, 
câte ati spus în întuneric se vor auzi în lumină; şi ceea ce ati 
vorbit la ureche, în odăi, se va predica de pe acoperişuri”.” 

Fariseii sunt un grup religios (şi politic) pe care Isus îi 
atacă de câte ori are ocazia pentru falsitatea lor. El îi critică 
pentru că nu acordă atenţie decât exteriorului: „Vai vouă, 
carturarilor si fariseilor fatarnici! Că voi curatiti partea din 
afară a paharului şi a blidului, iar înăuntru sunt pline de lă- 
comie şi lipsă de măsură.” În plus, aceştia dau tot felul de 
ordine pe care ei nu le aplică: ,,[...] ei zic, dar nu fac.” 

Condamnarea ipocriziei este una dintre consecințele 
gândirii lui Isus. Deoarece interiorul are întâietate in fata 
acţiunilor exterioare (care au valoare doar dacă sunt sin- 
cere), este logic ca Isus să condamne toate aceste puneri în 
scenă ca fiind nişte simple reprezentații. 


67 Luca, 12:1-3. 
68 Matei, 23:25. 
6° Matei, 23:3. 

»Nu trambita inaintea ta!” 


In timpul diferitelor lectii pe care le tine, Isus a denuntat 
de fiecare dată ipocrizia „faptelor bune” făcute ostentativ. 
Astfel, el recomandă: „Deci, când faci milostenie, nu trâm- 
bita înaintea ta, cum fac fatarnicii în sinagogi si pe ulite, ca 
sa fie slaviti de oameni [...]. Tu insa, cand faci milostenie, 
să nu ştie stânga ta ce face dreapta ta, ca milostenia ta să fie 
intr-ascuns”.” 

Omul care ii da ceva ostentativ, pentru a impresiona, cer- 
şetorului nu o face din bunătate, ci din preocuparea de a fi 
prețuit, apreciat, ba chiar iubit. Pentru că nu acţionează din 
inimă, ci din ego. Pentru a-l diminua sau chiar a-l distruge 
(pentru că acesta trebuie văzut şi flatat), trebuie să exersăm 
să actionam în secret, fără să ştie nimeni. Este singurul mod 
de a fi siguri că nu ne aflăm sub comanda egoului nostru şi 
deci să ne facem inima să vorbească. Cu cât ne conectăm 
mai mult cu inima noastră, cu atât aceasta emite mai multă 
lumină în noi şi, deci, egoul nostru devine mai slab. 

Când cineva urmează calea adevărului, diminuarea, ba 
chiar distrugerea egoului se face în secret. Să faci o faptă 
bună fără publicitate înseamnă să te concentrezi asupra ac- 
tiunii în sine şi nu să te minţi pe tine însuți cu privire la sco- 
pul acţiunii. 


„Nu fiţi trişti ca fatarnicii” 


Isus aplică această regulă tuturor aspectelor vieţii, inclu- 
siv în viaţa religioasă care a fost întotdeauna un teren fertil 


70 Matei, 6:2-4. 

(printre multe altele!) pentru ipocrizie. Astfel, de exemplu, 
el condamna manifestarile religioase ostentative. Pentru el, 
relatia cu Dumnezeu este interioara si secreta. El afirma ast- 
fel ca daca iti faci rugaciunea in public sau spui ca te rogi este 
un semn de minciună si manipulare: „ar cand va rugaţi, nu 
fiți ca fatarnicii cărora le place, prin sinagogi şi prin colţurile 
ulitelor, stand în picioare, să se roage, ca să se arate oameni- 
lor... Tu însă, când te rogi, intră în camera ta şi, închizând 
uşa, roagă-te Tatălui tău, care este în ascuns”....” 

Acelaşi lucru este valabil şi pentru postul religios. Isus 
îi condamnă pe cei care îl tin de fațadă si spune că acesta 
trebuie să rămână secret: „Când postiti, nu fiţi trişti ca fă- 
tarnicii; că ei îşi acoperă feţele, ca să se arate oamenilor ca 
postesc... Tu însă, când posteşti, unge capul tău şi faţa ta o 
spală, ca să nu te arăţi oamenilor că posteşti, ci Tatălui tau 
care este in ascuns”...” 

În aceste diferite pasaje ale Evangheliilor, Isus vorbeşte 
despre acțiuni religioase. Dar această regulă, pe care ne-o 
propune el, se aplică tuturor aspectelor vieţii: o acțiune nu 
este cu adevărat benefică în interior celui care o face decât 
dacă este făcută cu sinceritate şi cu inima. 

De exemplu, pasiunea pentru literatură, pentru cultură în 
general, nu ar trebui să fie afişată ostentativ pentru a părea 
interesant sau a creşte în ochii celor din jur (ceea ce este ade- 
sea cazul în unele medii). Acest lucru trebuie considerat cât 
se poate de intim, de profund şi făcut aproape în secret, ca 
o sursă de îmbogăţire personală. 


71 Matei, 6:5-6. 
72 Matei, 6:16-18. 

»Nu faceti ceea ce nu va place” 


Isus condamna astfel tot ceea ce este reprezentatie si fal- 
sitate. Conform invataturii sale, omul trebuie sa se arate 
asa cum este. 

Evanghelia lui Toma ii atribuie lui Isus alte cuvinte prin 
care el ne învaţă calea adevărului: „Nu faceţi ceea ce nu va 
place, pentru că totul este dezvăluit înaintea cerului?.” Cu 
alte cuvinte: este inutil să faci ceva ce nu simți că vine din 
interior, pentru că această acţiune nu spune cine suntem şi 
dă o imagine falsă despre noi. 

În cultura noastră, care promovează facilul, acest îndemn 
de a nu face ceea ce nu vrei în adâncul sufletului ar putea fi 
interpretat ca o invitaţie la pasivitate. Dar mesajul lui Isus 
spune exact opusul. Este cât se poate de clar că el ne spune 
să nu facem o faptă bună dacă nu este din propria noastră 
voinţă. Dar afirmând acest lucru, el ne împinge, în realitate, 
să nu ne prefacem, să ne scoatem măştile. Este ceva destul 
de neplăcut fără îndoială, dar această atitudine ne ajută să 
reflectăm asupra noastră. 

Deci, până la urmă, Isus nu spune: dacă nu aveţi chef sa 
faceţi ceea ce este bine, nu faceţi deloc. El spune: aratati-va 
vouă şi celorlati asa cum sunteţi pentru a fi încurajați (prin 
felul în care oamenii vă privesc şi prin felul în care voi vă 
priviţi) să faceţi ceea ce este necesar pentru a va transforma 
în interior si, astfel, „binele” să fie singura voastră opţiune 
şi orice idee despre rău să vă fie străină. 

Lecţia lui este o încurajare pentru a face efort, pentru a 
munci. El ne spune că este insuficient să facem curăţenie 


75 Toma, logionul nr. 6. 

doar la suprafaţa ființei noastre. Multi „antrenori” de viata 
pledează pentru o „ascultare de sine” demagogică. Isus 
afirmă necesitatea unui război interior cu sine şi o trans- 
formare a ființei noastre în profunzime. 


< “Pe scurt 

Isus ne invită să alegem întotdeauna adevărul: faptele 
noastre trebuie să fie sincere. Ele trebuie să reflecte o voință 
interioară şi nu să fie motivate de dorinţa de a plăcea. 

Pentru a ne transforma pe noi în interior trebuie să nu 
fim falşi în faţa altora. Deci nu trebuie să ne străduim să 
facem fapte bune dacă nu vrem, dar dacă vrem să facem 
fapte bune trebuie să ne transformăm în interior. 

18. 
„Nu spuneți minciuni” 


În centrul războiului interior care ar trebui să ne permită 
să ajungem la o percepţie adevărată despre noi înşine, Isus 
a pus lupta împotriva minciunii. 

„Nu spuneţi minciuni””, ne îndeamnă Isus în Evanghelia 
după Toma. „Să nu mărturiseşti strâmb”, declară el in 
Evanghelia după Matei. Este aici consecinţa logică a tot 
ceea ce am văzut până acum în învăţătura sa, care ne cere 
să alegem mereu adevărul şi să ne confruntăm cu noi aşa 
cum suntem. Cu toate acestea, minciuna, inevitabil, ne în- 
depărtează de noi înşine. Este o creaţie a egoului destinată 
să ne protejeze. 

Minciuna este așadar foarte frecventă în viata noastră. Nu 
vorbesc aici despre minciuni consistente (ca ale mitomani- 
lor sau impostorilor), ci de acele minciuni din viata cotidi- 
ană folosite adesea pentru a ne proteja de reacţia celuilalt. 


Nu există minciuni bune 


Având rolul de a proteja individul, minciuna este adesea 
folosită pentru a ascunde o faptă rea, o acţiune condamna- 
bilă sau pur şi simplu ceva rău. Dar minciuna (sau trecerea 


74 Toma, logionul nr. 6. 
75 Matei, 19:18. 

sub tăcere a ceva) este, de asemenea, un mijloc de a evita 
judecata sau o privire dezaprobatoare in privinta unei ale- 
geri sau opinii. Acest comportament isi are radacinile de 
cele mai multe ori în copilărie, cand frica de judecata altora 
(mai ales în mediul şcolar) şi a unei posibile pedepse, care 
ar fi decurs de aici, este în mod special exagerată. Din acest 
moment, suntem invitaţi să nu fim „noi” in public, ci să dăm 
spectacolul care se aşteaptă de la noi. Viaţa în societate ne 
condiţionează astfel încât să ne disociem „sinele adevărat”, 
intim, de „sinele social”. În plus, frica de a fi judecat este du- 
blată de frica de conflict (chiar minim) care îi împinge pe 
multi dintre noi la autocenzură și disimulare, chiar şi atunci 
când nu avem ce să ne reproşăm. De exemplu, într-o lume 
care promovează la nivel global indiferența şi domnia for- 
tei, multi nu îndrăznesc să-şi mărturisească sensibilitatea, 
de ruşine că nu sunt ca ceilalți sau de teama de a fi priviţi 
ca slabi. Slefuirea făcută de societate, domnia a ceea ce se 
numeşte astăzi „corectitudinea politică” nu au făcut decât 
să accentueze acest fenomen. Evident că acest lucru nu este 
ceva nou. Din timpuri imemoriale, „omul social” şi-a creat 
o mască pentru a răspunde aşteptărilor societăţii şi pentru 
a-i îndeplini ordinele. 

Există așadar diferite tipuri de minciuni sau treceri sub 
tăcere. Unele sunt de-a dreptul gogonate şi încearcă să-l în- 
şele pe celălalt pentru a profita de el. Altele, cum tocmai am 
văzut, sunt pentru a ne proteja: pentru a nu-l răni pe celălalt 
(în special printr-o părere despre el sau despre un anumit 


76 Echivalentul a ceea ce în engleză este cunoscut prin sintagma 
political correctness sau politically correct. (n. trad.) 

subiect) sau pentru a nu ne expune fara ascunzisuri şi a ne 
arata astfel fragilitatea. 

Acest al doilea tip de minciuni sau de treceri sub tacere, 
desi bine intentionat (in orice caz lipsit de orice intentie de 
a distruge, abuza sau profita), ar putea părea mai justificat, 
mai puţin sever. Dar Isus nu este de acord nici cu acesta, nu 
înseamnă nimic pentru el. Orice tip de minciună sau disi- 
mulare trebuie combătut din punctul lui de vedere pentru 
că este un obstacol în calea adevărului. 


Să alegem mereu adevărul 


Oricare ar fi scopul sau intenţia ei, minciuna ne indepar- 
tează de adevăr şi, în acest sens, este o frână considerabilă 
pentru transformarea noastră interioară. 

Orice minciună (chiar şi cea mai mică şi mai inofensivă) 
este o dovadă că noi încă acordăm mai multă importanţă 
exteriorului decât interiorului. Minciuna dar şi tăcerea sunt, 
oricare ar fi scopul lor, concepute pentru lumea exterioară, 
fie ca să abuzăm de ea, fie ca să-i conferim o imagine falsă 
despre noi pentru a ne ascunde sau a fugi de judecata altora. 

Pentru că este o dovadă că centrul nostru (punctul în 
jurul căruia ne construim) este încă lumea exterioară şi nu 
inima noastră care respinge minciuna. (Pe lângă faptul, de- 
sigur, că îl înşală pe celălalt, ceea ce reprezintă o abatere ma- 
joră de la etica bunavointei şi iubirea despre care vorbeşte 
Isus şi pe care o pune pe primul loc.) 

Să nu mintim, ca să evoluăm 


Condamnarea minciunii este aşadar un instrument im- 
portant în procesul de transformare interioară pe care ni-l 
propune Isus. Într-o logică a evoluţiei personale, a nu-i minţi 
pe alţii înseamnă, în primul rând, a evolua. 

Minciuna ne permite să rămânem „acolo unde suntem”. 
Să nu ne schimbăm. Dacă este o minciună gogonată, care 
ne ascunde faptele rele, ea nu ne motivează să depășim ceea 
ce este imperfect în noi. De fapt, minciuna ne împiedică să 
ne confruntăm cu consecinţele exterioare ale acestor gân- 
duri sau fapte negative. Dacă este o minciună menită să as- 
cundă o parte frumoasă a noastră, pe care nu îndrăznim să 
o expunem deoarece este împotriva curentului dictatului 
cultural (sensibilitatea noastră, de exemplu), atunci ne îm- 
piedică sa fim noi înşine şi să ne desăvârşim. Ea este aşadar 
o frână, un obstacol. 

Să nu cedezi usurintei de a minți este, aşadar, esenţial. 
Este un exercițiu zilnic de care trebuie să ne ținem daca 
vrem să ne schimbăm. Vom vedea în capitolul următor, că 
metoda pusă la dispoziţie de Isus pentru a ne ajuta să ieşim 
din „reflexul de disimulare” are alte virtuţi evolutive decât 
cele despre care tocmai am discutat. Ea ne invită, de fapt, să 
adoptăm un mod mai eficient de a ne construi viata, gân- 
dind nu pe termen scurt, ci, dimpotrivă, pe termen lung. 

-, < Pe scurt 


Isus ne învaţă să nu mintim şi să nu ne ascundem ade- 
vărata fata de alţii. 

Să renuntam complet la orice fel de minciună este o mo- 
dalitate de a nu mai acorda atât de multă importanţă ima- 
ginii noastre exterioare în defavoarea celei care suntem cu 
adevărat. Calea adevărului este, prin urmare, o cale majoră 
de evoluţie. 

Pentru aceasta, el ne sfătuieşte să luăm în considerare tot 
ceea ce facem, spunem sau gândim ca şi cum am fi în public, 
văzuţi şi auziti de toți. 

14. 
Să gândim pe termen lung 


Chiar şi atunci când suntem conştienţi de caracterul ne- 
gativ pe care îl are minciuna, şi de efectele sale nocive asu- 
pra celorlalţi, dar şi asupra noastră, este de multe ori dificil 
să ieşim din acest „mecanism de disimulare”. Omul vrea 
ca totul să fie facil şi să se facă fără efort. Şi, prin urmare, să 
minţi, să ascunzi, să treci sub tăcere pare adesea mult mai 
uşor decât să spui adevărul. Disimularea, aşa cum am de- 
scris-o pe scurt în capitolul anterior, ne ajută să evităm con- 
flictele, discuţiile interminabile, eforturile de a argumenta 
pentru a justifica cutare sau cutare atitudine. Ea salvează de 
asemenea, în unele cazuri, situaţii mai complicate sau chiar 
mai dureroase. Din acest motiv, multor oameni le este greu 
să renunţe la impulsul de a minţi. Ca să ne ajute în această 
sarcină, Isus subliniază cu abilitate fragilitatea minciunii, 
arătându-ne că toate minciunile şi orice fel de disimulare 
sunt sortite eşecului. 


„Nimic nu este acoperit 
care să nu se descopere” 


Minciuna și disimularea ne dau impresia că sunt efici- 
ente pentru a ne proteja. Dar Isus ne spune că nu este deloc 
aşa. Asa cum am văzut în capitolul precedent, după ce şi-a 

sfătuit ucenicii să se ferească în primul rand de fatarnicie, el 
spune într-adevăr, pentru a-şi justifica afirmaţia în ochii lor: 
„Că nimic nu este acoperit care să nu se descopere si nimic 
ascuns care să nu se cunoască. De aceea, câte aţi spus în în- 
tuneric se vor auzi în lumină; şi ceea ce ati vorbit la ureche, 
în odăi, se va predica de pe acoperișuri”.” 

Dacă ne imaginăm că minciuna şi disimularea sunt ches- 
tiuni eficiente este pentru că nu luăm în seamă că efectele 
lor sunt imediate. Isus, dimpotrivă, ne invită să reflectăm 
asupra naturii lor extrem de fragile şi deci puţin sau deloc 
protectoare, dacă ne gândim la eficienţa lor pe termen lung. 


Să distrugem 
mitul minciunii protectoare 


Potrivit lui Isus, într-adevăr, orice disimulare, oricare ar 
fi ea, cu siguranţă va fi descoperită într-o zi. El opune astfel 
efectul minciunii pe termen scurt (minciuna poate efectiv, 
la un moment dat, să-l ajute pe cel mincinos să se sustragă 
unei situaţii supărătoare pentru el, cum ar fi un conflict per- 
sonal) adevărului care, pe termen lung, ajunge întotdeauna 
să fie dezvăluit. 

Orice lucru am ascunde, acesta continuă să existe. 
Minciuna ascunde, dar nu şterge. 

La un moment dat, într-un fel sau altul, ceea ce a fost 
ascuns va apărea din nou. Efectul va fi atunci acelaşi cu cel 
pe care am încercat să-l evităm, sau chiar mai rău. Ne vom 
confrunta cu ceea ce am vrut să evităm. Şi tot ceea ce am 


77 Luca, 12:2-3. 


138 | CHRISTIAN DOUMERGUE 


construit pe minciuna sau pe ceea ce am trecut sub tacere 
se va prabusi iremediabil. 


Să ne schimbăm perspectiva 
asupra timpului 


Ca în majoritatea învățăturilor lui Isus, respingerea min- 
ciunii şi a disimulării adevărului ne invită să lucrăm cu noi 
mult mai din greu decât dacă am face-o cu fiecare dintre cele 
două chestiuni separat. 

În lecţia sa despre minciună, Isus opune timpul lung 
(care ne conduce la a face alegeri bune, în acest caz să nu 
mintim) timpului scurt (care face să ne apară ca pozitive 
alegerile care, de fapt, sunt negative). Deci, dacă ne pune la 
dispoziţie o metodă care să ne scutească de folosirea min- 
ciunii (nu vă gândiţi doar la prezent, ci şi la viitor care, pana 
la urmă, va sfârşi prin a dezvălui ceea ce a fost ascuns), 
aceasta poate fi folosită pentru a ne ajuta să gestionăm alte 
reacţii sau comportamente care, la fel ca minciuna, sunt ale 
egoului nostru. 

Gândirea pe termen scurt (care, în societatea imedia- 
tului în care trăim, este modul de gândire cel mai des fo- 
losit) ne determină adesea să facem alegeri pripite. Aceste 
alegeri, pentru că aşa este natura lor, creează o situaţie în- 
doielnica. Ele nu tin cont decât de un număr limitat de pa- 
rametri, şi anume aceia ai imediatului. Dimpotrivă, dacă 
luăm în considerare termenul lung, acesta ne permite (chiar 
dacă poate prezenta mai multe dificultăţi în momentul res- 
pectiv) să încorporăm un număr suficient de mare de fac- 
tori pentru a crea o situaţie durabilă şi, prin urmare, sigură. 

Rationamentul pe termen scurt este adesea o reacţie de pro- 
tectie care, de fapt, ne face mai slabi şi mai fragili, în timp ce 
gândirea pe termen lung izvorăşte din voinţa de a construi. 


Evoluţia, singurul criteriu 
pe care îl putem alege 


Prin reflectia pe care ne invită să o facem asupra naturii 
iluzorii a minciunii, Isus ne invită, de fapt, la o adevărată 
schimbare de perspectivă asupra existenţei. Toate alegerile 
pe care le facem nu trebuie gândite în vederea unor conse- 
cinte imediate, ci ţinând cont că acestea ne vor influenţa vie- 
tile pe o perioadă de timp mult mai lungă. Si, deci, de ceea 
ce vor produce de fapt în noi. 

Isus ne învaţă să nu ne vedem viaţa în funcţie de ceea ce 
culegem imediat. El ne oferă o perspectivă mai îndepărtată: 
„înălțarea” noastră. Acesta trebuie să fie singurul nostru ori- 
zont şi singurul indicator pentru a ne da seama ce ar trebui 
să facem. 

Aceasta este şi ceea ce înseamnă să fii pe calea adevărului: 
să preconizezi rezultatul alegerilor şi al acţiunilor pe termen 
lung. Adică să vezi consecinţele lor reale, adevărate, şi nu 
numai pe moment şi într-un timp scurt. 

< < Pe scurt 


Prin respingerea minciunii, Isus ne invită să ne schim- 
băm percepţia asupra existenţei noastre. 

Acţiunile noastre nu trebuie să fie dictate de grija de a ne 
proteja, ci de aceea de a ne înălța. 

Pentru a ne ajuta in această sarcină, Isus ne sfătuieşte să 
ne lărgim viziunea asupra timpului. Să nu reactionam şi să 
actionam gandind pe termen scurt, ci, dimpotrivă, pe ter- 
men lung. 

15. 
Calea lucrurilor mărunte 


Fii credincios în cele mai mici lucruri 


Am reflectat mai sus asupra acestor cuvinte spuse de Isus: 
„Cine este credincios în cele mai mărunte lucruri este şi în 
cele mari, şi cel care este nedrept în lucrurile mărunte la fel 
este si în cele mari.” 

Aceste câteva cuvinte conţin învățături diferite. Am văzut 
că, prin ele, Isus ne sfătuiește să „ne luăm timp ca să învă- 
tam”. Dar mai este şi altceva în joc în această lecţie, şi anume 
o tehnică nouă pe care o putem adopta pentru a urma calea 
adevărului. Pentru a fi „adevăraţi”, în sensul în care trebuie 
să actionam la fel fie că suntem, fie că nu suntem văzuţi, este 
nevoie să ne străduim să depunem acelaşi efort atât în ceea 
ce privește lucrurile „mici”, cât şi pe „cele mari”. 

Mulţi oameni chiar neglijează lucrurile „mici”, pen- 
tru că, desi apar adesea in viata noastră, nu toţi le vedem. 
Dimpotrivă, majoritatea oamenilor acordă mai multă aten- 
tie şi sunt mai interesaţi de realizarea lucrurilor „mari”, gan- 
dindu-se ca despre ele aude mai multă lume si, ca atare, 
atrag atenţia asupra persoanei care le realizează. Unul din- 
tre cele mai puternice motoare ale egoului este dorința de 


75 Luca, 16:10. 

a fi privit, admirat şi, prin urmare, iubit. El este cel care are 


nevoie de atenţie. 


Smerenie și adevăr 


Prin urmare, trebuie să ne ferim de ceea ce ascunde ade- 
sea atracţia pentru lucrurile „mari”. Oricine le poate face, 
dar pentru a le face, ne spune Isus, acesta trebuie să facă la 
fel de bine lucrurile „mărunte”, de care nimeni nu ştie în 
afară de el. Aceasta este garanţia sinceritatii sale şi calea spre 
a ajunge la lumina lui interioară. 

Atenţia la „lucrurile mărunte” pe care avem ocazia să le 
facem zilnic, sinceritatea cu care le facem sunt o modali- 
tate sigură de a găsi calea înapoi spre inima noastră. Faptele 
noastre exterioare acționează efectiv asupra ființei noastre 
interioare. Când facem cu sinceritate ceva benefic, hrănim 
ceea ce este bun în noi. Facem ca inima noastră să vibreze 
şi, astfel, să o simţim din nou, sub carapacea egoului. 

În epoca selfie-urilor și a reţelelor sociale, suntem tot 
mai încurajați să facem „lucruri marete” ca să ne flatam 
egoul prin reacţiile „prietenilor” şi a „followerilor” noştri. 
Isus ne propune un alt mod de viaţă. După ce ne-a învăţat 
să schimbăm perspectiva asupra timpului, alegând să actio- 
năm pe termen lung, ne învaţă valoarea lucrurilor mici, ale 
secretului, invizibilului. Din categoria a ceea ce niciodată nu 
va primi vreun „like” de la nimeni, dar care ne va atinge cu 
adevărat prin ceea ce se numeşte iubire. Depăşirea anxietatii 


egoului de a nu fi iubit, în folosul adevăratului dar al inimii. 

O atentie permanenta 


Ca sa fim in contact cu adevaratul dar al inimii si, prin 
urmare, reconectati cu noi înşine, trebuie aşadar să urmăm 
calea lucrurilor mărunte în toate aspectele vieţii noastre. 

În toate domeniile vieţii noastre există lucruri „mari” şi 
lucruri „mici”. 

În viaţa de cuplu, avem adesea tendinţa să acordăm mai 
multă importanţă manifestărilor de atenţie majore ale unuia 
fata de celălalt. Cum ar fi, de exemplu, oferindu-i partene- 
rului sau partenerei un cadou prea scump, invitandu-l/o la 
un restaurant de lux sau surprinzându-l/o cu un weekend 
pentru îndrăgostiţi într-un loc de vis. Dar care este adevă- 
rata natură a acestor daruri prezentate ca semne, ba chiar 
dovezi de iubire şi afecţiune? Isus ne atrage atenţia asupra 
felului în care funcționează un cuplu adesea prea înrădăci- 
nat în obiceiuri, invitându-ne să reflectăm zilnic la faptul 
că, pentru a rămâne fideli lucrurilor mari, trebuie să rămâ- 
nem fideli mai întâi celor mici. Bineînţeles, putem să facem 
unele nebunii sau extravagante pentru partenerul nostru 
de viata. Dar pentru ca acestea să fie sincere și primite ca 
atare, trebuie ca noi să fi pus la fel de multă atenţie în toate 
„lucrurile mici”, o atenţie deloc extraordinară, ba chiar in- 
sesizabilă, cum presupune şi viata de cuplu. Dacă nu facem 
aşa, aceste extravagante nu sunt altceva decât o încercare 
a egoului de a ne scoate în evidenţă (pentru a ne flata sau 
a obţine ceea ce ne dorim), sau de a compensa faptul că 
„ne-am pierdut inima” printr-o supracompensare demon- 
strativă. În viaţa de cuplu, fără atenţia acordată „lucrurilor 
mărunte”, „lucrurile mari” nu sunt nimic altceva decât pu- 
neri în scenă ale egoului. 

Un alt exemplu, dintr-un alt domeniu: ecologia este in 
prezent un subiect la modă. În această zonă există oameni 
sinceri (câţiva) şi există oameni ipocriti (multi!). Fie că sunt 
conştienţi de asta sau nu, pentru cei din urmă, protejarea 
naturii este doar un pretext de a se pune în evidenţă. Chiar 
dacă fiecare îşi poate asuma în acest domeniu mari respon- 
sabilitati, un angajament sincer şi constructiv pentru ocro- 
tirea naturii presupune a nu abandona niciodată calea ,,lu- 
crurilor mărunte”. Cele pe care le putem face zilnic, fără ca 
nimeni să ştie, şi care sunt adevărate manifestări de iubire pe 
care le facem din inimă. De exemplu, să salvăm de la pericole 
rutiere sau de pe trotuar un melc pe care nimeni nu-l vede. 
Sau să lăsăm să iasă afară, cu grijă, o muscă sau un păianjen 
care a intrat în casă şi pe care cei mai multi îi zdrobesc fără 
nicio problemă... Prin aceste acte mărunte se măsoară since- 
ritatea angajamentelor care nu sunt mari decât în aparenţă. 


2 « Pe scurt 

Constiinciozitatea (plină de smerenie) cu care facem atât 
lucruri mici, cât şi lucruri mari este una dintre căile de a ne 
îmbunătăţi în interior. 

Să facem lucruri mărunte menite să rămână invizibile 
pentru alții este într-adevăr cel mai bun mod de a fi siguri 
că le facem cu sinceritate. 

Permiţându-ne, zilnic, să trăim experienţa bunatatii sin- 
cere, calea lucrurilor mărunte pe care Isus ne invită să o par- 
curgem este unul dintre cele mai bune moduri de a ne reco- 
necta cu inima noastră. 

16. 
Să facem alegeri (sincere) 


În învăţăturile sale despre calea adevărului, Isus dedică 
mai multe lecţii noțiunii de alegere. Alegerea este intr-ade- 
văr o chestiune esenţială în viaţa noastră. 

Ne confruntăm adesea cu necesitatea de a alege. Aceste 
momente din viata noastră sunt mai mult sau mai putin di- 
ficile, în funcţie de importanţa alegerii pe care o avem de 
făcut. Unele alegeri implică într-adevăr o schimbare radi- 
cală a vieţii. Apoi se pune problema, si asta poate fi uneori 
deosebit de apăsător sau de stresant, dacă am făcut o alegere 
bună sau una greşită. 

Când ne învaţă să fim sinceri, de fapt, Isus ne îndeamnă 
să ne gândim la o altă problemă: incapacitatea noastră 
(foarte des întâlnită) de a face alegeri sincere! 


Să facem o alegere sau o... non-alegere 


Să facem o alegere înseamnă să renuntam la ceea ce nu 
am ales. Înseamnă să renuntam la un fel de a fi sau la un ele- 
ment exterior (sau mai multe) care a fost (sau au fost) im- 
portante pentru noi. Existenţa noastră este astfel alcătuită 
în mod normal dintr-o serie de alegeri care implică deseori 
tristeţe, descurajare sau nostalgie. Din acest motiv, pentru 
a nu mai suferi din cauza renuntarilor, care, uneori, pot fi 

dureroase, alteori pot produce un disconfort de moment, 
omul are tendinta de a nu face alegeri sincere pentru el. 
Vrea, într-un fel sau altul, să păstreze totul, să nu renunţe 
la nimic. Făcând acest lucru, mulţi dintre noi avem tendinţa 
să nu facem, de fapt, nicio alegere, de cele mai multe ori ne- 
fiind conştienţi de acest lucru. 

Această tendinţă de non-alegere este de sute de ani adânc 
înrădăcinată în natura umană, dar s-a amplificat extraor- 
dinar de mult odată cu societatea de consum, care este o 
societate de acumulare. Modelul economic a devenit şi un 
model cultural care ne îmbie implicit să ne modelăm viaţa 
personală, intimă, după modelul capitalist. Cu cât deţin mai 
mult, cu atât sunt mai fericit. Aşa că suntem îndemnați să 
adunăm, să strângem cel mai mare număr de posibilităţi, 
inclusiv atunci când acestea se bat cap în cap. Este domnia 
lui „în acelaşi timp”. Şi deci a non-alegerii. 

Se pare că mulţi dintre noi facem asta tot timpul. Dar 
chiar este necesar să fie asa? O parte din tristeţea noastră in- 
terioară, din disconfortul nostru nu vine, tocmai, din acest 
tip de comportament? 


„Să nu servim la doi stăpâni” 


În mai multe lecţii, Isus ne invită să reflectăm asupra în- 
clinatiei fiinţei umane de a adăuga tot timpul câte ceva la ce 
are, fără să vrea să se despartă de lucrul vechi la care cel nou 
ar trebui să te facă să renunti. 

Isus condamnă foarte clar această non-alegere, afirmând 
că nu este una durabilă. Astfel, el declară: „Nimeni nu poate 
să slujească la doi stăpâni, căci sau pe unul îl va uri si pe 

celalalt il va iubi, sau de unul se va lipi si pe celalalt il va dis- 
pretui...7” 

Aplicand aceasta formula angajamentului religios, tine 
să precizeze că „Nu puteţi să-i slujiti, şi lui Dumnezeu, si lui 
Mamona*.” Astfel, Isus îi opune alegerii lui Dumnezeu şi 
a unei vieți spirituale, o viata plină de bogății materiale pe 
care o personifică Mamona. 


Minivocabular 


Când vorbește despre căutarea de bogății pămân- 
testi, Isus le personifică pe acestea din urmă sub numele 
de Mamona. Etimologia acestui termen rămâne incertă. 
Însemnând „posesie, deţinere”, este apropiat de cuvân- 
tul ebraic „matmon” (comoară). În felul lui de a vorbi, 
Isus face din Mamona un fel de diavol, de spirit suprem 
al răului. Ceea ce aici este latent va deveni explicit la unii 
autori creştini, precum Sfânta Francoise Romaine (1384- 
1440) care va face din Mamona unul dintre cei trei prinți 
ai ladului, fiind cel care porunceste săvârșirea de păcate 
generate de atracţia banilor. 


7 Matei, 6:24. 
30 Matei, 6:24. 

Necesitatea de a alege 


Pentru a ilustra necesitatea de a alege, Isus spune că nu 
se poate ca noi să vrem, în acelaşi timp, să-l întâlnim pe 
Dumnezeu şi să umblăm după bogăţiile acestei lumi. Acest 
exemplu explică foarte clar învățătura lui Isus despre alegere. 

Cei mai multi oameni care pretind ca sunt religioşi, se 
roagă lui Dumnezeu şi lucrează pentru măreţia lui, fac asta 
fără să renunţe totuşi la orizonturile pur lumești pe care le 
aveau înainte. 

Cu toate acestea, Isus ne invită să reflectăm asupra faptu- 
lui că este ca şi cum am vrea să urmăm două direcţii opuse, 
care nu fac altceva decât să intre în conflict una cu alta. 
„A-i sluji” lui Dumnezeu înseamnă a plasa orizontul exis- 
tentei sale dincolo de viata lui pământească şi a face aşadar 
din elevarea naturii sale interioare o prioritate. Să cauţi să 
dobandesti bogății materiale înseamnă, dimpotrivă, să nu 
ai alt scop în viaţă decât să aduni cât mai multă avere. Să-l 
alegi pe Dumnezeu stabileşte o destinaţie dincolo de lumea 
materială, să alegi acumularea de bunuri exclude ideea că 
ar putea exista altceva decât materie. 

Prin această învățătură despre alegerea lui Dumnezeu, 
Isus ne aminteşte că omul nu poate urmări decât un singur 
orizont, că nu se poate îndrepta decât într-o singură direc- 
tie, cu o singură destinaţie. 

»Nu-i cu putinta 
ca un om să încalece doi cai deodată” 


Dacă, în lecţia pe care tocmai am prezentat-o mai sus, 
necesitatea de a face alegeri sincere este explicată printr-un 
exemplu luat din spaţiul spiritual, această atitudine pe care 
Isus ne invită s-o adoptăm se referă, în realitate, la toate do- 
meniile vieţii. 

În Evanghelia după Toma, Isus ne oferă o imagine gră- 
itoare pentru a ne ajuta să devenim conştienţi de necesita- 
tea de a alege: „Nu-i cu putinţă ca un om să încalece doi cai 
deodată sau să întindă două arcuri.” 

Imaginea cu cei doi cai este deosebit de convingătoare. 
Ea exprimă imposibilitatea absolută în care ne aflăm atunci 
când facem două alegeri diferite în viaţă. În plus, prin această 
metaforă, Isus ne invită să reflectăm asupra originii reale a 
multora dintre suferinţele noastre interioare. A încăleca pe 
doi cai înseamnă, la propriu, a ne condamna la a fi ruptiin 
două şi a cădea. Ceea ce vrea să ne spună prin această me- 
taforă este că suferim si fiindcă nu conştientizăm că o noua 
direcţie implică renunțarea la modul de viata de până atunci. 
Pentru a nu ne răni sau a nu ne rupe în bucăţi atunci când 
atingem pământul, trebuie să încălecăm doar pe unul dintre 
cei doi cai şi să-l lăsăm pe celălalt să plece singur. Asa cum 
trebuie să păstrăm doar unul dintre cele două arcuri, pe care 
să-l ţinem cu o singură mână pentru a-l folosi corect şi pen- 
tru a trimite săgeata în direcţia în care trebuie. 


8! Toma, logionul nr. 47. 

Sa facem alegeri sincere, 
ca să nu mai suferim 


Indiferent de domeniul vizat, atunci când nu facem ale- 
geri sincere acestea devin o sursă de suferință, deoarece sun- 
tem ţinuţi între două forte opuse, care ne trag când într-o 
parte, când în alta. Să păstrăm vechiul în ciuda noului (doar 
aparent) ne împiedică să evoluăm pe deplin. Este o atitu- 
dine care ne tine într-un compromis ce nu ne permite o 
schimbare interioară reală. Fiindcă noua alegere nu poate 
fi adoptată pe deplin, nu are decât o influenţă limitată asu- 
pra noastră si nu este la fel de benefică pentru noi cum ar fi 
fost dacă am fi imbratisat-o pe deplin. 

Să nu facem alegeri sincere ni se întâmplă de mai multe 
ori decât ne dăm seama. Pentru a ieşi din această stare de 
stagnare şi de suferinţă, Isus ne propune să devenim con- 
stienti de un lucru foarte simplu, dar pe care multi dintre 
noi l-am uitat: să facem o alegere înseamnă, dacă vrem să 
ne bucurăm de beneficiile acestei alegeri şi nu să suferim, să 
acceptăm să ne schimbăm și să ne lăsăm schimbaţi. 

Isus ne explică acest lucru mai bine printr-o altă meta- 
foră, cea a vinului nou în burdufuri vechi, la care ne vom 
opri în capitolul următor. 


152 | CHRISTIAN DOUMERGUE 


< < Pe scurt 


Dificultatea de a face alegeri (din cauza renuntarilor pe 
care le implică acestea) ne determină de multe ori să facem 
non-alegeri. 

Isus ne îndeamnă să ieşim din acest mod de funcţionare 
(care provoacă stagnare şi suferință), făcându-ne să deve- 
nim conștienți că a urma două direcţii în același timp este 
imposibil. 

17. 
Să alegem înseamnă 
(să acceptăm) 
să ne schimbăm 


Ne dorim de multe ori să schimbăm unele aspecte ale 
vieţii noastre sau să integrăm elemente noi în ea, fără să ne 
dăm seama că acest lucru implică faptul că mai întâi trebuie 
să ne schimbăm pe noi, sau cel puţin să acceptăm că aceste 
noi alegeri implică schimbări pentru noi. Acest lucru este 
ceea ce [sus vrea să ne înveţe prin intermediul pildei vinu- 
lui nou în burdufuri vechi. 


„Nici nu pun oamenii vin nou 
în burdufuri vechi” 


În Evanghelia după Matei, Isus spune: „Nimeni nu pune 
un petic de postav nou la o haină veche, căci peticul acesta, ca 
umplutură, trage de haină şi s-ar putea să o rupă şi mai tare. 
Nici nu pun oamenii vin nou în burdufuri vechi; altminte- 
rea burdufurile crapă, vinul se varsă si burdufurile se strică; 
ci pun vin nou în burdufuri noi şi amândouă se păstrează 
împreună?.” 


82 Matei, 9:16-17. 

Ca de obicei, Isus vorbeste in metafore, iar cuvintele lui 
trebuie descifrate. Acest pasaj este traditional interpretat 
într-un mod religios. „Vinul nou” simbolizează învățătura 
lui Isus, iar „burdufurile vechi” sunt imaginea vechilor legi 
sau a obiceiurilor religioase. 

Este o lectură corectă, dar este o interpretare foarte li- 
mitativă. Ca întotdeauna, lecţia lui Isus nu se referă doar 
la un singur aspect al existenţei. Ea se aplică cu siguranță 
în domeniul religios, dar acesta nu este decât un exemplu 
printre atâtea altele. 


Obiceiuri vechi și noi 


Ceea ce reprezintă „vinul nou” este, în general, schim- 
barea (fie spirituală, fie de orice altă natură). „Burdufurile 
vechi” reprezintă, la rândul lor, obiceiurile noastre de di- 
naintea noutatii pe care am ales să o lăsăm să intre in vie- 
tile noastre. În fine, imaginea burdufului (un sac făcut din 
piele de animal în care se păstrează un lichid) este o meta- 
foră pentru „pielea” (sau chiar „carapacea”) noastră, adică 
obiceiurile si felul în care functionam. 

Prin urmare, ceea ce ne spune Isus aici este că, dacă lăsăm 
să intre ceva nou în viata noastră („vinul nou”), trebuie sa 
adoptăm noi comportamente şi să căutăm noi orizonturi. 
Pentru a întâmpina o nouă alegere, trebuie să renuntam la 
vechile obiceiuri („burdufurile vechi”), pentru a accepta al- 
tele noi („burdufurile noi”). Trebuie să ne schimbăm „pie- 
lea”, adică așteptările şi felul în care functionam. Fără vechea 
noastră „piele”, nesuportând noutăţile (şi fiindcă a fost mo- 
delată pentru a funcţiona cu totul altfel), aceasta va „crapa... 

şi noi odată cu ea! Fara „năpârlirea” necesară, neputandu-ne 
adapta la o viata nouă, ne lăsăm să alunecam spre o dure- 
roasă recunoaștere a eşecului: ,,[...] altminterea burdufurile 
crapă, vinul se varsă şi burdufurile se strică [...]”. 


Alegere şi schimbare 


Această metaforă a „vinului nou” care nu trebuie pus 
în „burdufuri vechi” este baza unei frumoase cugetări. De 
multe ori vrem să adăugăm in viata noastră lucruri noi, fără 
să fim conștienți că aceste noutăţi au şi alte efecte decât unele 
pozitive. Să adăugăm ceva la existența noastră, poate fi, de 
asemenea, să acceptăm să scoatem altceva pentru a primi 
lucrul cel nou. 

As putea da aici mai multe exemple, dar unul mi se pare 
deosebit de elocvent. Este vorba despre cât de dificil este as- 
tăzi de a trăi în cuplu sau de a convietui cu o altă persoană. 
Această dificultate vine, cu precizie sau în orice caz adesea, 
din faptul că ignorăm că orice alegere sinceră implică re- 
nuntare (renuntari) şi schimbare (schimbări). 

În acest exemplu, „burdufurile vechi” sunt obiceiurile 
noastre de libertate şi independenţă. Omul modern are un 
cult pentru propria libertate. El aspiră să poată face ce vrea, 
când vrea, fără nicio constrângere. Această ridicare în slăvi a 
libertăţii, ca o condiţie necesară existenţei, a fost cât se poate 
de clar exacerbată şi accentuată de societatea de consum şi de 
numărul tot mai mare de tehnologii care o servesc. Omul, 
din punct de vedere cultural, s-a obişnuit să dispună imediat 
de tot ce îşi doreşte şi fără să întâmpine nicio constrângere. 
Or, cuplul („vinul nou”) este tocmai apariţia constrangerii şi 

a limitării. Individul care pana acum şi-a decis singur viata 
se trezeşte acum fata în fata cu privirea, dorinţa, voinţa alt- 
cuiva. El... nu mai poate face ce vrea, când vrea. Ba chiar tre- 
buie să facă lucruri pe care nu le-ar fi făcut singur şi pe care 
le trăieşte ca pe nişte constrângeri. Ceea ce, în primele zile 
ale vieţii de cuplu, este acceptat datorită euforiei întâlnirii, 
devine destul de repede din ce în ce mai dificil de suportat. 
Adesea, într-o lume în care indivizii sunt făcuţi după mo- 
delul societăţii de consum şi conform ideii „mulţumit sau 
dat înapoi”, aceasta se termină cu intrarea într-o perioadă 
de criză conflictuală care, de cele mai multe ori, are ca re- 
zultat respingerea celuilalt. Până la următoarea încercare. 

Dacă acest tipar se repetă atât de des este pentru că majo- 
ritatea dintre noi rămânem în „burdufurile vechi”. Decizia 
cuplului de a bea „vinul nou” presupune a deveni „un bur- 
duf nou”. Cel „vechi” al vieţii de celibatar nu este în niciun 
caz potrivit pentru o viaţă în doi şi nu poate decât „să crape” 
atunci când trece prin tot felul de constrângeri. 


Să acceptăm consecinţele alegerilor noastre 


De obicei ne dorim ceva nou, dar nu acceptăm urmările 
pe care acest lucru le presupune. În exemplul cuplului, ne 
dorim plăcerile vieţii în doi, dar nici vorbă să ne dorim greu- 
tatile sau neplacerile pe care acest lucru le implica fata de 
modul in care am functionat pana sa facem aceasta alegere. 
Si exact din această cauza dorința noastră de a trăi în cuplu 
este sortită eşecului. Acest eşec nu este din cauza celuilalt 
(cum se crede în general), ci din incapacitatea noastră de a 

ne schimba. Sau, mai degrabă, pentru că ignorăm necesita- 
tea de a ne schimba. 

Înainte de a face o alegere, Isus ne îndeamnă să constien- 
tizăm schimbările interioare pe care aceasta le implică. De 
exemplu, alegerea de a trăi în cuplu implică acceptarea de 
a ne schimba viziunea asupra libertăţii noastre de acţiune. 
Gândindu-ne la lectia-metafora pe care ne-o dă Isus, trebuie 
să ne dăm seama că plăcerile vieţii în doi („vinul nou”) im- 
plică schimbarea felului în care ne vedeam propria libertate 
(„burdufurile vechi”) şi definirea unui nou mod de a func- 
tiona („burdufurile noi”). 

Această regulă trebuie să o aplicăm tuturor alegerilor pe 
care le facem, indiferent de domeniul vieţii noastre (private, 
profesionale etc.). Pentru a face acest lucru, metafora ofe- 
rita de Isus este un instrument excelent de vizualizare. Ea ne 
permite să devenim conştienţi de munca interioară pe care 
trebuie să o facem pentru a ne susține alegerea si să-i dăm 
voie să fie un succes, nu un eşec. 


< “Pe scurt 


Isus ne invită să devenim conştienţi că a integra ceva nou 
în viaţa noastră implică să ne schimbăm în interior. 

Dacă nu facem efortul să ne schimbăm, atunci vom ră- 
mâne într-o non-alegere sortită eșecului. 

Partea a cincea 


CALEA CREDINTEI 


Până acum, am văzut cum Isus ne-a încurajat pe fiecare 
să ne construim în mod durabil şi solid, eliberându-ne de 
diversele construcţii false şi distructive ale egoului pentru 
ca, în acest fel, să ne reconectăm cu inima noastră. Am văzut 
că egoul nu are alt rol decât să ne protejeze de fricile noas- 
tre. Acest ultim punct explică faptul că, pe lângă munca pe 
care Isus ne îndeamnă să o facem asupra reacţiilor egoului 
nostru prin calea smereniei, a depăşirii de sine şi a adevăru- 
lui, el ne propune să descoperim calea credinței. 

Dacă egoul este construit pe frică, lupta împotriva fri- 
cilor noastre este într-adevăr un mod de a lucra asupra 
egoului şi de a slăbi dominaţia lui asupra personalității noas- 
tre. Dacă temerile noastre se diminuează sau dispar, egoul 
nu mai are niciun motiv să ne împiedice să ne auzim şi să 
ne ascultăm inimile. 

Astfel, să controlăm frica de viitor şi chiar să o depasim 
este, după Isus, o piatră de hotar esenţială, determinantă, 

în căutarea luminii interioare. Această depăşire a anxietati- 
lor ne ajută să luptăm împotriva „împietririi” inimii. Isus le 
cere astfel, de mai multe ori, ucenicilor lui să nu le fie frică. 
Si de mai multe ori le oferă instrumente clare si simple pen- 
tru a face asta. 

Prin toate aceste instrumente (care sunt, de fapt, diverse 
forme de reflecţie) ne invită să ne eliberăm de reprezen- 
tări interioare care favorizează apariţia fricilor. Educaţia, 
cultura, încercările vieţii sunt tot atâtea lucruri care ne pot 
alimenta înclinația spre teamă. Să învăţăm din spectaco- 
lul naturii, să conștientizăm şi să vizualizăm natura ciclică 
şi efemeră a tuturor lucrurilor (şi deci a greutăților vieţii), 
sunt tot atâtea exerciţii pe care Isus ni le propune să ne eli- 
berăm de ele. 

Toate aceste exerciţii practice urmează acelaşi model, 
prin care Isus ne învaţă să ne smulgem din preocupările per- 
sonale şi să ne situăm într-un întreg, în ceva mai mare, re- 
nuntand la toate motivele pe care le-ar invoca egoul pentru 
a ne tine prizonieri. Depăşirea fricii de viitor este intr-ade- 
văr una dintre căile cele mai sigure, dacă nu cumva cea mai 
sigură, pentru a ne elibera de dominaţia egoului. 

O altă privire asupra... fricii 
„Frica este calea către partea întunecată.” 
(Maestrul Yoda) 


În gândirea lui Isus, frica şi absenţa credinţei sunt doi 
factori care împiedică mersul spre lumină al omului, tră- 
gându-l în jos. Frica ne rupe de inimile noastre şi ni le îm- 
pietreste. Astfel, ne poate aduce căderea. Acest avertis- 
ment se regăseşte în multe poveşti, inclusiv în miturile 
moderne cu rădăcini filozofice si spirituale străvechi, cum 
ar fi saga cinematografică Star Wars („Războiul Stelelor”). 
Înțeleptul maestru Yoda îi spune lui Anakin Skywalker, 
viitorul Darth Vader: „Frica este calea către partea întune- 
cată. Frica duce la furie, furia duce la ură, ura duce la su- 
ferinta... Simt multă frică în tine...8” Si, de fapt, Anakin, 
care era predestinat pentru a deveni un „cavaler al lu- 
minii”, măcinat de frica de a o pierde pe cea pe care o 
iubeşte, Padme Amidala, va trece la partea întunecată. 


83 George Lucas, Star Wars, Episodul 1, Amenințarea fantomei, San 
Francisco, LucasFilms, 1999. 

18. 
„Priviţi 
la păsările cerului...” 


Frica de a pierde pe cineva drag, teama dea nu fi la înăl- 
time, frica de suferinţă sau de moarte... frica este peste tot! 
Îngrijorarea este a doua natură a ființei umane. Ea îl bântuie, 
îl tulbură, îl chinuieşte şi îl blochează adesea pe om. 

Frica este una dintre cele mai puternice construcţii ale 
egoului. Ea este acolo pentru a ne proteja. Ne protejează 
fizic şi ne protejează inima. Dar, de cele mai multe ori, su- 
praprotejându-ne mai degrabă ne dăunează decât ne ajută. 

În iubire, în prietenie, în context profesional sau într-un 
alt context, proiectându-ne asupra celuilalt îndoielile şi te- 
merile noastre, înconjurându-l cu neîncrederea noastră, 
putem ajunge să simțim ranchiună, invidie, ba chiar ura 
fata de el. O ură care ajunge să ne afecteze, să ne devoreze, 
să creeze tensiune, chiar să provoace eşec acolo unde, fără 
această frică surdă, totul ar fi mers bine. Când începe să fie 
mai puternică, devenind iraţională, frica are într-adevăr ceva 
distructiv care poate fi extrem de periculos. Întunecându-ne 
privirea, ne poate face să ne prăbuşim, să ne scufundăm şi 
ne împinge spre rău. 

Frica utilă şi frica inutilă 


Desigur, initial, frica este salvatoare: ne învaţă să fim 
atenţi, prudenti, să luăm măsuri de precauţie, fie în relaţiile 
cu ceilalți, fie în mediul în care trăim. Ea ne avertizează în 
legătură cu un posibil pericol şi, prin urmare, ne permite 
să ne protejăm luând măsurile corespunzătoare înainte de 
pericolul ca atare sau reactionand cu înţelepciune atunci 
când acesta apare. Ar fi o inconstienta să nu-ţi fie frică deloc. 
Lipsa de vigilenta, de atenţie atunci când este vorba de un 
pericol (obiectiv şi real) se poate plăti scump. De multe ori 
m-am plimbat pe vârfurile înzăpezite şi munţii inghetati ai 
Pirineilor fără ca uimitoarele privelişti să-mi înăbuşe com- 
plet frica. Si apoi a venit ziua în care am uitat un moment 
de frică, atunci când m-am gândit câteva clipe la altceva, şi 
unde un pas greşit cu crampoanele pe gheaţă, pe înălțimile 
masivului Canigou, a antrenat o cădere de 200 de metri care 
s-a încheiat miraculos cu bine (în ciuda mai multor frac- 
turi), dar despre care credeam, la acea vreme, că avea să-mi 
fie fatală. Da, există o frică animalică utilă, pe care trebuie 
să o ascultăm cu smerenie. 

Dar, alături de această frică benefică al cărei rol este să ne 
protejeze, există şi o frică nocivă. Este o frică posibilă, men- 
tala, cea care ocupă cel mai mult spaţiu în viata noastră. Nu 
se bazează pe realitatea mediului în care trăim (uman sau 
fizic), ci pe temerile noastre. 

Una dintre cele mai comune astfel de frici este cea le- 
gată de viitor. Când omul ar putea fi fericit în momentul 
prezent, el îşi face griji despre ce ar putea să se întâmple 
mai târziu. Chiar dacă, în mod obiectiv, în momentul pre- 
zent, nu se confruntă cu nimic care ar justifica această frică: 

tulburandu-ne, nelinistindu-ne, are multe efecte negative 
asupra noastra, ne blocheaza, ne cufunda intr-o stare de 
spirit negativa, intunecandu-ne sufletul si separandu-ne de 
lumina noastra interioara. Acesta este motivul pentru care 
Isus ne încurajează să ne debarasam de ea. 


„Priviţi la păsările cerului...” 


Într-unul dintre cele mai frumoase pasaje din Evanghelii, 
Isus ne face să înțelegem că frica de viitor este o iluzie, în- 
demnându-ne să cugetăm asupra spectacolului oferit de na- 
tură: „Nu vă îngrijiţi pentru sufletul vostru ce veţi mânca, 
nici pentru trupul vostru cu ce vă veţi îmbrăca; au nu este 
sufletul mai mult decât hrana si trupul mai mult decât îm- 
brăcămintea? Priviţi la păsările cerului, că nu seamănă, nici 
nu seceră, nici nu adună în jitnite*, şi Tatăl vostru Cel ceresc 
le hrăneşte. [...] lar de îmbrăcăminte de ce vă îngrijiţi? Luaţi 
seama la crinii câmpului cum cresc: nu se ostenesc, nici nu 
torc. Si vă spun vouă că nici Solomon, în toată mărirea lui, 
nu s-a îmbrăcat ca unul dintre acestia®.” 

Aceste cuvinte sunt, după părerea mea, printre cele mai 
frumoase rostite de Isus. Mesajul pe care îl transmit este 
simplu: tot ceea ce avem nevoie ne este dat, aşa că nu tre- 
buie să ne temem că rămânem fără nimic. Această teamă, 
această neliniște nu sunt justificate din punctul de vedere 
al realităţii observabile. Sunt produsul egoului nostru şi al 
dorinţei lui de a stăpâni totul. 


3 Hambare. (n. trad.) 
5 Matei, 6:25-29. 

„Nu duceti grijă...” 


Dacă inima înţelege repede această parabolă a păsă- 
rilor cerului şi a crinilor câmpului, pentru a o înţelege la 
toate nivelurile de lectură ar fi bine să ne oprim totuşi puţin 
asupra ei. 

Încă de la primele cuvinte, Isus afirmă că omul se îngri- 
jorează de ce va mânca şi ce va purta. Prin urmare, ne în- 
deamnă să reflectăm asupra fricii de „a nu avea” care-l „lo- 
cuiește” pe om. Și tocmai despre această frică ne pune la 
dispoziţie un răspuns care să ne elibereze. Primul nivel de 
lectură este evident unul religios. Pentru Isus, dacă nu tre- 
buie să ne fie frică şi dacă trebuie să fim siguri că tot ceea ce 
avem nevoie ni se va da, este pentru că Dumnezeu ştie exact 
ceea ce avem nevoie. Isus repetă acest lucru când spune: 
„Deci, nu duceti grijă, spunând: Ce vom mânca, ori ce vom 
bea, ori cu ce ne vom îmbrăca. Că după toate acestea se stră- 
duiesc neamurile; ştie doar Tatăl vostru Cel ceresc că aveţi 
nevoie de eles.” 

Gândirea lui Isus este o gândire mistică ce proclamă exis- 
tenta unei fiinţe superioare care asigură binele celor care au 
încredere în el şi acţionează pentru a se apropia de el. Prin 
urmare, Isus ne invită pe fiecare dintre noi să ne bazăm pe 
această bunăvoință superioară, pe această providenta divină. 
Nu trebuie să ne îngrijorăm de ceea ce avem deja la dispozi- 
tie (sau nu), căci deasupra noastră se află un Dumnezeu bi- 
nevoitor care ştie cu precizie de ce avem nevoie. Să gândim 
altfel este doar o construcție a minţii noastre. 


8 Matei, 6:31-32. 

Această viziune presupune să avem credinţă in Dum- 
nezeu, să fim siguri de existenţa lui. Acesta a fost cazul lui 
Isus. Dar nu este cazul pentru toată lumea. Acesta este mo- 
tivul pentru care este interesant să înțelegem că această pa- 
rabolă are şi un al doilea nivel de lectură, permițându-i chiar 
şi celui necredincios să găsească în aceste cuvinte o sursă 
de pace interioară. Ceea ce propune Isus nu este atât o cre- 
dinta, cât o stare de spirit. În acest caz, încrederea totală nu 
se bazează pe o viziune supranaturală sau pe cuvintele unui 
preot, ci pe observarea naturii. 


„Luaţi seama la crinii câmpului cum cresc” 


În discursul său despre păsări şi crinii câmpului, Isus vor- 
beşte despre Dumnezeu. Totuşi, pentru a dovedi existența 
unei bunavointe superioare, nu se bazează doar pe credinţă, 
ci şi pe observarea naturii. El ne invită să reflectăm cu ade- 
vărat asupra spectacolului naturii. Şi din acest spectacol mai 
învăţăm o lecţie. 

Raționamentul este simplu: deoarece atât plantele, cât 
şi păsările trăiesc şi se dezvoltă înseamnă că tot ce au ne- 
voie le este dat. Păsările nu muncesc pe câmp pentru a se 
hrăni, şi totuşi găsesc de mâncare. Crinii sunt de o frumu- 
sete fara seaman şi totuşi niciunul dintre ei nu-și face sin- 
gur podoabele. Propunându-ne să cugetăm asupra acestor 
două exemple (care fac ecoul a două preocupări majore ale 
oamenilor timpului său, şi anume acelea de a mânca si de 
a se îmbrăca), Isus ne îndeamnă să ne punem sub semnul 
întrebării iluzia grijilor noastre. 

În urma observaţiei pe care ne invită să o facem, vedem 
(presupunând că întregul univers este guvernat de acelaşi 
principiu) că omul nu are nevoie să facă nimic pentru că 
totul îi este dat. În consecinţă, doar îngrijorarea si dorinţa 
egoului de a ne controla vieţile (dorinţă care plantelor, de 
exemplu, nu le este cunoscută) ne fac să credem asta. De aici 
se nasc temerile noastre şi nu din lipsurile noastre reale, lip- 
suri care nici măcar nu există. 

Prin urmare, această reflecţie ne îndeamnă să ne punem 
sub semnul întrebării propriile noastre nevoi. Isus ne invită 
să ne supunem la o adevărată ,,introspectie a voinţei”, care 
constă în a ne întreba: „Am dreptate să cred că îmi lipseşte 
(sau risc să-mi lipsească) tot ce mi-ar trebui pentru a fi mul- 
tumit?” Sau: „Am dreptate să vreau să obţin asta sau asta, 
pentru a nu-mi mai face griji?” 

La aceste întrebări, Isus ne invită să răspundem „nu”, 
aducându-ne in fata ochilor imaginile cu „păsările cerului” 
şi „crinii câmpului”. 


< “Pe scurt 


Frica pur iraţională exercită asupra noastră o forță con- 
siderabilă. Pentru a o învinge, Isus ne invită să reflectăm 
asupra caracterului ei iluzoriu. 

Pentru a învinge frica (în special pe aceea de lipsuri, de 
a nu avea), Isus ne propune să ne inspirăm din spectacolul 
oferit de natură, care, la rândul ei, ne invită să ne gândim ca 
tot ceea ce avem nevoie ne este dat. 

19. 
Să ne inspirăm din natura 


Să reflectăm asupra naturii 


În capitolul anterior, am reflectat asupra uneia dintre cele 
mai frumoase lecţii ale lui Isus: „Priviţi la păsările cerului, că 
nu seamănă, nici nu seceră, nici nu adună în jitnite, şi Tatăl 
vostru Cel ceresc le hrăneşte. [...] Iar de îmbrăcăminte de 
ce vă îngrijiţi? Luaţi seama la crinii câmpului cum cresc...” 

În afară de ceea ce ne spune despre fricile noastre iratio- 
nale, această lecţie ne pune la dispoziţie o metodă. Pentru a 
justifica ideea că frica este inutilă, Isus ia exemplul naturii şi 
ne mai învaţă o lecţie din observarea acesteia. Aşa cum am 
amintit pe scurt în capitolul precedent, cuvintele sale nu se 
bazează pe vreo revelaţie divină al cărei subiect ar fi fost el, 
nici pe vreo învăţătură pe care ar fi primit-o, ci pe observa- 
rea elementelor naturii, animalelor şi plantelor pe care le 
are în preajmă. 

Această atitudine, care vede natura ca pe o carte de în- 
vatatura pe care trebuie să ştii să o citesti, a fost adoptată de 
mai mult decât un spirit mistic. În multe curente spirituale, 
natura este văzută ca o „hieroglifă” a cărei descifrare trans- 
mite un mesaj. 

Un rezervor de imagini 


In discursul lui Isus, crinii campului, fara sa se ingrijo- 
reze, au tot ceea ce au nevoie: pământ ca sa infloreasca, apa 
de ploaie, lumina soarelui. Această imagine, când o contem- 
plăm, produce în noi un efect calmant. Ne invită, într-ade- 
văr, să relativizăm multe dintre neliniştile şi grijile pe care 
le avem, arătându-ne că fricile noastre sunt inutile. 

Desigur, fiecare poate interpreta această învăţătură pe 
care natura ne-o pune la dispoziţie după propriile convin- 
geri. Credinciosul va vedea în ea (cum este cazul în discur- 
sul lui Isus) expresia bunavointei și a atenţiei divine, misti- 
cul cu experienţă în ezoterism (știința lucrurilor ascunse), 
un puzzle conceput de o inteligenţă superioară, un fel de 
enigmă de descifrat, filozoful, expresia unei forme de unitate 
a tuturor fiinţelor, iar ateul, o lectură filozofică și poetică a 
lumii, sau o proiecţie a aşteptărilor umane. 

Nu este vorba aici de a încerca să înţelegem din punct de 
vedere intelectual de ce natura pare că ar vrea să ne spună 
ceva, ci doar să simțim cu inima ceea ce trezește în noi spec- 
tacolul oferit de ea. Acest efect, mai mult decât explicaţia lui, 
este important în contextul călătoriei pe care o facem ală- 
turi de Isus. Acest efect şi, bineînţeles, metoda de reflecţie 
prin care este trezit. 


Invataturile tăcute ale naturii 


Parabola „păsărilor cerului” şi a „crinilor câmpului” nu 
este așadar numai despre inutilitatea fricilor noastre iratio- 
nale. Prin ea, Isus ne pune din nou la dispoziţie o tehnică de 
reflecţie care constă în a ne însuşi lecţii de viaţă şi spirituale 

din spectacolul pe care ni-l oferă natura. Exemplul ,,pasa- 
rilor cerului” şi al „crinilor câmpului” nu este singurul care 
se pretează la acest fel de exerciţiu. Multe fenomene natu- 
rale pot să fie interpretate ca metafore, care conţin adevă- 
rate lecţii de înțelepciune. 

Interpretarea filozofică a spectacolului naturii este astfel 
un obiect eficient de reflecţie care să ne elibereze de frică și 
anxietate. Contemplatia are capacitatea de a ne ridica deasu- 
pra preocupărilor noastre egotice. Este un exercițiu pe care 
îl putem practica cu ușurință si în fiecare zi. 

În timp ce scriu, îmi vin în minte câteva dintre aceste 
spectacole ale naturii care au toate un aer de lecţie. 

Așa se întâmplă şi cu ciclul anotimpurilor... Toamna, na- 
tura cade într-un somn lung care, în timpul iernii, seamănă 
cu o moarte. Frunzele verzi au dispărut, precum si culorile 
florilor. Dar primăvara totul prinde din nou viaţă. Copacii 
care şi-au pierdut frunzele şi păreau ofiliti se acoperă din 
nou de lăstari tineri. Florile îşi deschid petalele. Acesta este 
unul dintre acele spectacole ale naturii pe care le puteţi con- 
sidera o lecţie: de-a lungul vieţii, putem trece prin momente 
grele, în care ni se pare că am murit, dar, în ciuda a orice, 
viata rămâne întotdeauna în noi, gata să înflorească din nou. 

Îmi amintesc că am fost profund impresionat în multe 
dintre ieşirile mele la munte, de felul în care arătau unele 
plante care petrecuseră toată iarna sub veşmântul lor de 
gheaţă, rămânând totuşi mereu vii în urma topirii acesteia. 
Aceeaşi imagine o găsim în faptul că ziua urmează mereu 
nopții. 

Cât despre noapte, si ea ne învaţă multe... Este nevoie 
să vină noaptea pentru a vedea lumina stelelor. Există, de 

asemenea, si aici un mesaj: in timpul incercarilor dureroase 
(intunericul), distingem mai bine ceea ce este luminos in noi 
sau in altii (stelele). Adesea, in aceste incercari ni se dezva- 
luie adevărata bunătate si dragoste. 


a be 
=, Pe scurt 


Grijile si fricile noastre provin de cele mai multe ori din 
faptul ca vedem totul prin prisma intereselor personale. Isus 
ne invita să ieşim din noi înşine in diverse moduri. Unul 
dintre ele este să observăm natura cu atenţie şi cu toate sim- 
turile în alertă. 

Isus vede natura ca pe o carte de înțelepciune. Dacă o ob- 
servăm, ea ne oferă multe lecţii, din care putem să tragem 
multe învățături, incurajandu-ne să ne eliberăm de fricile 
noastre. 


O altă privire asupra... „lecţiilor” naturii: 
O cugetare de Emily Bronté 


Pentru a ilustra practic invitaţia lui Isus de a desprinde 
o lecţie de filozofie și de viata din spectacolul naturii, 
care să ne aducă liniște, nu am găsit un exemplu mai 
bun decât un scurt text al lui Emily Brontë care se nu- 
meste „Fluturele”. Datat 11 august 1842, acesta este un 
eseu semnat de tânăra care, la acea vreme, era elevă a 
pensionului Héger din Bruxelles. Subiectul textului, pe 
care Emily îl tratează într-o manieră extrem de perso- 
nală, este un fluture. Textul începe cu o plimbare de vară 

în mijlocul naturii. Povestitoarea se află într-o stare de 
spirit melancolică. La fel ca în multe dintre poeziile lui 
Emily, în natura care o înconjoară domneşte o stare de 
bucurie aparentă, reprezentată mai ales de cântecele 
păsărilor. Dar ea este departe de această lipsă de griji. 
Pentru Emily, fericirea din jur nu este decât „aparentă, 
înșelătoare”. Lumea este guvernată de moarte şi să nu 
vezi acest lucru înseamnă să fii inconștient. Prin cânte- 
cul său, privighetoarea poate atrage vânătorul care o va 
ucide sau copiii care îi vor prada cuibul. Mustele care se 
învârtesc pe deasupra apelor sunt omorâte și imputi- 
nate atât de rândunici, cât și de pești. Aceştia vor cădea, 
la rândul lor, pradă altor prădători. Apoi, omul, din plă- 
cere sau din necesitate, va aduce şi el moartea acestora 
din urmă. În consecinţă, Emily Bronté afirmă si susţine 
că moartea și absurdul sunt caracteristice lumii: „Natura 
este greu de explicat, ea vietuieste pe principiul distru- 
gerii; totul trebuie să fie instrumentul neobosit al morţii 
altora, sau să înceteze să mai trăiască el însuşi...” Ajunsă 
în acest moment al reflectiei, scriitoarea culege o floare. 
Aceasta este „frumoasă”, dar, în petalele ei, descoperă 
o „omidă urâtă”, care tocmai o devorează. Aceasta este 
pentru ea o „imagine tristă a pământului și a locuitori- 
lor săi”. Si, pentru a-şi explica gândul: „[...] Acest vierme 
nu trăieşte decât pentru a-i dăuna plantei care o pro- 
tejeaza: de ce a fost el creat — și de ce omul a fost creat. 
El, viermele se chinuieste, ucide, devorează; el, omul su- 
feră, moare, este devorat — asta este toată povestea lui.” 
Să ţină în mâini toată drama destinului uman îi creează 
autoarei o stare de furie puternică. „[...] În acel moment, 
universul mi se părea o mașinărie uriașă construită numai 
pentru a face rău.” Ea aruncă floarea din mână şi calcă în 

picioare omida. Dar, abia ce face acest gest, în câmpul 
său vizual apare un fluture. Apariţia lui nu este ceva nein- 
semnat: este un semn divin În sensul mistic al termenului. 
Trecerea lui este de altfel atât de scurtă, încât i se pare că 
parcă a văzut o fantomă. „[...] Ca un înger trimis din cer, 
zbura printre copaci un fluture violet, cu aripi mari de 
un auriu strălucitor: nu a scânteiat decât o clipă în faţa 
ochilor mei, apoi, ridicându-se printre frunze, s-a făcut 
nevăzut în albastrul cerului. De îndată ce fluturele a dis- 
părut, se face auzită o voce interioară, care prelungeşte 
şi completează revelaţia pe care o avusese. Acea voce îi 
spune naratoarei că ce a văzut este un „simbol al lumii 
viitoare”. Aşa cum omida se transformă în fluture, lumea 
lucrurilor tangibile este chemată şi ea să se transforme: 
„[...] Acest glob este germenele unui cer nou si al unui 
pământ nou în care cea mai mică urmă de frumuseţe va 
depăşi cu mult imaginaţia ta...” Prin urmare, cel mai bine 
este să depasim disperarea pe care ne-o inspiră viziunea 
oarbă asupra lumii, percepand-o pe aceasta nu aşa cum 
pare a fi, ci cu o inimă deschisă la dimensiunea spirituală 
a universului. Cu o privire pe care lecţiile dobândite din 
observarea naturii o deşteaptă în noi. 

20. 
„Ajunge zilei grija ei.” 


Prin pilda păsărilor cerului şi a crinilor câmpului, Isus 
afirmă că o frică iraţională, iluzorie este o amăgire a egoului. 
Pentru a o depăşi, ne invită să devenim conștienți că fieca- 
ruia dintre noi i se dă tot ce are nevoie. 

Evident, acest discurs poate intra în conflict cu realita- 
tea. Ne poate izbi în funcţie de situaţia materială pe care o 
avem. Mai întâi apar dificultăţile imaginate, exagerate de 
fricile noastre. Şi abia apoi vin dificultăţile reale! Mai mult, 
dacă luăm exemplul păsărilor şi al crinilor pe care ni-l dă 
Isus, unii ar putea comenta totuşi: chiar dacă tabloul este 
idilic, nu trebuie să ne facă să uităm că, în timpul iernii, pă- 
sările sunt victimele foametei şi că seceta le dăunează cri- 
nilor câmpului... 

În acest caz, discursul lui Isus despre credinţă mai este 
valabil? Cu siguranţă, da! Dar în felul în care îşi formulează 
parabola, Isus nu ignoră perioadele de încercare pe care şi 
păsările, si crinii trebuie să le înfrunte. Exemplul lui isi ia 
toată forța chiar din această aluzie. Asa cum am văzut şi am 
aprofundat în acest capitol, Isus nu exclude de fapt existenţa 
acestor momente dificile. Dacă ne ajută să depasim fricile, 
discursul său despre păsări şi crini este, de asemenea, o re- 
flectie al cărei rol este de a dobândi o stare de spirit, un alt 
fel de a privi viaţa, care să ne ajute să traversăm momentele 
şi vremurile grele. 

O stare de spirit 


Daca observam natura si tragem concluzii de aici, trebuie 
să admitem că, de-a lungul vieţii, pot apărea si lipsa, si pier- 
derea, şi suferinţa. Discursul lui Isus nu le ignoră şi forța lui 
constă în a ne încuraja să mergem mai departe şi să avem 
credinţă în ciuda a orice s-ar întâmpla. El ne spune că, chiar 
şi în momentele dificile, avem, pe plan material, tot ceea ce 
ne trebuie (chiar dacă noi suntem convinși de contrariul). 

În funcţie de situația materială pe care o avem, această 
idee ar putea, evident, şoca. Dar trebuie să înțelegem că ceea 
ce ne pune la dispoziţie de fiecare dată Isus sunt nişte chei 
pentru a face fata, în interior, tuturor situaţiilor prin care tre- 
cem. Prin urmare, mesajul sau nu trebuie interpretat dupa 
situația noastră materială, din exterior, ci in funcţie de ceea 
ce ne poate aduce în interior. 


Să învăţăm să trecem prin viata din interior 


Isus nu ne învaţă direct cum să ne gestionăm viata mate- 
rială. Ne învaţă să trecem prin ea din interior. Prin urmare, 
învăţăturile sale (chiar dacă vor avea consecinţe importante 
în gestionarea vieții noastre exterioare) se referă doar la evo- 
lutia noastră interioară. Or, problemele exterioare, materiale 
nu ne pun în pericol direct viata interioară. Dimpotrivă, în- 
cercările concrete prin care trecem (cu condiţia să fie tempo- 
rare) pot fi un vector de dezvoltare personală, ajutându-ne 
să depăşim blocajele profunde ale egoului. Este la fel ca în 
acest sens, inițiatic, în care Isus ne spune că dispunem de 
tot ceea ce avem nevoie pentru a face asta. 

Ceea ce ne propune Isus este să dezvoltăm o perspec- 
tivă interioară pentru a înţelege lumea exterioară şi de a ne 
găsi locul în ea. Reflectia sa asupra păsărilor şi crinilor ne 
conduce la ideea că trebuie să învăţăm, indiferent de situa- 
tia în care ne aflăm, să ne facem interiorul cu ceea ce avem 
în exterior. Ceea ce, implicit, ne invită să dezvoltăm capa- 
citati interioare, în primul rând credinţa, una dintre cheile 
majore pentru a ne deschide, în sfârșit, din nou inimile. El 
ne îndeamnă la o formă de ,,renuntare” bazată pe ideea că, 
din punctul de vedere al evoluţiei noastre interioare, avem 
tot ceea ce ne trebuie pentru a evolua. 


Neliniştile noastre (iraționale) 
nu ne protejează! 


Isus nu neagă realitatea dificultăţilor concrete, dar ne în- 
deamnă să ne observăm cu atenţie şi să ne schimbăm reacti- 
ile în fata acestora. Să ne mulțumim cu ceea ce avem (fiind 
convinşi că nu avem nevoie de nimic altceva) nu este totuși 
chiar atât de uşor de acceptat în interiorul nostru. Situatiile 
prin care trec oamenii nu sunt în mod evident la fel în ceea 
ce priveşte condiţiile de viaţă și din această cauză dificultă- 
tile concrete ni se par mai mult sau mai putin uşor de de- 
păşit în interior. 

Pentru a împărtăşi gândirea lui Isus referitoare la acest 
subiect, este necesar să devenim conştienţi de importanţa si 
impactul reacţiilor pe care le avem în ceea ce priveşte pro- 
blemele, dificultățile concrete prin care trecem. Ingrijorarea 
generata de preocuparile noastre materiale amplifica con- 
siderabil impactul lor asupra vietii noastre. Avem adesea 
tendinta de a atasa unei probleme reale o multitudine de 

consecinte sau alte probleme pe care fricile noastre mai mult 
sau mai putin profunde le fac să pară mai mari. Exact pe 
aceasta teama ne indeamna Isus sa lucram, pentru ca prin 
ea se mai adaugă încă o greutate problemelor noastre reale. 

Frica iraţională, abstractă, ne spune el, este inutilă. Ea 
nu duce la nimic bun. Pentru a ne ajuta să scăpăm de ea, ne 
pune următoarea întrebare: „Şi cine dintre voi, îngrijorân- 
du-se, poate să adauge staturii sale un cot?%” Cunoaştem, 
evident, răspunsul la această întrebare. Dacă Isus ne-o adre- 
sează este pentru a ne încuraja să ne punem sub lupă de fie- 
care dată când simţim că frica devine mai mare. Apoi ne 
spune să ne întrebăm în ce fel această frică ne poate ajuta. 
Pentru a o face să dispară, este nevoie să observăm cât de 
inutilă este. 

Pentru a dezamorsa anxietatile abstracte, Isus ne în- 
deamna aşadar să le analizăm din punct de vedere ratio- 
nal. Să ieşim din emoția creată de egoul nostru ne ajută sa 
vedem anxietatea nu prin ceea ce ar trebui să producă (pro- 
tectie), ci prin ceea ce produce realmente. Adică nimic sau 
chiar mai rău: stări emoţionale negative (stres, pierderea 
mijloacelor etc). 

Să reflectăm asupra fricii ne ajută să distingem frica (to- 
xică) de vigilenta (necesară). 


„Ajunge zilei grija ei.” 


Într-o altă lecţie despre frică, Isus sugerează să luăm în 
considerare un tip foarte înrădăcinat de frică abstractă, şi 
anume frica de viitor. Este o stare extrem de des întâlnită. 


87 Matei, 6:27. 

Suntem în permanenţă conditionati să ne gândim la „după”. 
Or, această proiecţie în viitor, care este evident necesară 
pentru a construi ceva, devine repede, atunci când angoasa 
preia controlul, o sursă de suferință care ne împiedică să 
trăim în prezent. Ceea ce ar putea să ne facă să ne simţim 
confortabil, se estompează accentuând problemele pe care ni 
le imaginăm că le vom avea într-un viitor mai mult sau mai 
putin apropiat. Această proiecţie a viitorului care provoacă 
anxietate poate, în plus, să ne împiedice să experimentăm 
anumite lucruri. Aceste temeri intervin în multe dintre ale- 
gerile noastre, fără ca noi să fim neapărat conştienţi de ele. 
De exemplu, putem fi împiedicaţi să ne îndreptăm spre o 
profesie considerată ca fiind instabilă sau nesigură, în timp 
ce dacă ne-am dedica în întregime realizării acestui proiect, 
acesta ne-ar putea aduce o reală împlinire profesională si 
personală. Alți oameni şi-ar dori să locuiască în zone mai 
izolate, dar refuză să facă acest lucru, invocând lipsa struc- 
turilor medicale, „dacă vreodată s-ar întâmpla ceva...”. Din 
cauza unei probleme ipotetice, care ar putea apărea, aceşti 
oameni îşi interzic pur şi simplu să trăiască o viaţă lungă 
într-un mediu în care s-ar simți impliniti. 

Această teamă deviitor este evident firească. Evenimentele 
neprevăzute ale vieţii reprezintă ceva nelinistitor. Ca ras- 
puns, egoul îşi doreşte să controleze lucrurile şi construieşte 
o serie de scenarii menite să ne pregătească pentru orice 
eventualitate. El vrea de fapt să ne controleze existenţa! Cu 
toate acestea, de cele mai multe ori, aceste proiecţii ale ego- 
ului nu numai că ne împiedică să trăim anumite situaţii care 
ne-ar fi putut îmbogăţi, dar, în plus, ne fac să fim tot timpul 
framantati de griji şi gânduri. 

Pentru a întrerupe acest proces, Isus ne face o recoman- 
dare foarte simplă: recentrati-va pe ziua de azi! Astfel, el 
spune: „Nu vă îngrijiţi de ziua de mâine, căci ziua de mâine 
se va îngriji de ale sale. Ajunge zilei grija ei.” 


Să vedem (şi să reacționăm) 
la problemele reale 


În această scurtă lecţie (simplă, dar plină de invataminte), 
Isus ne spune clar că în viata apar suferinţe, greutăţi, pro- 
bleme. Nu ne spune să le evităm sau să închidem cu naivi- 
tate ochii la realitatea dificilă din jurul nostru. Isus nu neagă 
problemele şi suferinţele pe care le întâlnim. Nu ne spune 
că le putem evita. Dar ne spune că le putem înţelege altfel. 
El ne îndeamnă să reactionam făcând apel la rațiune. Am 
putea să interpretăm lecţia sa despre frica de viitor printr-o 
altă metaforă: ca şi cum ai urca pas cu pas fiecare treaptă a 
unei scări. Cu alte cuvinte, în loc să ne protejăm de eventu- 
alele probleme viitoare (care supraincarca omul cu griji şi 
neliniști), este bine să ne întoarcem la cele ale zilei. Ceea ce, 
din nou, înseamnă să vedem și să reactionam la problemele 
reale şi să încetăm să ne imaginăm unele care ar putea să 
exite la un moment dat. Indiferent dacă acestea sunt imagi- 
nare sau sunt pe cale să se concretizeze, nu serveşte la nimic 
să ne confruntăm cu ele mental, înainte să se producă. 

Spre deosebire de multe pseudotehnici de dezvoltare 
personală, învățătura lui Isus nu este o fugă de realitate, ci 
dimpotrivă, prin diferite lecţii, el ne invită să ne ancorăm în 

realitate (în momentul prezent), să o privim in fata în ceea 
ce are ea frumos şi liniştitor, dar şi greu. Şi, pentru a reuşi să 
facem asta, ne pune la dispoziție mai multe chei interioare 
în care imaginile mentale joacă un rol esenţial, după cum 
vom vedea în capitolul următor. 


z < Pe scurt 


Pentru a depăşi frica irationala, abstractă, iluzorie, Isus ne 
invită să reactionam la problemele şi suferințele vieții făcând 
apel la rațiune, şi nu după cum ne dictează egoul nostru. 

Este bine să devenim conştienţi că această frică nu ne 
protejează în niciun fel. 

De asemenea, este inutil să ne ocupăm mental de pro- 
bleme care nu au apărut încă. Pentru a evita să nu ne lăsăm 
devorati de anxietatile noastre, trebuie să ne ocupăm doar 
de problemele din prezent. 

21. 

„Cei din urmă vor fi 
cei dintâi” sau cum 
să trecem mental 
peste perioadele dificile 


Cum să trecem prin momentele grele din viata? Multi 
dintre cei interesaţi de „dezvoltare personală” sau care por- 
nesc într-o căutare mistică încearcă să rezolve această pro- 
blemă. Căutarea interioară are adesea la origine suferința, 
fie că este materială, concretă, fie psihologică. Depăşirea du- 
rerii este, prin urmare, esenţială în aceste domenii şi Isus, 
desigur, o abordează şi el. 

Dar ceea ce spune Isus despre suferință ar putea, la o 
primă vedere, să surprindă. El spune într-adevăr că trebuie 
să ne bucurăm de ea! O afirmaţie care necesită unele expli- 
catii... 


»F ericiti cei ce plangeti acum, că veţi râde.” 

În Evanghelia după Luca, Isus spune: ,,Fericiti voi care 
flamanziti acum, că vă veţi satura. Fericiti cei ce plangeti 
acum, că veţi râde.” 


3 Luca, 6:21. 

Teologii şi credincioşii înţeleg aceasta lecţie din punct de 
vedere religios. Isus este într-adevăr un mistic, care crede 
în existenţa unei lumi divine, în care oamenii oneşti, drepţi 
vor continua să trăiască după moarte. El însuşi spune că 
vine din această lume divină şi este străin de lumea mate- 
rială. Orizontul vieţii pe care îl propune se bazează, aşadar, 
pe promisiunea de a reintegra această lume divină şi exact 
acest lucru pare să-l descrie aici. 

Ca în multe sisteme de credinţe religioase, această lume 
divină este într-adevăr o lume a noastră în oglindă, oglindă 
în sensul în care acolo totul este inversat. Astfel, în timp ce, 
în lumea materială, triumfă adesea violenţa, în lumea di- 
vină domnește iubirea. La fel, în timp ce, în lumea mate- 
rială, inselaciunea, minciuna, ipocrizia le permit multora 
să avansese pe scara socială, în lumea divină au acces doar 
oamenii corecti şi sinceri. În această logică se află încerca- 
rea, aşa cum o defineşte Isus, ca promisiune a fericirii vii- 
toare. Indepartand omul de forțele malefice care guvernează 
lumea materială, cel puţin societatea umană (pe care Isus o 
denunță fiindcă se bazează pe ipocrizie şi violenţă), încer- 
carea prin care trece îl ghidează spre lumea divină. Aceasta 
îl determină să-şi vadă altfel existenţa, îi deschide ochii, il 
angajează pe „calea îngustă”. De aici ideea că oamenii care 
suferă în această lume vor avea acces la bucurie în cealaltă. 
Încercările prin care trec i-ar fi împins într-adevăr să evolu- 
eze, să devină mai buni şi, astfel, să ajungă în lumea divină, 
scotandu-i din iluziile lumii materiale. 

Această lectură religioasă a fost o sursă de mângâiere (si 
încă mai este) pentru mulţi credincioşi. Cu toate acestea, cu- 
vintele lui Isus nu se adresează numai acestora. Aşa cum se 

întâmplă de multe ori, învăţătura lui are mai multe niveluri 
de lectură. O putem înţelege într-un sens religios, dar poate 
fi citită şi într-unul filozofic. Prin urmare, aceste câteva cu- 
vinte aduc o înţelepciune care se adresează fiecărui om, in- 
diferent dacă el crede sau nu în existenţa unui lumi divine. 


„Fericiţi voi care flamanziti acum, 
că vă veţi satura.” 


Citite dintr-o perspectivă filozofică, formulele „Fericiţi 
voi care flamanziti acum, că vă veţi satura” şi „Fericiţi cei ce 
plangeti acum, că veţi râde” pot fi comparate cu proverbul 
(atestat încă din Evul Mediu): „După ploaie şi furtună, va 
veni şi vreme bună”. Conform acestuia, încercările şi mo- 
mentele grele sunt urmate de zile fericite. Astfel, atunci când 
viaţa devine grea, o adevărată tortură uneori, trebuie să ştii 
să aştepţi ca această vreme rea să treacă. Pentru că va trece 
cu siguranţă. Această certitudine nu este adevărul unei cre- 
dinte: ci, la fel ca mai devreme în pilda păsărilor cerului si 
a crinilor câmpului, se bazează pe observarea naturii. O re- 
găsim într-o foarte veche concepţie filozofică simbolizată 
printr-o imagine metaforică: Roata Norocului. Foarte po- 
pulară în Evul Mediu, această imagine o înfăţişează pe zeița 
Fortuna (care uneori este legată la ochi) învârtind o roată 
uriașă, de care sunt agatate diverse personaje care întruchi- 
pează mai multe categorii sociale. Acestea se regăsesc astfel 
succesiv şi aleatoriu, când în partea de sus, când în cea de 
jos a roții. Folosită în acest context, imaginea este înainte 
de toate morală: îi invita pe cei care (în partea de sus a roții) 
trăiesc în opulenţă să nu uite niciodată că roata se poate 

întoarce oricând, pentru că ea se învârte, iar ei nu deţin 
controlul. Prin urmare, ne aflăm aici în domeniul valorilor 
religioase sau filozofice. Este vorba despre a reflecta asupra 
fragilitatii existenţei umane. 

Totuși, această idee a naturii ciclice a lucrurilor, a căde- 
rii care urmează ascensiunii, sau a binelui care urmează in- 
variabil răului, poate fi privită ca o simplă consolare în mo- 
mentele grele. Roata, învârtindu-se, aduce jos ceea ce este 
sus şi ridică sus ceea ce este jos. Sustinand cu convingere că 
cei care plâng vor râde şi vor fi fericiţi, căci în curând se vor 
bucura, Isus ne invită să ne acceptăm condiţia din prezent, 
chiar dacă este grea, constientizand că este, indirect, o pro- 
misiune de bucurie care va veni, când, în sfârșit, problemele 
vor înceta. Deoarece roata se va fi întors... 


Să conştientizăm 
că problemele sunt trecătoare 


Roata Norocului sau Rota Fortunae (în latină) este un 
concept care exista deja în Antichitate. Oamenii au reflec- 
tat, dintotdeauna, asupra schimbărilor constante ale condi- 
tiei lor, asupra succesiunii stărilor de bucurie si de suferinţă. 

Astfel, Isus ne îndeamnă să avem constant în minte ideea 
că, după zilele grele, vor veni inevitabil timpuri fericite. El 
ne învaţă să ne bucurăm dacă astăzi plouă, căci mâine, sau 
poimâine, va ieşi soarele. Este o lecţie simplă, dar eficientă. 
Prinşi în încercarea dureroasă prin care trecem, uităm ade- 
sea că această suferință, sau această problemă, este doar de 
moment, că se va sfârşi. Aceasta este una dintre sursele ma- 
jore ale disperării noastre: credem că suferinţa este eternă, 

pe câtă vreme este doar temporară. În fata ei, avem adesea 
atitudinea unui copil care se confruntă cu o supărare trecă- 
toare, dar care pentru el capătă proporţii nemăsurate pen- 
tru că nu concepe, din punct de vedere emoţional, că această 
stare va înceta. Să devii conștient de acest lucru nu înseamnă 
să te eliberezi total de această neplăcere, dar de o mare parte 
din caracterul ei coplesitor. 

Din nou, Isus ne îndeamnă să reflectăm în ceea ce pri- 
veşte percepţia noastră asupra vieţii pentru a ne schimba 
atitudinea. Fricile egoului scot în evidenţă de multe ori ca- 
racterul ciclic al vieţii noastre, pentru a ne face să ne temem 
de ce e mai rău atunci când suntem fericiți. Să-ţi fie teamă 
să nu pierzi ceea ce ai este o frică majoră care se bazează pe 
conştientizarea fragilitatii existenţei, reprezentată în special 
de Roata Norocului. Isus ne încurajează să facem ceva com- 
plet diferit. Nu ne spune să ne fie frică să nu pierdem ceea ce 
avem atunci când suntem fericiţi, ci să intrăm în starea de 
bucurie care presupune că vom regăsi curând ceea ce pare 
pierdut pe moment. 


< < Pe scurt 


În viață trecem prin momente dificile. Isus ne recomandă 
să le acceptăm, amintindu-ne că aceste perioade de încercare 
vor fi urmate cu siguranță de vremuri fericite. 

Pentru a trece prin încercările la care ne supune viața 
trebuie să ne gândim la bucuriile care vor veni cu siguranță. 

22. 
Să renuntam 
la propria voință 


În capitolele de până acum, am văzut felul în care Isus ne 
învață să avem credință. Aceasta este una lucidă, rațională. El 
nu ne spune că in viata trebuie să se întâmple numai lucruri 
bune. El ne spune că totul se va întâmpla aşa cum trebuie să 
se întâmple pentru a ne permite accesul la lumina noastră 
interioară. Prin urmare, credinţa se bazează la fel de mult 
pe depăşirea temerilor egoului nostru, dar şi pe acceptarea 
încercărilor şi a suferințelor vieţii. 

Să acceptăm suferinţa sau dificultăţile care apar nu în- 
seamnă să căutăm durerea. Aşa cum am văzut, când Isus ne 
spune că ar trebui să ne bucurăm de suferinţele prin care 
trecem, el nu ne cere să fim mulţumiţi că suferim, ci ne în- 
vata să nu ne pierdem speranţa, o atitudine întemeiată pe 
ideea că suferinţa este trecătoare şi că bucuria va urma în 
mod inevitabil acesteia. 

Contrar exaltării suferinței care este promovată de un 
anumit creştinism, Isus nu ne-a spus niciodată că trebuie 
să căutăm suferinţa. Să o accepti nu înseamnă să o cauţi. 
Este exact invers. 

„Nu voia mea să se facă” 


Aşa cum se poate deja vedea, acceptarea este cuvân- 
tul-cheie pentru ceea ce numim calea credinţei. Această ati- 
tudine, la care Isus nu a renunţat niciodată, o pune el însuşi 
în practică pentru a nu se lăsa pradă întunericului în care 
l-ar putea duce soarta năpraznică pe care oamenii i-au rezer- 
vat-o. Pe măsură ce continuă să predice, Isus îşi atrage ura 
religioşilor traditionalisti. În timp ce se apropie sărbătoa- 
rea Pastelui evreiesc, „arhiereii” şi „cărturarii”, caută „cum 
să-l omoare”. 

Isus este pe deplin conștient de ceea ce se punea la cale 
în privinţa lui. În acest context, se retrage pe Muntele 
Măslinilor să se roage singur, departe de ucenicii săi. În tă- 
cere şi singurătate, i se adresează lui Dumnezeu, cerându-i 
să-l crute de moartea care-l ameninţă: „Părinte, de voiesti, 
îndepărtează de mine acest pahar. Dar nu voia mea, ci voia 
ta să se facă”.” 

Această rugăciune constituie o veritabilă lecţie şi arată 
până în ce punct Isus a întruchipat noţiunea de credinţă. Isus 
ar fi vrut să nu trăiască o astfel de moarte, ar fi vrut ca ea sa 
se îndepărteze de el. Îi sugerează lui Dumnezeu să înlăture 
de lângă el acest pahar, simbol al încercărilor care urmau 
să vină. Dar acceptă totuşi destul de repede că nu se poate, 
abandonându-şi astfel propria voinţă („nu voia mea, ci voia 
ta să se facă”) unei voințe mai înalte. Isus vrea să trăiască, 
dar acceptă să moară, dacă acesta este destinul rezervat lui 
de Dumnezeu. 


% Luca, 22:2. 
9! Luca, 22:42. 

Să acceptăm ceea ce este 


Calea credinţei pe care ne îndeamnă Isus să mergem este 
aşadar următoarea: să ne dorim binele pentru noi, dar să 
acceptăm că nu suntem stăpâni pe propria existenţă. Să ac- 
ceptăm, aşadar, ceea ce este, chiar dacă nu corespunde cu 
ceea ce ne dorim personal, cu ceea ce am vrea să trăim, în 
mod egoist. 

Nu este o acceptare pasivă, ci o renunțare asumată în 
fata căreia nu avem ce face. Ceea ce învăţăm din atitudi- 
nea lui Isus este că trebuie să rămânem în lumină şi nu să 
ne alimentăm cu ură, ranchiuna si invidie speranţele în- 
şelate, chiar dacă lucrurile nu merg aşa cum ne dorim în 
viata noastră. Frustrarea şi dezamăgirea dau naştere la ura 
si furie. Dimpotrivă, acceptarea interioară a lucrurilor asa 
cum sunt nu întunecă sufletul şi nu ne deconectează de la 
inima noastră. 

Pentru a ajunge la această acceptare interioară, Isus îşi 
abandonează viaţa din acel moment voinţei divine pe care 
o situează deasupra lui. Acest abandon este cel al unui mis- 
tic şi presupune credinţă în Dumnezeu. Totuşi, remarcăm 
din nou şi în acest caz că Isus pune mai presus de orice mai 
mult o stare de spirit decât o credinţă. Fundamentul încre- 
derii sale este într-adevăr o atitudine interioară, abandona- 
rea voinţei personale: „Nu voia mea să se facă.” 

Pentru a finaliza iniţierea noastră pe calea credinţei, Isus 
ne îndeamnă să renuntam la propria noastră voinţă. O re- 
nuntare totală şi o acceptare fără limite, care poate sa fie, de 
asemenea, şi cea a unui ateu care se bazează pe un concept 
abstract pe care îl va numi destin sau fatalitate. Fiecare din- 
tre noi poate practica renunţarea la voinţa egotică. Este actul 

final de încredere: a vrea şi a accepta ca dorinţa noastră sa 
nu fie neapărat îndeplinită. Să ne bucurăm, dar totuşi să nu 
ne supărăm dacă în calea noastră vom întâlni și suferinţă. 
Acceptându-ne destinul. 


~~ Pe scurt 


4 


Calea credintei despre care ne vorbeste Isus se bazeaza 
pe acceptare. 

Isus nu ne spune să nu sperăm sau să nu ne dorim lu- 
cruri sau situaţii, dar ne spune să acceptăm pe deplin dacă 
nu le obținem. Această acceptare ne împiedică să avem sen- 
timente negative. 


O altă privire asupra... 
„acceptării destinului”! 
„Amor fati” de la stoici la Nietzsche 


Exemplul lui Isus, care îşi abandonează voinţa perso- 
nală unei voințe superioare ne aminteşte de conceptul 
de „amor fati”, care, literal, înseamnă „iubire de destin”, 
sau, cu alte cuvinte, acceptarea destinului . 

Încă din Antichitate, ideea de a se lăsa în voia desti- 
nului a fost prezentă în unele curente filozofice printre 
care stoicismul, care propune, la fel ca Isus, o cale spre 
fericire bazată pe acceptarea a ceea ce este. Împăratul și 
filozoful Marcus Aurelius (121-180) vorbeşte, în special, 
despre această acceptare în multe dintre cugetările sale: 
„Să iubeşti numai ce ti se întâmplă ţie însuţi şi ceea ce iti 

este urzit de către destin*?.” „Orice mi se potrivește mie, o, 
lume, tise potriveşte şi tie; nimic nu mi se întâmplă prea 
devreme sau prea târziu din ceea ce pentru tine se întâm- 
pla la timpul potrivit*.” Sau din nou: „Primește cu bucurie 
orice eveniment, chiar dacă iti pare mai impovarator™.” 

În secolul al XIX-lea, filozoful Friedrich Nietzsche 
(1844-1900) a readus în actualitate această noţiune de 
„amor fati”. „Ceea ce este necesar nu mă raneste; amor 
fati este natura mea cea mai intimă”, scrie filozoful în 
Ecce Homo. Sau: „[...] vreau să pot fi într-o zi doar ac- 
ceptare pură!%” şi „să nu-mi doresc nimic altceva decât 
ceea ce este”. Și tot din această perspectivă putem în- 
telege una dintre cele mai cunoscute afirmaţii ale filozo- 
fului: „Ceea ce nu mă omoară mă face mai puternic%.” 
Nietzsche se află, desigur, în opoziţie cu idealismul lui 
Isus. Motivația pentru care susţine, ba chiar ridică în slavi 
acceptarea destinului așa cum este el, este așadar dife- 
rita. Dar ideea acceptării totale a fatalitatii pe care o rega- 
sim la Isus arată în ce măsură învățătura lui se bazează nu 
pe diverse credinţe sau convingeri, ci pe o autentică ex- 
perienta spirituală, transcende dogmele si se adresează 
tuturor oamenilor. 

Marcus Aurelius, „Gânduri către tine însuţi”, trad. Cristian Bejan, 


Editura Humanitas, Bucureşti, 2022, VII, 57. 

Marcus Aurelius, Gânduri către tine însuţi”, trad. Cristian Bejan, 


Editura Humanitas, Bucuresti, 2022, IV, 23. 


* Marcus Aurelius, „Gânduri către tine însuţi”, trad. Cristian Bejan, 


Editura Humanitas, Bucuresti, 2022, V, 8. 

Friedrich Nietzsche, „Ecce Homo. Cum devii ceea ce eşti”. 
Friedrich Nietzsche, „Știința voioasă”. 

Friedrich Nietzsche, „Ecce Homo. Cum devii ceea ce eşti”. 
Friedrich Nietzsche, „Amurgul idolilor”. 

23. 
Să avem credință 


Isus respinge frica. Pentru a o depăşi, el ne îndeamnă 
să ne detaşăm şi să avem credinţă. Acesta este unul dintre 
elementele centrale ale gândirii lui Isus. Unul dintre stâlpii 
învăţăturii sale. Fiecare dintre noi trebuie, după el, să facă 
exerciţii pentru a o cultiva şi dezvolta. Isus o evocă adesea în 
învăţăturile sale şi nu încetează să se întoarcă de fiecare dată 
la necesitatea absolută de a avea credinţă. În Evanghelii, el 
pronunţă foarte des cuvântul ,,credinta” (care vine din lati- 
nescul fides, credinţă) şi face din acesta elementul-cheie în 


evoluţia individului spre lumină. 


„Dacă veţi avea credinţă... 
nimic nu vă va fi vouă cu neputinţă.” 


Isus se prezintă ca un model de urmat, şi nu ca un salva- 
tor preocupat să-şi păstreze acest statut pentru totdeauna. 
El ne învaţă să credem in el nu pentru a fi venerat şi im- 
plorat, ci pentru a oferi fiecăruia capacitatea de a acţiona 
ca el, pentru a-şi dezvolta astfel aceleaşi facultăţi spirituale. 
Totuși, în instrucțiunile pe care le dă ucenicilor săi pentru 
a-l imita, insistă asupra necesităţii primordiale de a avea 
»fides”. Astfel, atunci când ucenicii lui îl întreabă de ce nu 
au reușit să alunge demonul care poseda un om, pe care apoi 

Isus l-a vindecat, el le răspunde: „Pentru putina voastră cre- 
dinta. Căci adevărat grăiesc vouă: Dacă veţi avea credinţă 
în voi cat un graunte de muştar, veţi zice muntelui acestuia: 
Mută-te de aici dincolo, şi se va muta; şi nimic nu vă va fi 
vouă cu neputință”.” 


Metaforele lui Isus: grăuntele de muştar 


Metafora „grăuntelui de muștar” pe care o foloseşte Isus 
pentru a defini credinţa ne trimite la o altă lecţie, unde el 
menţionează de asemenea minusculele seminţe (cu care, 
de această dată, compară „împărăţia cerurilor”). Ceea ce 
spune despre grăuntele de muștar ne permite să înțelegem 
mai bine de ce ne cere să avem o credinţă asemănătoare cu 
această sămânță: „Este cea mai mică dintre toate seminţele, 
dar când a crescut, a devenit mai înaltă decât toate legumele 
şi s-a făcut pom, încât vin păsările cerului şi sălășluiesc în 
ramurile lui!.” 

Aşa cum face adesea, Isus ne invită să observăm natura 
şi să desprindem invataminte de aici. Grăuntele de muştar 
este atât de mic, încât pare aproape imposibil să se nască 
din el o plantă. Şi totuşi, această „cea mai mică dintre toate 
seminţele” dă naştere unui copac pe ramurile căruia vin 
să-şi facă cuib păsările! Dacă reflectăm asupra acestui „mi- 
racol” al naturii ne dăm seama că nimic nu este imposibil 
şi că doar gândirea noastră egotică, împletită din temeri şi 
îndoieli, ne limitează. Acesta este motivul pentru care Isus 
ne invită să avem o credinţă asemănătoare cu grăuntele de 


9 Matei, 17:20. 
100 Matei, 13:32. 

muştar, o încredere capabilă să facă același „miracol”, care 
nu este un „miracol” decât în raport cu limitele pe care ni le 
impune egoul nostru plin de îndoieli. 

Credinţa, sau altfel spus încrederea, nu este o convingere 
intelectuală şi atât. Este o stare interioară. O certitudine in- 
timă. Ideea, sentimentul că orice este posibil. Cine are cre- 
dinta nu trebuie să se simtă încătuşat. Dimpotrivă, ea des- 
chide orizonturi infinite. 

Pentru Isus, este cheia tuturor realizărilor. Fără credinţă, 
orice rugăciune este zadarnică, spune el: „Toate câte cereti, 
rugandu-va, să credeţi că le-aţi primit şi le veţi avea.” 

Credinţa este aşadar activă. În opoziţie cu pesimismul şi 
defetismul, care imobilizează şi pun adesea piedici, aceasta 
iti permite să actionezi. În Evanghelii, Isus le spune în repe- 
tate rânduri celor pe care îi vindecă: „Credinţa ta te-a vin- 
decat!?.” Astfel, minunile lui nu ar fi fost posibile dacă cei 
care beneficiau de ele nu ar fi crezut în el. În schimb, îndo- 
iala este o sursă de eşec. 

Credinţa despre care ne vorbeşte Isus, când ne cere să ne 
acceptăm destinul oricât de dificil ar fi uneori, este, prin ur- 
mare, foarte departe de a fi o rezolvare pasivă. Este o forță 
interioară, o energie care iti permite să stai drept si să în- 
frunti furtunile vieţii, oferindu-ne un alt orizont decât cel 
impus de limita îndoielilor şi temerilor noastre. 


101 Marcu, 11:24. 
102 Matei, 9:22. 

»Putin credinciosule, 
pentru ce te-ai indoit?” 


Credinta asa cum ne este descrisa de Isus este inainte de 
orice capacitatea noastra interioara de a nu ne teme de esec 
şi de a ne elibera de frica de a suferi si de a ne simţi răniţi, din 
cauza problemelor şi a greutăților cu care ne confruntăm. 
Găsim această învăţătură sub forma unei metafore într-unul 
dintre miracolele la care ar fi fost martori ucenicii lui Isus. 

Scena se petrece noaptea. Ucenicii lui Isus sunt cu toţii 
pe o corabie, în largul mării. Vântul bate cu putere, valurile 
sunt din ce în ce mai multe. Deodată, îl văd pe Isus apro- 
piindu-se de ei, mergând pe apă. Sunt cuprinşi imediat de 
spaimă. Crezând că este o fantomă care vine spre ei, încep 
să strige. Dar, atunci, Isus le spune: „Îndrăzniţi, eu sunt; nu 
vă temeti!!” Ucenicul său Petru îi zice: „Doamne, dacă esti 
tu, poruncește să vin la tine pe apă!'%.” Isus îi aude cererea şi 
îi spune simplu: „Vino!'%” Petru începe să meargă pe valuri 
şi se apropie de Isus. „Dar văzând vântul, s-a temut şi, înce- 
pând să se scufunde, a strigat, zicând: Doamne, scapă-mă! 
Iar Isus, întinzând îndată mâna, l-a apucat şi a zis: Putin 
credinciosule, pentru ce te-ai îndoit?!” 


103 Matei, 14:27. 
104 Matei, 14:28. 
105 Matei, 14:29. 
1% Matei, 14:30-31. 

Să credem în noi 


Prin noţiunea de credinţă, Isus ne învaţă inclusiv să cre- 
dem în noi înşine. În povestea din Evanghelie pe care tocmai 
am aflat-o, Petru devine vulnerabil din cauza a două lucruri. 

În primul rând, importanţa pe care o acordă brusc ele- 
mentelor din exterior care devin înspăimântătoare. Atâta 
vreme cât nu se gândea la tumultul de afară, acestea nu-l 
atingeau, nu ajungeau până la el. Prin urmare, există aici o 
primă lecţie: omul începe să devină fragil sau vulnerabil de 
îndată ce îşi mută atenţia în afara lui. 

A doua reacţie care, fără îndoială, îl slăbeşte pe Petru este 
conştientizarea puterii naturii, şi anume gândul că nu se va 
descurca singur şi, prin urmare, strigă după ajutor. Această 
căutare de ajutor în exterior este un reflex foarte prezent la 
om. Un reflex infantil (copilul care caută ajutorul părinţilor 
săi) care, la maturitate, poate să fragilizeze individul, făcân- 
du-l să aştepte din exterior ceea ce nu poate găsi, în reali- 
tate, decât în sine. Acest lucru este adevărat în toate dome- 
niile existenţei, mai ales cea a dezvoltării personale. Multe 
persoane care se simt rău au tendinţa să consulte imediat 
un coach, un psiholog sau să urmeze diverse terapii. Isus ne 
învaţă o cale diferită, şi anume aceea de a avea încredere în 
noi înşine, în forța noastră interioară. 


Să fim artizanii propriei salvări 


Ajungem aici în unul dintre punctele forte (şi originale) 
ale mesajului lui Isus: dacă el, Isus, crede în Dumnezeu, 
atunci face din om artizanul principal al propriei salvări. Cu 
alte cuvinte, omul nu ar trebui să se aştepte ca totul să vină 

de la cineva din afara lui, ci să facă demersul şi efortul de a 
ajunge prin propria sa capacitate la a se salva. 

În episodul mersului pe apă, Isus îi învaţă pe ucenicii 
lui să meargă ei înşişi pe apă. El nu vine spre ei în calitate 
de „salvator”, ci de maestru sau instructor care îi învaţă să 
atingă o stare de conștiință menită să-i ajute să depăşească 
singuri toate dificultăţile şi problemele. 

Până acum în această carte, am urmat diferitele lecţii pe 
care ni le oferă Isus pentru a ajunge la această stare de con- 
ştiinţă. Am parcurs diferite drumuri care să ne ajute să ne 
ridicăm deasupra egoului şi a limitelor impuse de el. Dar 
pentru ca această cale să se împlinească cu desăvârşire şi să 
dureze cât mai mult, mai avem de adăugat la acest edificiu, 
pe care l-am construit încet-încet, o ultimă piatră, cheia de 
boltă. O piatră majoră, elementul de susţinere a întregii cla- 
diri. O cheie esenţială. Calea împărăției interioare... 


z < Pe scurt 
Omul, din momentul în care îşi ascultă fricile şi crede că 
nu se poate descurca singur, devine vulnerabil. 


Isus face din credinţă elementul esenţial al evoluţiei in- 
dividului. Credinţa este într-adevăr o forță activă. 

Partea a sasea 
Calea împărăției in- 
terioare 


Toate lecţiile lui Isus (indiferent că se referă la viata noas- 
tră interioară sau la cea exterioară) au același scop: să ne 
înalțe. Lectiile despre viata noastră socială sunt astfel tot 
atâtea exerciţii care ne permit să progresăm în interior şi să 
ne schimbăm nivelul de conștiință. Învățătura lui Isus este 
alcătuită din multiple fațete care, toate, converg spre ace- 
easi direcţie. Aceasta este cea a împărăției interioare, un loc 
despre care Isus a vorbit tot timpul de-a lungul învăţăturii 
sale si care constituie, cu adevărat, miezul acesteia. Cheia 
de boltă. Această cheie, esenţială, este cea care susține toate 
lecţiile lui Isus şi care le conferă rezistență, dându-le o forță 
de neclintit. 

Ajungem acum la o parte spirituală a lecţiilor lui Isus. 
Totuşi, aşa cum vom vedea, nu este necesar să fii credin- 
cios pentru a te alătura acestei părți finale a învățăturii sale. 
Spiritualitatea nu este o religie. Ea este inspiratoarea acesteia. 

Religia si convingerile religioase au fost intr-adevar constru- 
ite pe nevoia omului de spiritualitate. Ele sunt o interpretare 
umană a acesteia din urmă şi de cele mai multe ori egotică. 
Spiritualitatea este un fapt. Desigur, discursul lui Isus se în- 
scrie într-un limbaj religios. El vorbeşte despre Dumnezeu, 
„Tatăl” său, şi despre „împărăţia cerurilor”. Dar Isus res- 
pinge şi nu respectă dogmele, ceea ce explică de altfel ura 
pe care a inspirat-o în cercurile religioase traditionaliste ale 
vremii sale. Nu este un credincios care repetă ca un papagal 
ce a citit. El a experimentat personal spiritualul şi, ca orice 
om care a avut o experienţă spirituală autentică, este dea- 
supra tuturor dogmelor. Isus ne-a atins întreaga ființă, atât 
pe cea „de carne”, cât şi pe cea spirituală. În acest sens, el se 
adresează tuturor. 

Prin calea împărăției dinlauntrul nostru, Isus ne arată că 
există, în noi înşine, o forță luminoasă, sau mai bine zis o 
stare de conştiinţă care ne dă întotdeauna puterea de a trece 
peste greutăţile, suferinţele şi îndoielile vieţii. 

Toate lecţiile lui Isus pe care le-am urmat până acum ne 
permit să ne apropiem de această stare de conştiinţă. Şi toc- 
mai datorită lui, momentelor de respiraţie pe care ni le oferă 
în timpul unei existente adesea provocatoare, grele, pline de 
încercări, aceste lecţii își găsesc sensul si pot fi puse în prac- 
tică. Această stare, atunci când ajungem la ea, ne arată cât 
de bine întemeiată este învăţătura lui Isus. Dovedeste cât de 
adevărată, cât de autentică este. Şi, prin aceasta, ne încura- 
jează să perseverăm pe o cale care, după cum am văzut de 
mai multe ori, nu este una uşoară. 

A urma învăţăturile lui Isus este ca şi cum ai urca pe un 
munte înalt. În ciuda oboselii şi uneori a durerilor fizice, faci 

un efort de voinţă să continui, să nu te laşi, să depasesti toate 
îndoielile şi temerile și, abia când ai ajuns în vârf, într-o stare 
de mirare profundă, greu de descris, iti dai seama pentru ce 
ai făcut toate aceste eforturi. Pentru a dobândi voinţa de a 
face această ascensiune, Isus ne pune la dispoziţie o ultimă 
cheie sau cheia supremă (de care ne ocupăm în ultimul ca- 
pitol). Şi anume aceea că sursa liniştii, a păcii şi a fericirii se 
află nu în afara noastră, ci în interiorul nostru. Forţa dea trăi 
şi nu de a abdica în mod las in fata fricilor egoului. 

24. 
„Impărăţia mea nu este 
din această lume” 


În câteva dintre lecţiile sale, Isus vorbeşte despre faptul 
că el nu aparține acestei lumi, de aici decurgând stranieta- 
tea şi singularitatea sa. Astfel le spune el fariseilor care-i pun 
sub semnul îndoielii învățătura, pe care nu o pot înţelege 
fiindcă nu provin din același loc. „Voi sunteţi din cele de jos; 
eu sunt din cele de sus. Voi sunteţi din lumea aceasta; eu nu 
sunt din lumea aceasta!”.” 

Putem citi, desigur, aceste cuvinte dintr-o perspectivă 
religioasă. Să-l vedem pe Isus venind dintr-o altă realitate, 
supranaturală, divină. Cu toate acestea, este mai relevant, aşa 
cum am făcut şi cu alte cuvinte ale lui, să vedem aici o me- 
taforă. Prin urmare, Isus nu vorbeşte neapărat de o origine 
străină, ci mai degrabă despre o stare de conştiinţă diferită. 


„De ce nu intelegeti vorbirea mea?” 


În urma schimbului de cuvinte cu fariseii, Isus încearcă 
să le explice de ce ei nu-l aud şi îl resping. „De ce nu inte- 
legeti vorbirea mea? Fiindcă nu puteţi să dati ascultare cu- 
vântului meu. Voi sunteți din tatăl vostru diavolul şi vreți 


1% Ioan, 8:23. 

să faceţi poftele tatălui vostru. El, de la început, a fost uci- 
gaş de oameni şi nu a stat întru adevăr, pentru că nu este 
adevăr întru el. Când grăieşte o minciună, grăieşte dintru 
ale sale, căci este mincinos şi tatăl minciunii. Dar pe mine, 
fiindcă spun adevărul, nu mă credeţi. [...] De ce voi nu mă 
credeţi? Cel care este de la Dumnezeu ascultă cuvintele lui 
Dumnezeu; de aceea voi nu mă ascultați, pentru că nu sun- 
teti de la Dumnezeul.” 

Isus foloseşte un vocabular religios, dar, încă o dată, cu- 
vintele lui pot fi înţelese indiferent de credinţă. Este suficient 
să înlocuim cuvântul diavol cu ego (care efectiv este ucigas şi 
mincinos) şi pe Dumnezeu cu inimă sau lumină interioară. 
Aşadar, ceea ce vrea Isus să transmită aici este necesitatea 
de a ieşi din zona de confort, de a lăsa la o parte egoul, de a 
nu-i mai permite să ne conducă, fiindcă, altfel, cuvintele lui, 
de altă natură decât cea egotică, nu pot fi auzite. 

Spunându-le fariseilor că sunt „de jos”, Isus vrea să le 
atragă atenţia că nu s-au eliberat de domnia egoului şi că 
sunt conduşi doar de preocupările şi interesele materiale 
care guvernează lumea oamenilor. Afirmând că el este „de 
sus”, vrea să spună că, în ceea ce-l privește, a învins această 
domnie a egoului, găsindu-şi inima şi, prin urmare, se află 
deasupra josniciei egoului (care generează înșelăciune, min- 
ciună, ranchiună, invidie, ură, furie, răutate, mândrie etc.). 


1% Joan, 8:43-47. 

„Împărăția mea nu este din lumea aceasta.” 


Isus nu face, nici măcar subtil, niciun fel de distincţie re- 
ligioasă, etnică sau morală între oameni. El se adresează tu- 
turor. Dar, în schimb, îi diferenţiază pe oameni, între aceia 
care se supun dorințelor egoului, înscriindu-se prin urmare 
în ciclul nesfârşit al violenţei (sub toate formele sale, înce- 
pând cu judecata), şi aceia care, sensibili la adevărul mesa- 
jului său, se eliberează de acesta. 

În acest sens, Isus se numeşte străin de această lume în 
timpul procesului său. Religioşii traditionalisti, incapabili 
să-l execute, îl trimit înaintea lui Pontiu Pilat pentru ca cei 
care îl condamnă la moarte să fie romanii. Pilat, stânjenit şi 
negăsindu-i nicio vină lui Isus, dar vrând să păstreze ordi- 
nea socială, va aproba această cerere fără tragere de inimă. 
În timpul schimbului de cuvinte pe care îl are cu Isus, el îl 
întreabă: „Poporul tău şi arhiereii mi te-au predat mie. Ce ai 
făcuti»?” Întrebare la care Isus răspunde: „Împărăţia mea nu 
este din lumea aceasta. Dacă împărăţia mea ar fi din lumea 
aceasta, slujitorii mei s-ar fi luptat ca să nu fiu predat iude- 
ilor. Dar acum împărăţia mea nu este de aici.” După care 
adaugă, răspunzând la o nouă întrebare a lui Pilat: „Eu spre 
aceasta m-am născut şi pentru aceasta am venit în lume, ca 
să dau mărturie pentru adevăr. Oricine este din adevăr as- 
cultă glasul Meu!!".” 

Isus spune despre el că este străin de această lume pentru 
că oamenii nu-i înțeleg învățătura si felul de a fi. Stranietatea 


1% Ioan, 18:35. 
110 Ioan, 18:36. 
1i Ioan, 18:37. 

lui in aceasta lume nu este ceva concret, palpabil. Este spi- 
rituala si existentiala. 


Să alegem să fim diferiți 


Atunci când ne spune că nu este din lumea aceasta, Isus 
vrea să ne arate că suntem diferiţi. Am abordat deja acest 
subiect în lecţia despre „poarta îngustă”, Dar acum este tim- 
pul să discutăm mai în detaliu. Să înţelegem de unde vine 
această diferenţă şi de ce să alegem să fim diferiți. 

Prezentându-se drept un model de urmat, trebuie să de- 
venim, la rândul nostru, străini de această lume. Această în- 
străinare de lume necesită o schimbare de perspectivă ra- 
dicală. O revoluţie a aşteptărilor. Vom vedea, pe măsură ce 
vom urma calea împărăției interioare, că Isus ne invita în- 
tr-adevăr să ne construim viata, nu pe aşteptările concrete 
împărtăşite pe scară largă de societatea umană, ci pe ceva în 
afara acestor aşteptări. 

Acest lucru, altul decât interesele materiale unanim ac- 
ceptate de societate, pe care Isus l-a numit „împărăţia sa”, 
este, asa cum vom vedea în capitolele următoare, viata noas- 
tra interioară, ale cărei cerinţe si nevoi nu au, de fapt, nimic 
de-a face cu cele din lumea exterioară. 


< “Pe scurt 


Isus, care nu aparţine acestei lumi, ne îndeamnă şi pe noi 
să devenim „străini”, să ne detaşăm de ea. 

Nu înseamnă să fugim de lumea materială, ci să ne ridi- 
căm deasupra preocupărilor egoului care ne domină, care 
sunt doar ale lui. 

25. 
„Impărăţia este 
înăuntrul vostru” 


„Dacă mai-marii voştri vă vor spune: lată, împărăţia este 
în cer, vă vor întrece păsările cerurilor. Dacă vă vor spune că 
e în mare, atunci peştii vă vor lua-o înainte. Dar Împărăţia 
este înăuntrul vostru! [...].” Găsim aceste cuvinte ale lui 
Isus (care nu sunt deloc lipsite de umor!) în Evanghelia după 
Toma. Ele alcătuiesc esenţa atitudinii sale despre viata. Din 
ea derivă toată învățătura lui. 


Calea interioritatii! 

Conform lecturii religioase a acestei învățături, „Împă- 
ratia” despre care vorbeşte Isus este împărăţia divină. Cu 
alte cuvinte, lumea divină, însuşi Dumnezeu. 

Pentru a-şi asigura o anumită putere, religiile aleg ade- 
sea să fie definite de o divinitate exterioară omului. Aceasta 
îi permite instituţiei religioase să acționeze ca intermediar 
între divinitate şi credincios și, prin urmare, să poată exer- 
cita diferite tipuri de presiune sau manipulare asupra aces- 
tuia din urmă. Atâtea lucruri pe care Isus, după cum am 
văzut, nu a încetat niciodată să le denunte (retineti că această 


112 Toma, logionul nr. 3. 

atitudine nu este specifica doar religiilor, se refera la toate 
domeniile!). 

Spre deosebire de acest tipar, Isus îi invită pe toţi să se 
desprindă de cei care pretind că ştiu. El le propune tuturor 
să caute în interior lumina sperată şi răspunsurile la între- 
bările care îi frământă. Şi denunţă în egală măsură felul în 
care unii oameni pretind că îi îndrumă pe alţii în fata divi- 
nului si pasivitatea celor care se lasă astfel conduși de iluzii. 


Să învăţăm că fericirea se află... în noi 


Prin vocabularul pe care îl foloseşte, limbajul lui Isus 
se înscrie în contextul religios al timpului său. Dar ceea ce 
spune de fapt depăşeşte domeniul religios. De-a lungul aces- 
tei cărţi, am văzut că discursurile lui au, in mod sistematic, 
mai multe niveluri de lectură şi pot să fie, astfel, receptio- 
nate, înţelese la diferite niveluri. La fel se întâmplă şi atunci 
când vorbeşte despre „Împărăţie”, despre care am văzut, în 
capitolul precedent, că nu desemna numai o realitate supra- 
naturală, ci, mai ales, o stare de conştiinţă. 

„Împărăţia” despre care vorbeşte Isus este așadar un mod 
de a reprezenta ceea ce se numeşte, în limbajul curent, feri- 
cire sau pace interioara!”. 


113 Propunând asta, nu spun că nu există o altă lume, o lume 
spirituală, divină. Fiecare persoană poate să aibă sau nu această 
certitudine interioară. Dar pe lângă o lectură strict religioasă (sau 
spirituală) pe care ne-o propun discursurile lui Isus, adaug şi un mod 
(pentru unii exclusiv, pentru alții complementar) de a le aplica în 


viata „profană”. Si pentru a face din asta un vector de dezvoltare 
personală. (n.a.) 

Aceasta este o stare in care te simti linistit si impacat cu 
tine si cu lumea, in care ingrijorarea dispare pentru a face 
loc, uneori, unui fel de stare de gratie. Cu totii am experi- 
mentat-o într-un fel sau altul. 

De fapt, mulţi dintre noi am experimentat această stare 
de graţie interioară pe care o poate declanșa un peisaj săl- 
batic, frumuseţea naturii, un lăcaş de cult, o atmosferă, o 
imagine, o partitură muzicală, un cântec sau un gând. Este 
o experienţă greu de descris, care pare, pentru o clipă, că ne 
ridică deasupra existenţei și anihilează, tot pentru o clipă, 
greutatea zdrobitoare pe care timpul şi, prin urmare, moar- 
tea o exercită asupra noastră. Este dispariţia totală a oricărei 
frici. Este sentimentul infinitului, al eternității. Este o stare 
de conştiinţă spirituală faptică, şi nu o credinţă religioasă. 

Cuvintele lui Isus despre Împărăţie pot fi aşadar inte- 
lese astfel: „Dacă mai-marii voştri vă vor spune: Iată, ferici- 
rea este în cer, vă vor întrece păsările cerurilor. Dacă vă vor 
spune că e în mare, atunci peştii vă vor lua-o înainte. Dar 
fericirea este înăuntrul vostru [...].” sau: „Dacă mai-marii 
voştri vă vor spune: lată, pacea este în cer, vă vor întrece pă- 
sările cerurilor. Dacă vă vor spune că e în mare, atunci peştii 
vă vor lua-o înainte. Dar pacea este înăuntrul vostru [...].” 

Cuvintele lui Isus despre împărăţia din noi ne încura- 
jează, prin urmare, să adoptăm o atitudine existenţială uni- 
versală care nu se referă doar la faptul religios. O atitudine 
în jurul căreia se poate construi o căutare a fericirii mai 
„profană”, să spunem, decât cea la care se gândesc exegetii 
religioşi atunci când citesc aceste cuvinte. Termenul profan 

desemnează tot ceea ce nu este sacru", care aparţine vieţii 
noastre de zi cu zi. 

Inconvenientul pe care îl denunţă Isus în cazul unei re- 
ligii este de fapt o atitudine umană foarte obişnuită: con- 
vingerea că un element din exterior ne va face fericiți şi 
faptul ca îi ascultăm pe toţi cei care ne promit să ne aducă 
acel element. 


Esentialul il găsim în noi! 


Cu toţii căutăm o fericire pe care o considerăm indispen- 
sabilă. Căutarea fericirii supreme (indiferent că este materi- 
ală sau spirituală) este orizontul existenţial al omului. 

Unii pretind că ne ajută să găsim această fericire pe care 
o căutăm si care este vitală pentru noi, indicandu-ne direc- 
tiile pe care trebuie să le urmăm. În cazul în care căutarea 
acestei fericiri supreme ia o formă religioasă, indicaţiile vor 
lua forma unor reguli de viata, a unor rugăciuni, credinţe, 
convingeri sau ritualuri. În cazul în care ia o altă formă, 
mai profană, de dezvoltare personală, aceste recomandări 
pot fi sfaturi, terapii sau diverse practici. În mod sistematic, 
așa-numiții „ghizi” pentru găsirea fericirii ne indică ceva 
din exterior ca fiind locul pentru a ajunge la această stare 
sau mijlocul de o a realiza: paradisul ceresc al credincioşi- 
lor, cabinetul de consultaţii al terapeutilor şi al altor coach 
sau antrenori, „sfaturile lor luminate”. 

Pare cumva evident că fiecare dintre noi știe mai bine 
decât oricine ce i se potriveşte. Dar acest lucru este de cele 


114 Cuvântul „profan” vine din latinescul profanum: a sta în fata 
fanum (templu, edificiu consacrat unui cult religios). (n.a.) 

mai multe ori uitat. Multe dintre cunostintele noastre, mai 
mult sau mai putin apropiate, seamana cu acesti ghizi care 
ne arată cerul sau marea ca locuri pentru împărăție. Celor 
mai multi oameni le place foarte mult să dea sfaturi. „Ar 
trebui să faci asta...”, „Te cunosc, ar trebui sa...” Intenţia 
este uneori lăudabilă. Dar cine mai bine decât persoana în 
cauză poate să ştie unde este fericirea pentru ea? Fiecare 
judecă lumea după propria experienţă. Un sfat, chiar dacă 
este dat cu cea mai mare sinceritate (desi este putin proba- 
bil să fie întotdeauna așa), nu poate fi decât dintr-o expe- 
rien{a care nu este a persoanei consiliate, ci mai degrabă a 
celui care consiliază (sau a consultantului..., unii făcând din 
asta o adevărată profesie)! 

Contrar acestei aşteptări pe care o avem în ceea ce pri- 
veste exteriorul, Isus ne spune că fericirea pe care o căutăm 
nu se află niciodată în afara noastră, ci întotdeauna în inte- 
riorul nostru. Prin această lecţie, el ne invită să descoperim 
calea interioritatii. Isus ne sugerează să adoptăm o stare de 
spirit, un fel de a fi. 


Să renunțăm la iluzii 


Fericirea este adesea imaginată ca un obiect exterior: un 
bun material, o proprietate, un statut social sau profesional, 
o recunoaștere de către alții. Pentru a fi fericit, trebuie să ai. 
Această atitudine provine dintr-o credinţă (conştientă sau 
inconștientă, dar în orice caz foarte adânc înrădăcinată) care 
spune că omul este incomplet. Astfel, pentru a avea o viata 
împlinită, ar avea nevoie de ceva din afara lui care îi poate 
aduce ceea ce-i lipseşte. Omul este, prin urmare, o fiinţă 

incompleta, caruia ii lipseste ceva. Sentimentul de gol inte- 
rior il impinge sa caute constant fericirea in alta parte. Acest 
lucru este valabil atat la nivel profan (imaginatia romantica 
se bazeaza in mare masura pe mitul lui Platon, cel al sufle- 
tului pereche de care am fi fost separati si pe care ar trebui 
să-l găsim pentru a fi completi), cat şi la nivel religios: omul 
şi-a imaginat întotdeauna un paradis exterior acestei lumi 
şi adesea inaccesibil în timpul vieţii sale. 

Această înclinaţie culturală a omului, care există de mi- 
lenii, a fost accentuată şi mai mult de societatea de consum, 
a cărei forţă motrice este tocmai sentimentul de vid inte- 
rior. Publicitatea a intensificat căutarea frenetică a fericirii 
exterioare. Ea a impus nenumărate ,,totemuri” pe care ar 
trebui să le posede cineva pentru a fi fericit (cel mai recent 
model de smartphone al nu ştiu cărui extraordinar brand, 
de exemplu, cel mai uluitor model de mașină sau haine și 
accesorii de la cele mai celebre branduri din lume). Rețelele 
sociale, exacerbând narcisismul fiecăruia, au întărit şi mai 
mult această dependenţă de exterior, deoarece ai ocazia să 
fii apreciat de celălalt. Într-o societate unde doar imaginea 
contează, individul nu se simte fericit decât dacă este apre- 
ciat prin felul în care îl percepem, îl vedem sau vorbim de- 
spre el. El nu-şi cunoaşte valoarea decât prin felul în care îl 
vede celălalt, prin ochiul celuilalt şi prin like-urile pe care le 
inspiră. El nu poate, prin el însuși, să fie fericit. 

Isus ne încurajează să avem o atitudine de viata contrară 
acestei gândiri. Pentru el, fericirea nu se află în exterior. 
Fiecare individ o poartă în el însuşi şi, prin urmare, trebuie 
să înveţe să o găsească în el. 

Nu, iarba nu este mai verde in alta parte! 


Aceasta este cheia de bolta a invataturii lui Isus. Aceasta 
notiune de fericire interioara are intr-adevar consecinte 
multiple si constituie o adevarata forta interioara pentru a 
pune in practica multe dintre lectiile lui Isus, cum ar fi, de 
exemplu, cea despre nonviolenta, renuntarea la a-i judeca 
pe alţii sau chiar la gelozie, la invidie, la dorinţa de a avea ce 
are celălalt. Toate aceste reacţii ale egoului se bazează doar 
pe convingerea că fericirea se află în exterior. Acesta este 
motivul pentru care, de exemplu, îl invidiem pe unul sau pe 
altul pentru poziţia lor socială sau personală pe care ne-am 
dori să o ocupăm sau să o avem noi, crezând că ne-ar face 
fericiţi. Dacă ne dăm seama că starea de fericire este o stare 
interioară ieşim din această iluzie foarte răspândită, sursă 
de multă suferință. Asa cum vom vedea în capitolele urma- 
toare, prin calea interioritatii, Isus ne invită să renuntam 
la convingerea că „iarba este mai verde în altă parte”. El ne 
învaţă că intensitatea acestui verde nu este obiectivă, exte- 
rioară, ci, dimpotrivă, interioară, subiectivă. 

< < Pe scurt 


Tindem să credem că fericirea noastră constă în ceva 
care se găseşte în exterior. Iar acest lucru ne împinge s-o 
căutăm în zadar. 

Dar, asa cum spune Isus, ea se află in noi şi numai în noi 
trebuie să căutăm fericirea visată. 


26. 
„Aveţi sare întru voi” 


Să ştim că fericirea nu constră într-un obiect exterior, ci 
se află în noi este ca un zid care ne apără împotriva orică- 
rei forme de manipulare. Este şi un zid împotriva frustrării, 
care generează întotdeauna suferință. 

Dar cum să trăieşti cu un astfel de concept? Căutarea fe- 
ricirii exterioare este adesea motorul vieţii noastre şi con- 
stituie o motivaţie esenţială pentru noi. Cum să iesim din 
acest tipar atât de adânc înrădăcinat în noi? 


„Aveţi sare întru voi” 


Evanghelia după Marcu relatează cuvintele lui Isus care 
fac lumină în privinţa acestui subiect: „Bună este sarea; dar 
dacă sarea îşi pierde puterea, cu ce o veţi drege? Aveţi sare 
întru voi.” 

Ca de obicei, Isus foloseşte şi aici o imagine luată din viata 
de zi cu zi pentru încă o lecţie. Sarea reprezintă în acest caz 
lucrurile exterioare care ne infrumuseteaza existenţa. Ideea 
este așadar mereu aceeaşi: nu trebuie să te aştepţi ca totul să 
vină din exterior. 

Conform spuselor lui Isus, exteriorul nu este rău sau 
urât. Dimpotrivă. „Sarea”, spune el, este „bună”. Aşadar nu 
este vorba să respingem radical bucuriile vieții pământene, 


15 Marcu, 9:50. 

asa cum fac unii moralisti religiosi. Doar ca este bine sa 
nu uităm că bucuria de a trai şi fericirea nu se bazează pe 
aceste „arome” din exterior. Dacă ele nu sunt rele în sine, 
pot totuşi să dispară la un moment dat sau să devină mai 
putin stimulative. Pentru a remedia acest lucru, este nevoie 
aşadar să ne cultivam in mod independent de alţii propria 
„aromă” interioară. 


Efemerul şi eternul 


Prin definiţie, ceea ce ne este exterior nouă este sortit să 
dispară sau, cel putin, poate să dispară. Dacă plăcerea de a trai 
se bazează exclusiv pe elemente exterioare este o modalitate 
sigură de a deveni fragili, vulnerabili. Riscăm să ne trezim, 
de la o zi la alta, că dispare ceea ce dădea altădată savoare (si 
uneori un sens) vieții noastre. Şi de a o găsi brusc insipida. 

Să spunem că fericirea este în noi nu înseamnă că nu 
ar trebui să detinem nimic sau că nu ar trebui să ne facem 
nicio plăcere, cumpărându-ne ceva sau făcând o călătorie, 
de exemplu. Ci înseamnă că echilibrul nostru interior, senti- 
mentul că suntem fericiţi nu trebuie să constea doar în aceste 
posesii materiale. Nu trebuie să investim enorm doar în ele. 
Sunt un plus, dar nu trebuie privite ca stând la baza fericirii 
noastre. Aceasta există în afara lor, deoarece este imateri- 
ala, interioară, are propria sa viata, face parte din individ si 
nu vine din exterior. 


Exteriorul si interiorul 


A spune ca fericirea este un sentiment interior care nu 
are nimic de-a face cu exteriorul se bate cap in cap cu repre- 
zentarile pe care le avem noi despre ea. Avem tendinta dea 

ne asocia fericirea cu un context exterior. Această legătură 
cauzală o verificăm într-adevăr adesea: prezenţa persoanei 
iubite, a celor dragi, o vizită într-un loc de care suntem foarte 
legaţi, traiul într-un loc care ne place sunt tot atâtea lucruri 
care ne fac fericiți. 

Legătura dintre fericirea noastră şi exterior pare aici in- 
contestabilă. Trebuie totuşi să remarcăm un aspect: se în- 
tâmplă ca aceiaşi oameni sau aceleaşi locuri să nu aibă ace- 
laşi efect, în funcţie de starea noastră de spirit. Impactul pe 
care ceva din exterior care ne face fericiţi îl poate produce 
asupra noastră este aşadar în funcţie de starea noastră inte- 
rioară, de acea „sare întru noi” pe care Isus ne recomandă 
să o hrănim. 

Cu toţii am experimentat faptul că starea noastră interi- 
oară ne condiţionează percepţia asupra evenimentelor din 
exterior. În funcţie de starea noastră de spirit, acelaşi eve- 
niment poate fi văzut cu indiferenţă, în mod negativ sau, 
dimpotrivă, într-un mod pozitiv, stârnind chiar entuziasm. 

Poeta americană Emily Dickinson (1830-1886) rezumă 
această realitate într-una dintre poeziile sale, „Exteriorul”: 


„Exteriorul — din Interior 

Maretia-si deduce 

Fiecare - dupa cum îi e Felul 

Orice-ar fi - un Pitic ori un Duce... 116 


Cu alte cuvinte, viziunea pe care o avem asupra exterio- 
rului este mai presus de toate o privire a interiorului nostru. 


116 „The Outer - from the Inner / Derives its Magnitude - / It’s Duke, 
or Dwarf, according / As is the Central Mood...”, Traducere în limba 
română de Veronica Porumbacu, https://poetii-nostri.ro/emily- 
dickinson-exteriorul-poezie-id-27774. 

Prin urmare, si lumea exterioara este, in esenta, reflectarea 
lumii noastre interioare. Fiecare poate verifica aceasta con- 
statare in propria sa viata. Acest lucru ne conduce la o sin- 
gură concluzie, pe care Isus a reluat-o în diverse moduri: 
trebuie mai întâi să ne cultivăm lumea interioară. 


Să ne eliberăm 


Obişnuindu-ne să acordăm mai multă importanţă in- 
teriorului nostru, Isus ne invită să ne construim mai solid. 
Într-adevăr, să conştientizăm de unde vine fericirea noas- 
tră, care este originea ei, ne ajută să nu mai căutăm în zadar 
această fericire în exterior, dar, în plus, ne protejează şi de 
comportamentele nocive pe care căutarea în exterior a fe- 
ricirii le pot genera şi dezvolta. 

Unul dintre simptomele acestei atitudini este inmulti- 
rea relaţiilor de iubire, care nu sunt cu adevărat relaţii de 
iubire, se succed unele după altele (sau pentru unii chiar se 
suprapun) şi se încheie întotdeauna cu aceeași constatare a 
eşecului. Sau cursa nesfârşită pentru a urca pe scara profe- 
sională, în detrimentul vieţii personale. Căutarea în exterior 
a liniștii sau a fericirii îi determină astfel pe mulţi oameni să 
intre într-un carusel de căutări, care generează diverse de- 
pendente mai mult sau mai putin nocive. Drogurile şi alco- 
olul (care vin cu promisiunea de a-i aduce individului ceea 
ce el nu a putut găsi singur) distrug nenumărate vieţi. Dar, 
fără să mergem până la aceste forme grave şi extreme de de- 
pendenta (din păcate din ce în ce mai răspândite), sunt al- 
tele care, zilnic, îi înstrăinează pe oameni de ei înşişi. Astfel, 
dependenţa de ecrane (de toate tipurile), care închide din 

ce in ce mai multi oameni într-o lume complet virtuală si îi 
impiedica sa traiasca. Sexul fara limite, petrecerile in exces 
sunt alte tipuri de dependente la fel de raspandite in socie- 
tatea de consum. 

In spatele tuturor acestor tipuri de dependente, se afla 
întotdeauna același discurs: pentru a trăi, trebuie să-ţi „con- 
dimentezi” existenţa. Şi cu cât facem asta mai mult, cu atât 
ne distrăm mai mult, cu atât trăim mai mult. Cei care nu se 
înscriu în această logică sunt consideraţi „şterşi”, „insipizi”, 
„plictisitori”. Cei care se încadrează aici sunt prezentaţi ca 
fiind „vii. O percepţie care ascunde, in mod evident, cursa 
permanentă pentru ceva din ce în ce mai mult (şi, prin ur- 
mare, epuizarea şi autodistrugerea) care induce acestei că- 
utări frenetice multă adrenalină şi senzaţii tari. Care nu are 
decât o singură origine: blazarea generată de „sarea” exte- 
rioară, dacă nu există niciun fel de „sare” interioară pentru 
a-i da savoare. 


“Pe scurt 


Isus afirmă că savoarea vieții trebuie găsită in noi. 

Evident că nu toate plăcerile exterioare sunt dăunătoare 
individului (şi asta este un lucru bun!). Dar nu trebuie să 
le percepem ca alcătuind fundaţia pentru fericirea noastră. 

Într-adevăr, trebuie să găsești fericirea şi dorinţa dea trăi 
în interior, fără ca acest lucru să însemne că este imposibil 
să o găsim şi în exterior. 

Spunând „Aveţi sare întru voi”, Isus ne invita să ne pro- 
tejăm de comportamentul autodistructiv cauzat de iluzia că 
fericirea este exterioară. 

27/. 
Să alegem „partea bună” 
sau cum sa ne recentram 
pe esențial 


Prin lectia despre „sarea din noi” vedem că Isus ne învață 
să găsim in noi capacitatea de a fi fericiți, mai degrabă decât 
să căutăm fericirea În afara. 

Această atitudine ilustrează importanța pe care o are pen- 
tru Isus viata interioară. După cum am văzut în introducerea 
acestei parti, este cheia de boltă a învăţăturii lui. Realitatii 
exterioare, Isus îi opune realitatea interioară. Aceasta este 
cea care predomină, care trebuie să fie cea mai importantă. 

Chiar dacă nu respinge viaţa exterioară (expresia „Daţi 
Cezarului cele ce sunt ale Cezarului” poate fi citită şi în acest 
sens), Isus ne învaţă că trebuie să acordăm atenţie în primul 
rând bogăției noastre interioare şi să renuntam la preocu- 
pările exterioare - de multe dintre ele nici nu avem nevoie. 


„Partea bună” 


Nevoia de a ne îndrepta atenţia asupra evoluţiei noastre 
interioare este ilustrată într-o altă scenă din viata lui Isus. 
Aceasta este lecţia despre „partea bună”. Faptele sunt re- 
latate de Evanghelia după Luca: „Şi pe când mergeau ei, el 

a intrat într-un sat, iar o femeie, cu numele Marta, l-a pri- 
mit în casa ei. Şi ea avea o soră ce se numea Maria, care, aşe- 
zându-se la picioarele Domnului, asculta cuvântul lui. Iar 
Marta, ocupată cu treburile casei, a venit şi a zis: Doamne, 
au nu socotesti că sora mea m-a lăsat singură să slujesc? 
Spune-i deci să mă ajute. Şi, răspunzând, Domnul i-a zis: 
Marto, Marto, te ingrijorezi şi te framanti pentru multe lu- 
cruri. Doar de un singur lucru este nevoie: caci Maria partea 
bună şi-a ales, care nu îi va fi luată de nimeni"”.” 

Femeia pe nume Maria, despre care este vorba aici, nu 
este alta decât Maria Magdalena, despre care unele texte 
(cum ar fi Evanghelia Mariei, Evanghelia după Filip sau chiar 
Pistis Sophia)" afirmă că a fost ucenicul cel mai desăvârşit 
al lui Isus. În plus, ea este portretizată aici ca ucenic al lui 
Isus. În Antichitate, „a se aşeza la picioarele cuiva” este si- 
nonim cu „a fi ucenicul sau discipolul cuiva”. Maria, departe 
de a fi pasivă şi inactivă, cum îi reproşează sora ei Marta, se 
află, dimpotrivă, într-un proces de învăţare spirituală. Ea 
ascultă ce spune Isus. 

Așa că vedem aici, prin cele două femei, două concep- 
tii opuse despre viata. Marta este preocupată doar de grijile 
materiale. Maria le-a lăsat în plan secund și este interesată 
în primul rând de viaţa ei interioară. Martor al acestei opo- 
zitii, Isus s-a hotărât rapid să fie de partea Mariei. De fapt, el 
afirmă în mod clar că preocupările spirituale ale Mariei sunt 
mai importante decât grijile concrete ale Martei, care se fră- 
mântă pentru multe lucruri pe care el le consideră inutile. 


17 Luca, 10:38-42. 

18 Sau Cartea sacră a gnosticilor din Egipt, un important text gnostic 
descoperit în 1773, scris în limba coptă, probabil pe la începutul 
secolului al II-lea. (n. trad.) 

Repere istorice: 
Cine este Maria Magdalena? 


Maria Magdalena, sau Maria din Magdala, este un per- 
sonaj central în viata lui Isus. Evangheliile mentioneza 
că atunci cand Isus a inviat i s-a arătat prima data Mariei 
din Magdala şi pe ea a însărcinat-o să-i anunţe pe ceilalţi 
ucenici, ceea ce a făcut din ea „apostolul apostolilor”. În 
ciuda acestui rol de prim-plan, se cunosc foarte puţine 
lucruri despre ea. Evangheliile relatează că Isus a vinde- 
cat-o de șapte demoni și că era una dintre femeile bogate 
care l-au urmat si l-au susţinut cu averea lor. Dar, lucru 
foarte curios, Maria Magdalena dispare complet după în- 
vierea lui Isus. Faptele Apostolilor, un text care urmează 
Evangheliilor și povestește cum a luat naștere Biserica, 
nici nu amintesc de ea! Am înțeles motivele acestei tăceri 
de curând, în lumina diverselor descoperiri arheologice 
(cele ale textelor creștine pe care Biserica le considera 
eretice în Antichitate). 

După dispariţia lui Isus, ucenicii lui s-au împărțit în 
mai multe tabere. Unii s-au aliniat în spatele lui Petru, 
traditionalist, în timp ce alţii s-au strâns de partea Mariei 
Magdalena. Petru a condamnat-o pe aceasta cu violenţă, 
mai ales pentru că era femeie. Mai multe texte antice gă- 
site în Egipt (Pistis Sophia, Evanghelia Mariei [Magdalena] 
sau chiar Evangheliile după Filip şi Toma) afirmă totuşi că 
Maria Magdalena a fost adevărata „moştenitoare” a lui 
Isus. Toate aceste scrieri o prezintă ca pe o persoană de 
o mare spiritualitate, înțelegând mai bine decât oricine 
cuvintele lui Isus, care, în plus, i-ar fi oferit cu genero- 
zitate o educaţie mai avansată decât tuturor celorlalţi 

ucenici ai săi. În afară de toate întrebările pe care le pune 
despre adevărata învăţătură a lui Isus, Maria Magdalena 
ilustrează, de asemenea, locul pe care Isus l-a acordat 
femeilor. În timp ce cultura timpului său le trimitea la 
treburile din gospodărie, reducându-le la ignoranță si 
tăcere, Isus le considera egale ale bărbaţilor. Atitudinea 
lui fata de acest subiect a stârnit, de mai multe ori, furia 
traditionalistilor. 


O gândire asupra esentialului 


Spunându-i Martei că este preocupată de „multe” lucruri, 
Isus afirmă aşadar că lucrurile inutile sunt numeroase, în 
timp ce, dimpotrivă, este necesar doar un lucru. Acesta nu 
este singurul moment în care Isus denunţă inutilitatea risi- 
pirii în van. În altă parte în Evanghelii, el spune pe această 
temă: „Omul este asemenea unui pescar înţelept care şi-a 
aruncat mreaja in mare şi a scos-o plină de peşti. Printre ei 
a găsit un peşte bun si mare. A aruncat în apă toţi peștii mici 
şi l-a păstrat pe cel mare!” 

Încă o dată, mesajul lui Isus ne invită să nu ne lăsăm dis- 
traşi de o mulţime de lucruri mici (peştii mici) care nu ne 
vor „hrăni”, ci ne vor face să pierdem timpul degeaba, cu 
nimicuri. 

La fel ca Marta, omul are tendinţa să risipească toată 
energia pe lucruri inutile care au la bază grijile şi nelinis- 
tile sale. Isus ne invită aşadar pe toţi să ne gândim la ceea ce 
contează cu adevărat. La ceea ce ne „hrăneşte” realmente. 


119 Toma, logionul nr. 8. 

E] ne învaţă să renuntam la tot ceea ce ne ocupă inutil timpul 
şi ne distrage de la ceea ce ar trebui să fie principala noastră 
preocupare (peştele mare). Gândirea lui Isus este o gândire 
asupra esentialului. 


Să căutăm ceea ce este durabil 


Dar cum iti dai seama ce este esenţial şi ce nu este? In 
lecţia despre „partea bună”, unul dintre criteriile pe care ni 
le propune Isus pentru a vedea ce este esenţial este ceea ce 
este durabil. 

Am văzut mai devreme că Isus a opus ,,sarea” exterioară, 
sortită să treacă, să devină fadă, şi „sarea” interioară, care 
durează. Avem din nou această opoziţie pe care o evocă în 
discuţia cu Marta şi Maria. Într-adevăr, el afirmă că Maria 
a ales „partea bună”, cea care „nu îi va fi luată de nimeni.” 

Învățătura pe care o primeşte Maria, transformarea in- 
terioară la care ea lucrează, este într-adevăr destinată să ră- 
mână. Ceea ce avem în interior nu ne poate fi luat de nimeni. 
Dimpotrivă, preocupările Martei sunt exclusiv ale prezentu- 
lui. Acestea răspund unei situaţii si, în consecinţă, tot ceea 
ce face Marta are o durată limitată. 

Acesta este prin urmare principiul pe care ni-l propune 
Isus. Cele mai multe lucruri pe care, ca şi Marta, le conside- 
răm utile, au o perioadă limitată în timp. Dimpotrivă, ceea 
ce ar putea părea inutil pentru cei cu o viziune utilitaristă 
asemănătoare cu aceea a Martei, are un impact de durată. 
În povestirea evanghelică, această „parte bună” destinată 
să dureze este învăţătura spirituală a lui Isus. Dar, in viata 
de zi cu zi, este vorba despre toate acele lucruri mărunte 

care ne hrănesc sufletul. Poate lua timp să te uiţi la frumu- 
setea unei flori sau a norilor care trec incet pe albastrul ce- 
rului, sa contempli o opera de arta sau sa citesti in liniste... 
Toate aceste lucruri considerate inutile de mintile materi- 
aliste sunt, de fapt, mult mai utile decât majoritatea preo- 
cupărilor materiale. Hrănindu-ne sufletul, aceste momente 
ne permit să recâştigăm o stare de conştiinţă pe care, îngră- 
dind-o în preocupări materiale, am uitat-o. Isus ne spune 
că acestea sunt „adevăratele bogății”, acelea care nu ne pot 
fi luate de nimeni. 


> < Pe scurt 

Cu toţii avem tendinţa de a acorda importanţă preocu- 
părilor inutile care privesc doar o situaţie temporară şi sunt, 
pentru multi dintre noi, doar produsul fricilor noastre. 

În loc să ne agităm degeaba, Isus ne invită să ne concen- 
trăm asupra singurului lucru care va dura în timp: construc- 
tia noastră, îmbogățirea noastră interioară. 

28. 
Adevăratele bogății 


Ca să ne ajute să ne concentrăm asupra esentialului, Isus 
ne pune la dispoziţie mai multe tehnici. 

Prima este să ne îndepărtăm de ceea ce este trecător şi 
să ne concentrăm pe ceea ce este durabil, adică pe bogăţia 
noastră interioară. 

Această recomandare este contrară cu educaţia pe care, 
in general, am primit-o. Suntem mai degrabă conditionati sa 
ne definim în funcţie de lucrurile materiale pe care le avem. 
O viziune care face ca fericirea să rezide în acele obiecte ex- 
terioare nouă. Isus ne invită să procedăm exact invers. 


„Adunaţi-vă comori în cer” 


Într-una dintre lecţiile sale, Isus spune: „Nu vă adunaţi 
comori pe pământ, unde molia şi rugina le strică şi unde 
furii” le sapă si le fură. Ci adunati-va comori în cer, unde 
nici molia, nici rugina nu le strică, unde furii nu le sapă şi nu 
le fură. Căci unde este comoara ta, acolo va fi şi inima ta!”!.” 

Si aici descoperim aceeaşi invitaţie a lui Isus de a ne înde- 
părta de ceea ce nu este menit să dureze, să persiste si de a ne 
concentra pe ceea ce este nepieritor, etern. Isus face din asta 


120 Hoti (n. trad.) 
121 Matei, 6:19-21. 

fundamentul constructiei noastre interioare. Intr-adevar, el 
spune: ,,[...] unde este comoara ta, acolo va fi si inima ta.” 
Cu aceasta afirmatie, ne indeamna sa devenim constienti 
ca omul este mai legat decat crede de ceea ce este pretios, 
valoros pentru el. Cand ne construim universul interior, ne 
construim, de fapt, pe noi insine, in functie de ceea ce este 
important pentru noi. 

Prin urmare, ataşamentul fata de lucruri neînsemnate 
îl face pe om să fie neînsemnat. La fel, atașamentul fata de 
lucruri trecătoare îl face pe om trecător (şi, prin urmare, îl 
face mai slab, mai fragil). Isus nu ne spune că nu trebuie să 
detinem nimic. Ne îndeamnă să ne schimbăm perspectiva. 
Cu alte cuvinte, să nu considerăm obiectele din exterior ca 
fiind centrul vieţii noastre, „comorile” pe care le-am avea, 
ci să ne dăm seama că singura „comoară” se află în noi. Cu 
alte cuvinte, Isus ne invită să definim lucrul cel mai impor- 
tant pentru noi, nu prin verbul a avea (care înseamnă po- 
sesie), ci prin a fi. 


„Unde este comoara ta, 
acolo va fi şi inima ta.” 


Învățătura lui Isus despre „comoara” interioară nu în- 
seamnă aşadar să respingem confortul material (chiar dacă 
unii pot alege această cale), ci să punem deasupra acestuia 
evoluţia noastră personală. Această perspectivă schimbă 
complet percepţia pe care o avem despre viata. Este intr-ade- 
văr unul dintre cele mai valoroase instrumente de a ne eli- 
bera de frică. 

Frica de a suferi o pierdere aproape ca ne paralizeaza 
practic pe toti. Indiferent daca ne dam seama sau nu, acest 
lucru este ceea ce ne devoreaza constant si ne conditioneaza 
multe dintre comportamentele pe care le avem. Adesea, si 
poate chiar mai mult in vremea noastra decat in secolele 
trecute, ne astupăm urechile, fugim sau folosim tot felul de 
tactici ale minţii pentru a nu suferi greutatea zdrobitoare 
a aceastei frici, care ne apasă însă constant, într-un fel sau 
altul, prin angoasele de care suferă egoul nostru: multe din- 
tre reacțiile acestuia sunt de a păstra ceea ce avem. 

Pentru a ne elibera de această frică, Isus ne îndeamnă să 
devenim conştienţi de ea. Ne învaţă să fim lucizi. De mai 
multe ori, ne invită să reflectăm asupra perisabilitatii bunu- 
rilor noastre materiale. Pentru aceasta, ne propune urmă- 
toarea pildă: „Unui om bogat i-a rodit din belşug țarina. Și 
el cugeta în sine, zicând: Ce voi face, că n-am unde să adun 
roadele mele? Şi a zis: Aceasta voi face: Voi strica jitnitele!” 
mele şi mai mari le voi zidi şi voi strânge acolo tot grâul şi 
bunatatile mele. Şi voi zice sufletului meu: Suflete, ai multe 
bunatati strânse pentru multi ani; odihneste-te, mănâncă, 
bea, veseleste-te. Dar Dumnezeu i-a zis: Nebune! Chiar in 
aceasta noapte ti se va cere sufletul. Si cele ce ai pregatit ale 
cui vor fi?” 

Regasim aici vechea tema a desertaciunii tuturor lucruri- 
lor sortite disparitei. Dar Isus nu ne spune să fim disperaţi, 
ci dimpotrivă. Dacă scoate în evidenţă fragilitatea bunuri- 
lor noastre materiale şi a vieţii noastre, dacă ne îndeamnă 
să privim în fata această realitate, este pentru a ne arăta ca 


12 Hambar, magazie de grâne. (n. trad.) 
123 Luca, 12:16-20. 

suferinta nu este legata atat de conditia noastra, ci de pozitia 
pe care o avem, care ne impinge adesea să ne identificăm cu 
ceea ce avem, uitând de viaţa noastră interioară. 

La fel ca Marta, ocupată doar cu treburile ei casnice, „bo- 
gatul” este foarte agitat pentru a-şi spori averea. El crede 
că, făcând acest lucru, sufletul lui va fi liniştit. Dar se înşală, 
spune Isus, a cărui lecţie ne invită să facem distincție între 
liniştea sufletească şi cea materială, două noţiuni care de cele 
mai multe ori se confundă, iar aceasta devine cauza multor 
suferinţe interioare. 


Liniştea sufletească şi cea materială 


În povestea pe care ne-o spune Isus, avutul proprietar de 
pământuri adună o mulţime de bogății şi de bunuri, deoa- 
rece crede că această abundență materială îi va linişti sufle- 
tul. Numai că, aşa cum spune Isus, aceste două lucruri sunt 
complet distincte. Punându-ne la dispoziţie pilda proprie- 
tarului bogat, ne îndeamnă să ne gândim că nu trebuie să 
ne lăsăm liniştea sufletului în seama bunurilor materiale. Şi 
că este necesar să facem diferenţa dintre liniştea sufletească 
şi viaţa materială şi, în consecinţă, să-i dedicăm o parte din 
timpul nostru „comorii” din noi. 

Liniştea sufletească nu depinde de succesul material. 
Dacă acest lucru nu trebuie evitat, nu trebuie nici să-l vedem 
ca pe un scop sau o garanţie a împlinirii noastre interioare. 
Omul trebuie să se gândească în permanenţă că există ceva 
mai important: desăvârşirea sufletului său, evoluţia sa per- 
sonală. Pe acest lucru trebuie să se construiască pe sine. 
Altfel, succesul exterior nu are niciun sens şi poate fi un 

motor al pierzaniei. „La ce-i folosește omului daca va câş- 
tiga lumea toată, iar pe sine se va pierde sau se va păgubi?'2*” 
întreabă Isus. 


„Ingrijiţi de comoara care nu piere” 
> 


Orizontul nostru trebuie aşadar să fie în altă parte decât 
în acumularea de noi posesiuni şi nu trebuie să-i acordăm o 
importanţă reală decât imbogatirii noastre interioare. Isus 
spune astfel: „Lucraţi nu pentru mâncarea cea pieritoare, 
ci pentru mâncarea ce rămâne spre viata veşnică.” Sau: 
»[...] îngrijiţi de comoara care nu piere şi care se găseşte 
acolo unde molia nu ajunge s-o roadă şi nici viermele s-o 
mănânce.” 

Isus nu încetează să repete acelaşi mesaj: adevărata noas- 
tră fericire depinde doar de evoluţia noastră interioară. 
Aceasta este ceea ce trebuie să privim ca fiind „comoara 
noastră”. Astfel, Isus recomandă din nou: „Vedeţi şi pă- 
ziti-va de toată lăcomia, căci viata cuiva nu stă în prisosul 
avutiilor sale!.” 

În lumina acestui imperativ trebuie să recitim si să reflec- 
tăm din nou la cuvintele lui Isus despre frică și renunţarea la 
frică: „Deci, nu duceti grijă, spunând: Ce vom mânca, ori ce 
vom bea, ori cu ce ne vom îmbrăca? Ca după toate acestea se 
străduiesc neamurile [...]. Căutaţi mai întâi împărăţia [...] 


124 Luca, 9:25. 
125 Ioan, 6:27. 
12 Toma, logionul nr. 76. 
127 Luca, 12:15. 

şi toate acestea se vor adăuga voua!”s.” Si, in acest caz, din 
nou, nu este vorba de a fugi de bunăstarea materială, ci de 
a ne schimba perspectiva asupra acesteia. Să ştim că există 
altceva mai important şi esenţial. 

Conştientizarea faptului că „comoara” este in noi este 
aşadar important din mai multe puncte de vedere. Când ştim 
că aceasta „comoară” este în noi, ne vom simți eliberaţi de 
multe dintre comportamentele egoului, care ne fac să sufe- 
rim şi, de multe ori, îi facem şi pe alţii să sufere. Sentimentul 
„comorii” interioare înlătură temerile egoului care se află la 
originea oricărui comportament autodistructiv. De îndată ce 
ştim că pacea, fericirea, plenitudinea nu sunt „obiecte” din 
exterior, ci stări interioare, devine imposibil să mai dăm vina 
pe cineva că ne-a furat fericirea. Invidia, gelozia, ranchiuna, 
ura, toate aceste constructe ale egoului care ne fac să tânjim 
la iarba mai verde de alături, dispar. La fel şi căutarea conti- 
nuă a fericirii. Acest lucru devine o realitate şi încetează să 
mai fie un vis pe care îl urmărim în zadar. 


- „Pe scurt 

Individul se construieşte de cele mai multe ori pe ceea ce 
posedă. Cu toate acestea, să fim atașați de niște lucruri care 
pot dispărea oricând, ne face să devenim fragili, vulnerabili. 

Isus ne invită pe fiecare dintre noi să ne autoconstruim 
şi să nu ne aşteptăm să găsim liniştea sufletească în bunu- 
rile materiale. 

Acestea sunt de fapt două chestiuni diferite. Toate lucru- 
rile materiale sunt sortite dispariţiei. Doar sufletul este etern. 


128 Matei, 6:31-33. 

O alta privire asupra... 
„comorii care nu piere” 
„Adevăratele bogatii”, Jean Giono 


Am împrumutat titlul acestui capitol dintr-un text al 
scriitorului francez Jean Giono (1895-1970), care a fost 
publicat, în 1936, Les Vraies Richesses („Adevăratele bo- 
găţii”). Scriitorul evocă aici felul în care societatea urbană 
și comercială, unde domnește doar spiritul economic, l-a 
privat pe omul modern de natură (și, prin asta, de ade- 
vărata lui natură!). Giono vorbeşte despre o adevărată 
dezrădăcinare a omului, de o „denaturare”, care îl înde- 
părtează de el însuşi si de „adevăratele bogății”. 

„Eşti aşadar lipsit de vânt, de ploaie, de zăpadă, de 
soare, de munţi, de râuri și păduri, adevăratele bogății, 
patria ta. Ceea ce ai primit, în schimb, este o patrie eco- 
nomică!%...”, scrie el în acest text deosebit de puternic, 
care, la fel ca mesajul lui Isus, ne invită să ne întoarcem 
la ceea ce este esenţial. 

Și pentru Giono, ceea ce contează este a fi și nu 
a avea. A deveni bogat în interior. lar acest lucru se face 
prin constituirea unei amintiri impregnate de natură şi 
prin reunirea omului cu ea. „Eşti aşadar lipsit de vant, de 
ploaie, de zăpadă, de soare, de munţi, de râuri şi păduri, 
adevăratele bogății, ale omului!”, repetă el. Înainte de 
a adăuga: „Totul a fost făcut pentru tine; în adâncul tău 
cel mai profund, ai fost făcut pentru orice. Când moartea 
va veni, nu-ţi face griji, este continuarea logică a vieţii. 


129 Jean Giono, Les Vrais Richesses. (n.a.) 

Încearcă doar să fii cât mai bogat posibil. in acel moment, 
ceea ce esti, devii.” 

Ceea ce suntem cu adevărat este ceea ce este în noi. 
Uităm adesea acest lucru, în obiceiul nostru de a ne de- 
fini prin ceea ce posedăm. Acest scriitor ne invită să ne 
dăm seama că „adevăratele bogății” nu sunt bunurile 
noastre materiale. „Adevăratele bogății” sunt senzațiile 
şi momentele fericite pe care le trăim, dar pe care nu 
le putem poseda fizic, ele rămânând pentru totdeauna 
doar în amintirile noastre. În inima noastră. Şi care ne 
alcătuiesc. 

29. 
„Nu numai cu pâine 
va trăi omul” 


În capitolele de până acum, l-am văzut pe Isus invitân- 
du-ne să acordăm mai multă importanţă vieţii noastre inte- 
rioare, în loc să fim preocupaţi de lucruri materiale. Evident 
că nu trebuie să respingem complet orice astfel de preocu- 
pare materială. Avem nevoie să facem şi asta, pentru a trăi 
decent, pentru a ne gestiona eficient, din mai multe puncte 
de vedere, viata de zi cu zi. Dar Isus ne îndeamnă să facem 
o ierarhie interioară a prioritatilor şi să ne dăm seama ca 
cel mai important lucru se află nu în exteriorul, ci în inte- 
riorul nostru. 

Din cauză că suntem preocupaţi excesiv de lucruri mate- 
riale si exterioare, de multe ori uităm de noi înşine. Or, dacă 
omul are nevoi materiale, concrete pe care nu le putem con- 
testa (începând cu nevoia de a se hrăni corect), are, de ase- 
menea, şi nevoi spirituale. Doar că acestea sunt adeseori ne- 
glijate, împinse în fundal, în plan secund sau chiar mult mai 
departe. Într-o societate bazată pe o ideologie economică şi 
pe modelul rentabilitatii imediate, trebuie să fii eficient şi 
productiv. Iar aceste nevoi spirituale, din păcate, conform 
unei viziuni false asupra lucrurilor, le negăm, le ascundem, 
le denigrăm. Pentru a relua una dintre imaginile asupra că- 
rora ne-am oprit în capitolele precedente, trăim mai degrabă 

in lumea Martei decat in cea a Mariei. Dar Isus ne aminteste 
contrariul: daca omul are nevoie sa se hraneasca material, 
are la fel de multa nevoie sa se hraneasca si spiritual. 


„Nu numai cu pâine va trăi omul” 


Lui Isus i s-a făcut şi lui foame când s-a retras în de- 
şert să posteasca timp de patruzeci de zile. Atunci când dia- 
volul vine să-l ispitească, spunându-i: „De esti Tu Fiul lui 
Dumnezeu, zi ca pietrele acestea să se facă pâini!*.” Isus i 
se opune astfel: „Nu numai cu pâine va trăi omul, ci cu tot 
cuvântul care iese din gura lui Dumnezeu"".” El ne arată 
aici o adevărată atitudine de viata care se poate înţelege pe 
mai multe niveluri. 

Lectura cea mai la îndemână este una religioasă. Cuvântul 
lui Dumnezeu este cel mai important lucru. Așadar ne revine 
datoria să renuntam la tot pentru el. În acest sens ar trebui 
înţeles acest episod. După ce a eşuat de două ori în încer- 
cările sale de a-l face să cadă pe Isus, diavolul face o ultimă 
încercare. [I poartă pe deasupra tuturor împărăţiilor bogate 
ale lumii si îl asigură că toate vor fi ale lui, dacă i se va pros- 
terna la picioare şi îl va adora. Dar Isus refuză: „Piei, satano, 
căci scris este: Domnului Dumnezeului tău să te închini și 
lui singur să-i slujesti'.” 

Dar să ieşim din acest tip de lectură strict religioasă. În 
acest sens trebuie înţeles acest episod. Deoarece, dincolo de 
orice religie, ce se întâmplă aici, când diavolul îi cere lui Isus 


130 Matei, 4:3. 
131 Matei, 4:4. 
132 Matei, 4:10. 

să transforme pietrele în pâine este opoziţia dintre nevoia 
exterioară, materială (aici a corpului) şi lumea interioară, 
cea a spiritului (reprezentată aici de Dumnezeu). Regăsim 
aceeaşi opoziţie atunci când diavolul îl poartă pe Isus pe 
deasupra imparatiilor bogate. Din nou, Isus afirmă supe- 
rioritatea vieţii spirituale asupra oricărei posesii materiale. 


Necesitatea unei vieţi interioare 


Afirmând că „nu numai cu pâine va trăi omul” Isus spune 
că roadele pământului nu sunt, doar ele, suficiente. 

Să te hrăneşti este desigur important, Isus a experimentat 
el însuși foamea. Dar alături de această foame fizică, care este 
simțită în mod cât se poate de clar, de concret, mai există şi 
o altă foame, aceea a sufletului, care, deoarece nu se exprimă 
la fel, de multe ori este ignorată. 

Or, dacă este evident pentru toată lumea că hrănirea in- 
corectă poate duce la moartea fizică a individului, pentru 
cei mai mulți dintre noi nu este prea clară ideea: dacă nu ne 
hrănim spiritul acest lucru poate duce, de asemenea, tot la 
moarte, dar la cea interioară. Anxietatea, nelinistile, depre- 
sia sunt toate simptome foarte răspândite ale acestei stări de 
foame spirituală nesatisfăcută. 

Pentru a sublinia importanţa pe care trebuie să o acor- 
dăm vieţii interioare, Isus folosește de mai multe ori meta- 
fora hranei. Tocmai l-am văzut comparând necesitatea de a 
ne hrăni spiritul cu aceea de a mânca pâine. În altă parte, în 
celebra pildă a Samariteanului, vorbește despre setea spiri- 
tuală. Referindu-se la apa scoasă dintr-o fântână, el spune: 
„Oricine bea din apa aceasta va înseta iarăși; dar cel ce va bea 

din apa pe care i-o voi da eu nu va mai înseta în veac, căci 
apa pe care i-o voi da eu se va face in el izvor de apa curga- 
toare spre viata vesnica'**.” Efectului temporar al roadelor 
pământului, Isus îi va opune aşadar, încă o data, efectul de 
durată al trezirii spirituale. 


Repere istorice 
Isus şi femeia samariteană 


Evanghelia după loan consemnează că, pe când Isus 
şedea, singur, pe marginea unei fântâni, s-a apropiat de 
el o femeie care venise să ia apă. Isus, obosit de lungul 
drum pe care îl făcuse împreună cu ucenicii săi, îi cere 
să-i dea și lui să bea. Femeia, o samariteană, se arătă sur- 
prinsă că i s-a adresat ei. Samaritenii constituiau un grup 
separat, pe care evreii îi dispretuiau din mai multe mo- 
tive, dar mai ales religioase (aceștia se îndepărtaseră de 
tradiţia evreiască în mai multe privinţe). 

„Cum tu, care eşti iudeu, ceri să bei de la mine, care 
sunt femeie samariteană? Pentru că iudeii nu au nimic 
de-a face cu samaritenii'**.” Atunci Isus îi vorbește despre 
religia lui, care este una „în duh şi în adevăr'%.” 

Acest schimb de cuvinte arată că Isus nu face dife- 
rente între oameni, acestea sunt doar de suprafaţă. 
Pentru el nu contează decât interiorul, adică adevărul 
oamenilor. Isus nu neagă că există oameni răi, dar pen- 
tru el răul este interior și nu îl pune pe seama unui grup 


15 Joan, 4:13-14. 
134 Joan, 4:9. 
15 Joan, 4:24. 

sau unui anumit tip de persoană. De aici si imensa lui to- 
leranta, care i-a şocat pe multi dintre contemporanii săi. 
Aceasta este, de asemenea, calea interioritatii propusă 
de Isus: să-i judeci pe alții după inima lor, și nu după apar- 
tenenta, convingerile sau modul lor de viata. 

La fel ca discuţia cu Marta si Maria, întâlnirea lui Isus 
cu femeia samariteană ne arată, o dată în plus, felul spe- 
cial (ţinând cont de cultura și timpul în care a trăit) în care 
Isus trata femeile. Venind spre el, ucenicii lui „se mirau 
că vorbea cu o femeie!'3%, ceea ce dovedește cât de 
tare îi deranja acest lucru, dacă ţinem cont de uzantele 
epocii si de faptul că tradiţia le înlăturase pe femei din 
viaţa publică. 


Să ne hrănim lumea interioară 


Învățătura lui Isus ne spune că, fără a neglija roadele pe 
care ni le dă pământul, trebuie să ne cultivăm viaţa interi- 
oară. Pentru a se dezvolta corect, omul trebuie să ţină cont 
atât de nevoile materiale, cât şi de cele spirituale, acestea din 
urmă fiind la fel de importante ca primele. 

Isus spune despre ele că sunt chiar mai importante. O afir- 
matie pe care nu o poţi înțelege decât dacă ai experimentat, 
tu însuţi, această „viaţă interioară” pe care, din păcate, se- 
colul nostru materialist a uitat-o. Încă o dată, nu este vorba 
aici doar despre spiritualitatea religioasă, ci despre toate for- 
mele de spiritualitate. Multe secole după Isus, şi într-un cu 
totul alt context, poetul Charles Baudelaire (1821-1867) va 


136 Ioan, 4:27. 

spune: „Orice om sănătos poate rezista două zile fara man- 
care, dar fără poezie, nu'’’.” Este aceeaşi constatare ca şi cea 
formulată de Isus, dar cu alte cuvinte şi făcută de cineva care 
are o cu totul altă experienţă de viata. „Nu numai cu pâine 
va trăi omul.” 

Isus şi Baudelaire afirmă prin urmare același lucru: omul 
trebuie să se preocupe de viata sa interioară aşa cum se pre- 
ocupă de cea materială. Si contrar a ceea ce am putea crede, 
preocuparea pentru viaţa interioară trebuie să fie chiar pre- 
dominantă. În funcţie de sensibilitatea şi de drumul său, fie- 
care va găsi calea care i se potriveşte pentru a intra în împă- 
ratia sa interioară: religie, literatură, arta, natură... porțile 
sunt nenumărate şi toate sunt una. 


- < Pe scurt 

Cu toţii suntem conştienţi de nevoia de a ne hrăni. Fără 
să nege această necesitate, Isus afirmă că avem cu toţii ne- 
voie şi de hrană spirituală. 

Nu numai corpul nostru trebuie ținut in viata, ci şi sufle- 
tul nostru. El este cel care ne face să fim „vii”, cu adevărat. 


137 Charles Baudelaire, L’Art romantique (Arta romantică). (n.a.) 

30. 
Lumina interioara 


Experienta lui Isus in desert ne face sa devenim pe deplin 
conștienți de nevoia absolută de hrană spirituală pe care o 
avem. În acest episod mai avem însă o lecţie: felul în care îl 
descumpaneste Isus pe diavol subliniază forța pe care fiecare 
dintre noi o dobândeşte acordând atenţie vieţii interioare. 
Şi deoarece ştie că există şi o altă hrană în afară de cea ma- 
terială, Isus nu cedează ademenirilor diavolului. 


Forța interiorităţii 

Scena ispitei din deşert este plină de încărcături simbo- 
lice. Înseamnă că o viata interioară bogată îi dă omului pu- 
terea de a învinge şi de a depăși dificultăţile care vin din ex- 
terior şi îndoielile egoului. Diavolul întruchipează aici atât 
problemele concrete cu care se confruntă Isus (privarea de 
hrană, de exemplu), cât si reacţiile egoului provocate de 
aceste probleme: frică, renegare de sine. Nevoile fizice îl fac 
pe om să devină slab, fragil, vulnerabil, nu numai în exte- 
rior, ci şi în interior. ÎI fac mult mai influentabil, iar atunci 
când trebuie să aleagă, alege prost, alegere care aici repre- 
zintă ispita diavolului. 

Isus îi opune acestei slăbiciuni puterea interioară. Dacă 
omul este pus la încercare din punct de vedere fizic, există 

circumstanțe in care, decât să caute o soluţie in exterior (im- 
posibilă, periculoasă sau compromițătoare pentru el), tre- 
buie să caute mai degrabă un sprijin în interior. 

Această extraordinară forţă a interioritatii se află in cen- 
trul vieţii lui Isus şi toată învăţătura lui ne ajută să avem 
acces la ea. 


Lumina din noi 


Cu această idee de putere interioară ajungem în centrul 
mesajului lui Isus: există în fiecare dintre noi o lumină in- 
terioară pe care este bine să o cultivăm. 

Isus vorbește de mai multe ori despre aceasta lumina in- 
terioară, care nu este, pentru el, ceva dobândit, ci ceva care 
trebuie conştientizat şi întreţinut. 

„La seama deci ca lumina din tine să nu fie întuneric”, 
avertizează astfel Isus. Aşadar, depinde de fiecare dintre noi 
să aprindă, sau mai exact să găsească sau nu, lumina din el. 
Şi să aibă grijă ca aceasta să nu se stingă. 

Această lumină este cea a inimii noastre. Nu este ceva 
din afara noastră. Este ceva ce se află în noi şi pe care viaţa 
şi situaţiile ei cauzatoare de neliniște ne-au făcut s-o uităm. 
Acesta este motivul pentru care Isus a spus „lumina din 
tine”. El nu pretinde că aduce o lumină din exterior. El vor- 
beşte despre o lumină care se află în fiecare om, dar pe care 
oamenii o pot uita. Întunericul despre care vorbeşte Isus este 
întunericul care apare atunci când măştile egoului acoperă 
complet lumina din inima noastră. 


15 Luca, 11:35. 

Lumina care ne ghideaza 


Aceasta lumina interioara, spune Isus, este absolut nece- 
sară pentru a trece peste încercările vieţii. Ea este cea care îi 
permite fiecăruia dintre noi să depășească perioadele difi- 
cile şi să meargă mai departe până când totul se va clarifica. 

Pentru a explica această nevoie de „lumină” interioară, 
Isus foloseşte, ca de obicei, o metaforă: „Dacă umblă cineva 
ziua, nu se împiedică, pentru că el vede lumina acestei lumi; 
iar dacă umblă cineva noaptea se împiedică, pentru că lu- 
mina nu este in el.” 

Cu alte cuvinte: cand totul merge bine, lumea exterioară 
ne dă impresia că suntem fericiţi şi puternici. Putem evolua 
în linişte, fără să ne simţim în pericol. Dar când suntem puşi 
la încercare, atunci când ceea ce „ilumina” mediul nostru 
dispare, doar lumina interioară ne poate susţine, în orice 
situaţie, în tot ceea ce ni se întâmplă. Deci ea este cea care 
trebuie căutată şi cultivată cu prioritate. 


Trebuie să căutăm puterea în noi, nu în exterior. 

Isus spune că purtăm în noi o lumină interioară pe care 
putem conta în orice situaţie. 

Dar, pentru asta, trebuie să o găsim şi să o cultivăm. 


139 Ioan, 11:9-10. 

O alta privire asupra... luminii interioare 
Dumnezeul interior al lui Emily Bronté 


Cum să găseşti lumina interioară? La prima vedere, 
pare mai ușor în context religios. Totuşi, această căutare 
a luminii interioare este universală şi mai există şi alte căi 
decât religia (aşa cum o defineşte ea) pentru a o găsi. 
De-a lungul istoriei omenirii, există mai multe exemple 
de suflete care au găsit o astfel de lumină fără să aibă le- 
gătură cu nicio religie. Unul dintre ele este Emily Bronté. 
Considerând ca fiind „deşarte” „miile de credinţe care 
animă inimile oamenilor”, ea şi-a construit singură, in 
pustietatea sălbatică a landurilor din Yorkshire, o inte- 
rioritate spirituală. 

În poemul său „To imagination’ („Pentru imaginaţie”), 
scris pe 3 septembrie 1844, lumea exterioară, întunecată 
se opune lumii interioare, luminoase. Pesimismul ei ab- 
solut în ceea ce priveşte viaţa pământeană este contra- 
balansat prin afirmaţia că lumea interioară este o fortă- 
reata împotriva tuturor formelor de suferinţă. „Pe cât de 
lipsită de speranţă este lumea de afară / Pe atât de pre- 
tioasa este cea de dinăuntru”, scrie ea. Nu prea contează 
nenorocirile care de multe ori coplesesc fiinţa umană, 
din moment ce aceasta păstrează în ea un „cer străluci- 
tor și imaculat”. 

Pentru Emily Bronté, acest „cer strălucitor” este cel al 
imaginaţiei. Din perspectiva ei, este mereu la fel, nimic 
nu o poate întuneca și permite depăşirea tuturor sufe- 
rintelor din lumea de afară. Inclusiv frica de moarte, din- 
colo de care îşi poate „imagina” o viaţă mai bună. În pri- 
vinta acelui „dincolo”, Emily Bronté nu se poate încrede 

in viziunile pe care le genereaza imaginatia despre el. 
Ea are încredere în imaginaţia ca atare. Puterea acesteia, 
efectele sale consolatoare şi liniștitoare sunt cât se poate 
de reale deoarece le simte. Ridicând imaginaţia la ran- 
gul de „Dumnezeu interior”, ea se îndepărtează astfel de 
credinţele altor oameni. 

În călătoria personală pe care a făcut-o, Emily Bronté 
a descoperit că singura pace posibilă este cea interioară, 
iar aceasta ia naștere din puterea imaginaţiei. Autentica 
ei experienţă mistică dovedește existenţa, în noi înşine, 
a unei „lumini” la care putem ajunge pe căi diferite, cu 
condiţia să devenim conștienți de natura trecătoare a 
lumii exterioare, în opoziție cu natura eternă a lumii „din 
interior”. 

Câteva gânduri 
drept concluzie: „Învierea” 


Aşa cum spun Evangheliile Noului Testament, pe care s-a 
întemeiat creştinismul, la trei zile după moartea sa, Isus ar fi 
înviat. S-ar fi ridicat din morţi şi i-ar fi apărut în fata Mariei 
Magdalena, apoi şi celorlalţi ucenici ai săi. Această idee de 
înviere fizică a lui Isus este văzută şi astăzi ca o speranţă de 
milioane de credincioşi din toată lumea. Mintile sceptice, 
oamenii de știință, ateii o resping cu înverşunare. Această 
contestare nu este de azi, de ieri. Chiar şi în Antichitate, au 
fost unii creştini (pe care Biserica i-a declarat apoi eretici) 
care nu au crezut într-o înviere fizică a lui Isus. Astfel citim 
în Evanghelia după Filip: „Cei ce spun că Domnul mai întâi 
a murit şi apoi a înviat din nou sunt în eroare, căci mai întâi 
a înviat, apoi a murit.” Învierea la care se face referire aici 
este o „înviere” interioară, echivalentul a ceea ce budiştii 
numesc „trezire” (acest termen este folosit şi în mai multe 
texte creştine din acea perioadă). Înălţarea este o altă stare 
de conștiință. 


140 Filip, 21. 

„Trebuie să va nasteti din nou” 


Evident ca fiecare crede ceea ce vrea despre ,,invierea” 
lui Isus. Dar indiferent de modul in care este privita, ceea 
ce este incontestabil, asa cum credeau crestinii care au scris 
Evanghelia după Filip, Isus era deja, în timpul vieţii sale, o 
persoană care „înviase”. 

Îl vedem pe Isus, în mai multe rânduri, descriindu-i pe 
multi dintre contemporanii lui, în viata, adică vii, de parcă 
ar fi „morţi”. Astfel, atunci când îi spune unuia dintre uce- 
nicii săi: „[...] lasă morţii să-şi îngroape morţii lor”, prin 
termenul „mort”, Isus desemnează oameni în viaţă, dar care 
sunt ca morţi în ochii lui, din cauza felului în care văd lumea 
(şi modul de viata care decurge de aici). Prin urmare, „a 
învia” înseamnă, de fapt, a ieşi din aceasta stare de „moarte”. 

Această „înviere” este echivalentul unei a doua nag- 
teri. Isus vorbeşte despre cât de necesar este acest lucru. 
Astfel îi spune el lui Nicodim, unul dintre membrii evrei 
ai Sinedriului din Antichitate, care se va converti la invata- 
tura sa: „Adevărat, adevărat zic tie: De nu se va naște cineva 
din nou, nu va putea să vadă împărăţia lui Dumnezeu'”.” 
Această afirmaţie stârneşte nedumerirea interlocutorului 
său: „Cum poate omul să se nască, fiind bătrân? Oare, poate 
să intre a doua oară în pântecele mamei sale şi să se nască!*?” 
La care Isus răspunde: „Adevărat, adevărat zic tie: De nu se 
va naşte cineva din apă şi din Duh, nu va putea să intre în 
împărăţia lui Dumnezeu. Ce este născut din trup, trup este; 


141 Matei, 8:22. 
142 Ioan, 3:3. 
143 Ioan, 3:4. 

şi ce este născut din Duh, duh este. Nu te mira că ţi-am zis: 
Trebuie să va nasteti din nou.” 


Să te nasti din tine însuți 


Ceea ce ne învaţă Isus aici este că fiecare om trebuie să se 
nască din el însuși. Naşterea biologică este primul însemn al 
existenţei noastre pământeşti. Dar mai este un altul, uitat de 
societăţile materialiste, şi anume naşterea spirituală, a doua 
naştere despre care vorbeşte Isus. Aceasta este, într-adevăr, 
singura care ne poate aduce pacea interioară şi deschide 
usa spre ,,imparatia” despre care aminteşte tot timpul Isus. 
Însăși învierea lui ne invită să reflectăm asupra acestei a doua 
naşteri. Ea este imaginea capacităţii noastre interioare de a 
ne ridica din lumea ,,mortilor”. În acest caz, morţii îi de- 
semnează pe oamenii pe care fricile egoului i-au deconec- 
tat de la inima lor. 

Diferitele căi despre care ne vorbeşte Isus ne permit să 
ne naştem „a doua oară”. Ca orice naștere, este o perioadă 
grea, care ne pune la încercare. Moartea lui Isus reprezintă 
în mod tragic dificultatea cu care ne confruntăm atunci când 
ne transformăm. Această scenă, chiar dacă este una istorică, 
este, de asemenea, şi una simbolică. Răstignirea lui Isus pe 
cruce este imaginea teribilă a destinului pe care forţa egoului 
nostru o rezervă oricărei încercări de a ne elibera de ea. Am 
văzut că o parte din noi nu doreşte să se vindece de reacţiile 
egoului, chiar dacă ne fac să suferim. Cei care îl condamnă 
la moarte pe Isus reprezintă aceste rezistenţe ale egoului la 


144 Ioan, 3:5-7. 

schimbarea pe care el o întruchipează. Ei sunt, ca şi rezis- 
tentele de care vorbeam, niște forte inconstiente care dis- 
trug fără să aibă conştiinţa că fac asta. „Părinte, iartă-le lor, 
că nu ştiu ce fac!%”, spune Isus pe cruce despre tortionarii 
lui. Ei sunt inconstienti asa cum şi noi, de multe ori, nu sun- 
tem conștienți de rezistentele interioare care ne împiedică 
să redescoperim lumina „inimii”. 

Aşadar, ne putem simţi îngrijoraţi, nelinistiti şi deopo- 
trivă tulburati să urmăm calea pe care ne îndeamnă Isus să 
mergem, pentru că pare imposibilă. 


Să facem posibilă „a doua noastră naştere” 


Isus reprezintă perfecțiunea accesibilă oamenilor, la fel 
cum le este accesibil vârful unui munte înalt. Această acce- 
sibilitate, această posibilitate de a ajunge la o asemenea înăl- 
time nu înseamnă că drumul până acolo este simplu şi uşor. 

Trebuie să-l facem pas cu pas, conștienți de limitele noas- 
tre, cu voinţa de a ne depăși pe noi înşine. Trebuie să fim 
smeriti şi să ne acordăm timp pentru a face această muncă si, 
pentru asta, trebuie să lucrăm zi de zi, practicând calea „lu- 
crurilor mărunte”. De aceea, nu trebuie să ezităm să facem 
cum face Isus: să desprindem lecţii spirituale din specta- 
colul naturii sau din experienţele noastre de viata. Toate 
acestea sunt imagini mentale care ne ajută să trecem prin 
momentele grele. 

Atunci când urcam pe un munte înalt, dorindu-mi să 
ajung în vârf, mi s-a întâmplat de mai multe ori să mă gân- 
desc că ar fi mai bine să renunţ, din cauza epuizării şi a 


145 Luca, 23:34. 

durerilor fizice pe care le simteam. Desi acest lucru nu in- 
latura vointa de a ajunge sus, te face totusi sa te indoiesti de 
propriile puteri. „Pentru ce am nevoie de o asemenea sufe- 
rinta?” este o întrebare de care nu scapi în acele momente. 
Orizontul îndepărtat al înălțimilor nu mai pare o promisi- 
une încântătoare, ci devine o adevărată încercare. Distanţa 
pe care o ai de parcurs până în vârf pare imposibil de tra- 
versat şi mintea, şi asa prea încercată, iti este bombardată 
cu tot felul de fraze: „Uită-te cât timp mai ai de suferit şi cât 
efort trebuie să mai depui până o sa te odihnesti!” Sa te tot 
uiţi la drumul pe care îl mai ai de parcurs, la cât de departe 
este vârful unde vrei să ajungi este cel mai bun mod de a te 
descuraja, de a abandona sau de a renunţa să-l mai faci. Pe 
de altă parte, dacă iti indrepti privirea spre copacul cel mai 
apropiat, dacă te uiţi la o stâncă pe lângă care treci şi îţi fixezi 
următorul obiectiv apropiat, dacă repeti, neobosit, această 
acţiune, privind doar în fata şi uitând de vârful îndepărtat, 
iti eliberezi mintea de presiune şi descurajare. Încetul cu în- 
cetul, din aproape în aproape, ajungi sa strabati tot drumul. 
Până când ajungi în vârf. 

În acest fel trebuie abordată învățătura lui Isus. Astfel, 
dând dovadă de smerenie, de modestie, putem învăţa să ne 
transformăm încetul cu încetul, pentru a deveni mai buni 
şi să ajungem la liniștea interioară care este ca un ecou spi- 
ritual, la liniștea care domneşte peste vârfurile înalte. 

Paradisul regăsit 


Să regăsim liniștea în haosul care ne înconjoară. 
Învățătura lui Isus pare mai actuală ca niciodată. În vre- 
murile pe care le trăim acum caracterizate prin sindromul 
inimii frânte, prin cultul individualismului, prin triumful 
celor mai joase pulsiuni ale egoului, Isus ne îndeamnă să ne 
ridicăm deasupra „morţii”, să căutăm în noi pentru a găsi 
pacea interioară pe care am pierdut-o mai mult sau mai 
puţin repede la sfârşitul copilăriei, care este vârsta inimii 
şi a încrederii. O vârstă sau, mai degrabă, o stare de spirit. 
Deoarece copilăria, chiar dacă ştim că ea corespunde unei 
stări biologice, este şi o stare de conştiinţă (este bine să ştim 
acest lucru) care nu este sortită să dispară. Este o perspectivă. 

Pentru fiecare dintre noi, din momentul în care ne dorim 
asta şi suntem pregătiți să facem efort in acest sens, invata- 
tura lui Isus, bazată pe concepte foarte simple, ne permite să 
găsim lumina pe care toţi am văzut-o atunci, o perioadă mai 
mare sau mai mica de timp, si care ne-a lăsat amintirea unui 
paradis pierdut. Un paradis care, de fapt, se află încă în noi... 


„Aşa să lumineze lumina voastră” 


Regăsirea acelui drum pierdut este o călătorie solitară, 
cât se poate de personală. Dar nu este o călătorie egoistă, 
individualistă. Făcându-ne mai buni, învăţătura lui Isus ne 
face, de asemenea, mai buni cu ceilalți. Iubirea, compasiu- 
nea, suspendarea judecății, bunăvoința, înţelegerea, adeva- 
rul şi autenticitatea sunt tot atâtea efecte ale învățăturii lui 
Isus. Iar acestea se pot aplica tuturor aspectelor vieţii noas- 
tre, începând cu viata personală, relaţia cu cei dragi, sot sau 

soție, familie, prieteni. Într-o epocă fără repere, Isus ne oferă 
repere interioare pentru a învăţa să trăim cu noi înşine si 
cu ceilalți. 

Lumina spre care ne poartă Isus ne eliberează de toate 
suferinţele interioare. Dar însăşi natura ei face să nu fie 
destinată în mod egoist doar pentru beneficiul nostru. 
Schimbarea noastră interioară este făcută pentru a-i face şi 
pe alții să aleagă o cale diferită. Pentru cei care-l ascultă, Isus 
spune: „Voi sunteţi lumina lumii; nu poate o cetate aflată pe 
vârf de munte să se ascundă. Nici nu aprind o făclie şi o pun 
sub obroc, ci într-un sfeşnic, iar ea luminează tuturor celor 
din casă. Aşa să lumineze lumina voastră înaintea oame- 
nilor, asa încât ei să vadă faptele voastre cele bune [...]!%.” 

Cu siguranţă, nu este vorba aici de o scoatere în evidență 
a egoului, ci de un act de împărtăşire. Isus nu le cere alt- 
ceva ucenicilor săi decât să se schimbe ei pentru a schimba 
lumea. El nu ne-a spus să căutăm paradisul în altă parte, 
ne-a învăţat că l-am putea crea în această lume, pentru noi 
şi în jurul nostru... 

Prin mesajul său, la două mii de ani după moartea sa, 
Isus este încă în viaţă. Şi, în timp ce scriu ultimele rânduri 
ale acestei cărţi, sper ca oamenii, în sfârşit, să-l audă. 


145 Matei, 5:14-16. 


ACTIONEAZA ŞI GÂNDEŞTE CA ISUS | 259 


Aparitii recente: 


Mic ghid de sănătate - PIELEA. Adio, griji! e Sylvie Poulet, 
Emilie Hébert 

Mic ghid de sănătate - SOMNUL. Totul despre cum să dormi 
mai bine! e Isabelle Arnulf, Vanessa Slimani 

Grădina cu poveşti de leac. Dăruite din inimă adulților şi 
copiilor e Monica Daniela Gaitanaru 

Actioneaza si gândeşte ca James Bond. Seducător, calm, 
charismatic, cinic, loial, abil, detaşat, curajos e Stéphane 
Garnier 

Cetatea + Bogdan Alecu 

Eu, Odin, şi vikingii sălbatici. Zeii şi eroii povestesc 
+ Frank Schwieger 

Ghid de supraviețuire în caz de catastrofe + Jacques Lalanne, 
Jean-Claude Rodet 

Dezvoltă talentele naturale ale copilului tău ¢ Andrew Fuller 

Sub Cortina de Fier + Andrada Costoiu 

China ca supraputere e Andrei Marga 

Între adevăr şi mistificare. Călătoria unui reporter de 
investigații în lumea ştirilor false si a teoriilor conspirației 
+ Stephen Davis 

Marile idei ale ştiinţei. O introducere completă + Jon Evans 

Ce fel de partener esti? Cinci profiluri psihologice pentru a iubi 
şi a fi iubit ¢ Veronique Kohn 

Ghidul bărbatului modern. Calea spre sănătate si echilibru 
psihic e Dr. Cate Howell, Alex Barnard 

Actioneaza si gândeşte ca Micul Print. Liber, visător, curios, 
altruist, fermecător, onest, blând, ingenuu 
+ Stéphane Garnier 

Afacerea de familie. Între job şi acasă ¢ Anna Zanardi Cappon, 
în colaborare cu Arshad Moscogiuri 

Regulile vieții. Cod personal pentru a fi fericit şi a avea succes 
¢ Richard Templar 


Regulile managementului. Cod de conduită pentru a deveni un 
manager de succes + Richard Templar 

Anxietatea, bestia din tine. Viaţa într-o lume dominată de 
frică e dr. Eric Goodman 

Cartea copilului supraîncărcat emotional + Allison Edwards 

Incredibilul creier al adolescentului. Calea spre descătușarea 
potențialului său + Bettina Hohnen, Jane Gilmour, 
Tara Murphy 

Actioneaza şi gândeşte ca Darth Vader. Misterios, 
manipulator, perseverent, puternic si un bun strateg... 
+ Gwendal Fossois 

Solo. Cum să lucrezi singur si sa nu iti pierzi mințile 
+ Rebecca Seal 

100 de lucruri pe care le fac liderii de top. Mici lecții de 
leadership + Nigel Cumberland 

Planul NU-CUMPARA-NIMIC-PRIMESTE-TOTUL. 
Descoperă bucuria de a cheltui mai puțin, de a dărui mai 
mult si de a trăi generos + Liesl Clark, Rebecca Rockefeller 

Cum să nu mori singur. Surprinzătoarea cale de a găsi iubirea 
+ Logan Ury 

De ce nu am văzut încă extratereștri? + Stephen Rickard 

Cum să devii pisică in 30 de zile. Caiet de exerciții ca să 
te descoperi si să evoluezi - liber, calm, curios, elegant, 
mândru, charismatic + Stephane Garnier 

Întărirea sistemului imunitar în funcție de GRUPA 
SANGUINA. O metodă inedită de a vă proteja de virusuri 
¢ Valérie Lamour, dr. Olivier Madelrieux 

500 de lucruri pe care nu le stiai, dar le afli acum! 
+ Samantha Barnes, Dominique Enright, Guy Macdonald, 
Matthew Morgan 

Întreabă un filosof. Răspunsuri la cele mai importante şi 
neașteptate întrebări e lan Olasov 

Cele 4 credințe care te împiedică să fii liber. Scapă din 
închisoarea minții prin hipnoză + Valérie Roumanoff 

Ai grijă de sănătatea ta mentală + Alice James, Louie Stowell 


Cartea mică a filosofiei + Rachel Poulton 

Actioneaza si gândeşte precum COCO CHANEL. Sic, avan- 
gardistă, inovatoare, feministă, curajoasă, strălucitoare... 
+ Aurelie Godefroy 

Cartea mică a activismului e Karen Edwards 

E grav? Ghidul informațiilor online credibile despre sănătatea 
ta + Burton Paul 

Creierul sănătos. Un ghid pentru toate vârstele de a deveni mai 
calm, mai fericit, mai istet e William Sears, Vincent M. 
Fortanasce, Hayden Sears 

Cartea mică a religiilor lumii e Emily Ralls, Caroline Riggs 

Cartea mică a astrologiei e Marion Williamson 

Would You Rather? Celebrul joc-carte amuzant si interactiv 
pentru familie si prieteni e Lindsey Daly 

Echilibrarea energiei feminine prin eliberarea de trecut. 39 de 
căi tămăduitoare + Bernard Chaumeil 

Totul e vindecare! Depăşirea emoțiilor, dobândirea echilibrului 
sia libertăţii interioare ¢ Vex King 

ARTA pentru copii şi părinți. Cele mai faimoase picturi si 
sculpturi din lume + Heather Alexander 

ASTRONOMIA pentru copii si părinţi. Stele, planete, constela- 
tii şi cum să le găsești pe cer + Michael Driscoll 

Actioneaza si gândeşte ca FREUD. Ascultă-ţi visele, detasea- 
ză-te, iartă cuvintele care te rănesc + Pierre Varrod 

Rănile emoționale. Cum să devenim mai buni prin ceea ce ne 
provoacă suferință e Carole Rinaldi, Anne Ghiringhelli 

De ce funcționează terapiile alternative. Surprinzătoarea sti- 
ință din spatele tehnicilor de meditaţie, Reiki, cristalelor si 
al altor practici complementare + dr. David R. Hamilton 

Actioneaza si gândeşte ca HARRY POTTER. Loial, curajos, lider, 
inteligent, studios, profund... e Carla Schiappa-Burdet 

Darul recunostintei. Jurnalul binecuvântărilor tale 
+ Louise Hay 

Ghid practic antibullying pentru fete. Gestionarea intimidării 
şi creşterea stimei de sine + Jessica Woody 

Eu, Merlin, şi cavalerii neinfricati. Live din legendarul 
Ev Mediu + Frank Schwieger 


Inclestarea zorilor. Poeme + Antoniu Sintimbrean 

Printre stele. Poeme + Antoniu Sintimbrean 

Tarot în Mod Minor. Arcanele minore, cei 4 stâlpi ai Tarotului 
+ Georges Colleuil 

De la eșec la succes. Cum să devii de neoprit în 6 paşi 
+ Alex Weber 

Mini filosofia pe intelesul tuturor. Cartea mică a ideilor mari 
+ Jonny Thomson 

Actioneaza si gândeşte ca Roger Federer. elegant, calm, concen- 
trat, organizat, echilibrat, riguros, simpatic 
+ Mathieu Aeschmann 

Sentimentele de la A la Z. Fii stăpânul emoțiilor tale! 
+ Andrew Fuller, Sam Fuller 

52 de stiluri pentru mersul pe jos e Annabel Streets 

Calm în furtună. Calea spre rezilienta zi de zi 
+ dr. Robyne Hanley-Dafoe 

Înţelepciunea lumii naturale. Învăţătură spirituală 
si practică de la plante, animale şi Mama Pământ 
+ Granddaughter Crow 

Actioneaza şi gândeşte ca Regina Elisabeta a II-a. legen- 
dară, tenace, curajoasă, corectă, originală, discretă... 
¢ Dorica Lucaci 

Energie la MAX! De la epuizat la superenergic în 30 de zile 
e dr. Michael Breus, Stacey Griffith 

100 de reguli pentru a avea grijă de tine e Richard Templar 

Tarot. O viziune filozofică şi terapeutică a Tarotului de 
Marsilia e Georges Colleuil 

Marele atlas al Crăciunului. Cele mai vesele, mai savuroase 
şi mai neobișnuite tradiţii de Crăciun din toată lumea 
+ Alex Palmer 

Actioneaza şi gândește ca un maestru Zen. Trăieşte în prezent, 
cultivă simplitatea, practică bunavointa + Francois Busson 

Actioneaza şi gândeşte ca o pisică. CAIET DE EXERCIŢII. 
liber, calm, curios, atent, observator, încrezător, tenace, 
prudent, elegant, liniştit, carismatic, mândru, demn, inde- 
pendent + Stephane Garnier, Laurie Hawkes 


Scapa de tot ce este toxic. Alternative practice pentru reducerea 
poluării e Anna Turns 

Criminalul de la Kremlin. Exploziva dezvăluire a terorii 
impuse de Putin + John Sweeney 

Actioneaza si gândeşte ca un copac. Rabdator, rezilient, 
binevoitor, simplu, solidar, carismatic ¢ Carine Marcombe 

Un viitor pe care îl putem iubi. O carte inspirată de conversa- 
tiile dintre Dalai Lama & Greta Thunberg. Cum putem in- 
versa criza climatică folosindu-ne puterea inimii şi a minţii 
+ Susan Bauer-Wu împreună cu Stephanie Higgs 

Ordinea viitoare a lumii (ediţia a II-a, revizuită şi adăugită) 
+ Andrei Marga 

Actioneaza si gândeşte ca Batman. Drept, zen, moral, filozof, 
discret... e Gwendal Fossois 

Acţionează şi gândeşte ca Platon. Intelept, gânditor, filozof, 
drept, curajos + Nathanael Masselot 

Am nevoie de un terapeut? Cum să-ți înţelegi emoțiile si cum te 
ajută terapia e Donna Maria Bottomley 

Eu, Cleopatra, şi vechii egipteni. Live din țara piramidelor 
+ Frank Schwieger 

Diplomatie si invidie e Emil Ghitulescu 

Cartea mierii. Reţete pentru sănătate și vindecare 
+ Andrea Kirk Assaf 

Ritualuri pentru starea de bine + Elodie Sillaro 

Actioneaza si gândeşte ca o pisică — volumul 2. Liber, calm, 
curios, contemplativ, încrezător, tenace, generos, sociabil, 
neîmblânzit, carismatic, mândru, independent... 
+ Stéphane Garnier 

Filozofia Micului Print. Intelepciune, identitate si fericire 
+ Gwendal Fossois 

Bucuria la job. 30 de feluri de a te reîndrăgosti de locul de 
muncă « Bruce Daisley 

Războiul Rusiei cu lumea. Si cum ne afectează ¢ Keir Giles 


